
HELMUT DIETL 
Perprask mane, pusgalvi! 


ARBA 
LĖTAS FILMŲ DIRBIMAS 
SNŪDURIUOJANT 


2000-ųjų gegužę mane pradėjo kamuoti miego 
sutrikimai, kurių tokia forma anksčiau nebuvo 
tekę patirti. Prie neramaus miego buvau įpratęs. 
Jau vaikystėje sunkiai užmigdavau. Dienomis 
apie miegą nebuvo ko nė galvoti, vadinamasis 
pietų miegas, neišvengiama raminamoji priemo- 
nė nervingiems vaikams, buvo man ne tik ne- 
pakeliamas — aš jo stačiai nekenčiau. Neįsivaiz- 
davau nieko baisesnio kaip šviesią dieną gultis 
lovon ir privalėti užsimerkti. Mane apimdavo 
panikos būsenos, sukildavo nepaaiškinamas bai- 
mės jausmas ir tas "miegelis" grasydavo nenu- 
sakomais baisumais, o juk išties turėdavo veikti 
visiškai priešingai. 

Tokio veikiausiai neurotinio sutrikimo išdava 
buvo nuolat išvargęs vaikas, maniakiškomis dir- 


glumo fazėmis, kuriomis mėgino subalansuoti 
savo išsekimą, smarkai nervinęs tėvus. 

Po kelerių metų, ankstyvojo ir vidutinio suau- 
gumo metais, ši problema įgijo kiek kirų formų. 
Kadangi kaip ir anksčiau nebuvo ko nė galvoti 
apie pietų miegą, apie dešimtą valandą vakaro 
mane reguliariai apnikdavo slogus, švininis nuo- 
vargis, verste vertęs tučtuojau, per keletą minu- 
čių, nusigauti iki savo lovos, įsitaisyti, kaip pra- 
tus, ant šono, rankomis apglėbti pagalvę ir pa- 
laimingai užsnūsti ant šios nuotakos iš žąsų pūkų 
ir šveicariškojo satino krūtinės. 

Šitokia nirvaniška būsena, idealiu atveju turė- 
davusi trukti aštuonias ar net dešimtį valandų, 
ūmiai baigdavosi vos po dešimties sekundžių. 
Būdavau vėl kuo žvaliausias, net žvitrus ir mit- 
rus, toks nenatūraliai budrus, kad per visas ki- 
tas penkias valandas nebūdavo ko nė svajoti apie 
miegą. Užtat mintys mano galvoje vydavo viena 
kitą tarsi greitkelyje, mėgindamos pralenkti vie- 
ną kitą, atsitrenkdamos viena į kitą, sukdavosi 
aplink savo ašį, pamesdavo ir priekinius, ir ga- 
linius interceptorius, kol galų pagalėj tėkšdavosi 
į kokius nors aptvarus ar sienas. O kai jau pa- 
siekdavau tą sukiužimo akimirką, kaip minėjau, 

po kokių penketo valandų, dažniausiai iš tamsos, 
net neaišku, iš kur, atpėdindavo didelaitis gera- 
širdis dramblys, ramių ramiausiai apklėsdavo 
mane savo drūta sėdyne ir taip giliai įsprausdavo 
mane į pagalves, jog kitą dieną iki antros valan- 
dos dienos tik per didžiausius vargus tepraplėš- 
davau akis. Jausdavausi lyg sudaužytas, suvažinė- 
tas, mirtinai išsekęs. 

Viena laimė, kad šioji tazė tesitęsė tik iki ko- 
kių dvidešimt septintųjų mano gyvenimo metų. 
Paskum šis nemigos reiškinys įgijo naują koky- 
bę. Ogi viskas klostydavosi atvirkščiai: aš eidavau 
gulti, bemat įmigdavau ir pakirsdavau lygiai po 
keturių valandų. Tada dažniausiai būdavo tarp 
trečios ir penktos valandos ryto, ir vėl mintys im- 
davo siausti, su vienu skirtumu: mano draugužis 
dramblys nebesirodė. Užtat plūdo vaizdiniai: pir- 
ma audringas poplūdis, šešėlių ir šviesų maišatis, 
išskydę, amortiški ženklai ir terlionės, išnyrantys 
iš palengva rimstančių bangų ir suplūstantys į 
vieną scenovaizdį, visu aiškumu iškylantį man 
prieš akis, bet visiškai nesuprantamą. 

Pateiksiu pavyzdį: antrąją 1972-ųjų metų Ka- 
lėdų šventės naktį man buvo parodytas toks vaiz- 
das: susijaudinusi maždaug trisdešimties metų 

moteris, apsisiausčiusi Užgavėnių karnavalo kos- 
tiumo draiskanomis, stovi dideliame senoviška- 
me bute ir skaičiuoja ten netvarkingai sustatytas 
visokiausių formų ir dydžių kėdes. Ji vis iš nau- 
jo skaičiuoja tas kėdes, tarsi jų stigtų. Galiausiai 
įsitikina, kad trijų jos kėdžių iš tikrųjų trūksta. 
Ramiai ir dalykiškai, sakytum su palengvėjimu, 
ji paskelbia tą faktą kažkam, ko nematau, mat jis 
yra gretimame kambaryje. Vaizdo pabaiga. 
Kadangi šis vaizdinys, kaip sakiau, visiškai 
nieko man nesakė, mėginau išmesti jį iš galvos ir 
verčiau nusiirti į pašėlusią neaiškių ženklų tėkmę. 
Jokių šansų. Slėpiningasis vaizdas atkarių atka- 
riausiai gožė visus kitus, kartojosi iš naujo, mažne 
hipnotizuodamas į mane spitrėjo, tarsi norėtų pa- 
sakyti: „Perprask mane, pusgalvi!“ Beje, anuomet 
turėjau svarbesnių darbų, negu aiškintis kėdžių 
skaičiavimo prasmę. Turėjau kuo skubiau para- 
šyti savo pirmojo televizijos serialo „Miuncheno 
istorijos“ scenarijų. Po dviejų savaičių turėjo būti 
pradėta filmuoti, o man niekas nelindo galvon. 
Perprask mane, pusgalvi! Nieko, nė jokio siūlelio 
užsikabinti, visiškai nieko. Perprask mane, pus- 
galvi! Tuščias lapas, tuščia galva. Aktoriai norėtų 
paskaityti scenarijų. Kokį scenarijų? Nėra jokio 

scenarijaus, man niekas neateina į galvą. Perprask 
mane, pusgalvi! Duok man ramybę, paikas vaiz- 
diny, nedarysiu filmo apie tris dingusias kėdes... 
nedarysiu!.. O gal vis dėlto darysiu?.. 

Puolęs visiškon neviltin galiausiai nurvėriau 
tris kėdes, sustačiau jas ant Izaro kranto, tiesiai 
priešais Maksimilijaneumą, ir susodinau ant jų 
savo tris pagrindinius herojus: Čarlį, Gustlį ir 
Achmedą, visus tris apvilktus Užgavėnių kos- 
tiumais, perrengtus kaubojais, ir per dvi dienas 
ir dvi naktis parašiau scenarijų vienai geriausių 
minėto serialo serijų //gas kelias į Sakramentą. 
Kai vėliau susiruošiau tam vaizdiniui padėkoti, 
jis nebepasirodė. Dingo. Kaip galėjo toks įkyrus, 
primygtinis, lyg akmeny ištašytas, kietasprandiš- 
kai viską aplik užgožiantis vaizdas staiga imti ir 
pradingti? Bent kartelį norėjau jį vėl išvysti tarp 
trečios ir penktos valandos paryčiais, dar bent 
kartelį. Bet jis nebepasirodė. 


Bet vietoj jo atsirado kiti: kuriant Monak4 Fran- 
cę - vaizdas pro mano darbo kambario Los An- 
džele langą. Tik lauke buvo ne mano sode žy- 
dintys apelsinmedžiai, o už lango — kitas langas, 
naktinė vienos parduotuvės vitrina Miuncheno 

miesto centre, tiksliau, Noihauzeno gatvėje. Prie- 
šais ją stovėjo jauna moteris, prie kurios artinosi 
vyriškis šviesiu lietpalčiu ir juoda Borsalino skry- 
bėle. Vyrui nė nespėjus išsižioti, pasigirsta moters 
balsas: „Tam atvejui, jei ketintumėte mane už- 
kalbinti, išsyk sakau, kad nieko nepešite.“ — O 
vyras į tai: „Taip, panele, bet juk sakoma, kad 
visuomet šį bei tą pešti galima.“ 

Nors šis vaizdas, veikiau jau mažytė scena su 
garsu, kėlė mažiau klausimų nei minėtosios trys 
kėdės, bet, pirmąsyk apsireiškęs penkiolika po 
keturių 1979-ųjų balandžio 6-4 man snūduriuo- 
jant, buvo kiek neįprastas. Juo labiau kad į Ka- 
liforniją išvykau kuo nuoširdžiausiai įsitikinęs, 
kad ten įstengsiu bent keletui metų iš naktinių 
košmarų ištremti gimtąjį Bavarijos miestą. Per- 
prask mane, pusgalvi! 

Perprask mane, kai tau rodau, kaip dvi eglės 
naktį brenda sniegu užverstu mišku, kaip graži 
moteris be perstogės dainuoja Somewhere over the 
rainbow, o kažkokiam ponui, dėvinčiam kostiu- 
mą, prie baseino krašto kitas vyras, vilkintis mau- 
dymosi chalatą, grasina užversiąs jį „faniera“. 

Į šiuos pakartotinius raginimus išsiaiškinti re- 
ginius, kaip čia išdėsčiau, kaskart paklusniai atsi- 

liepdavau. Net ir į tą, kuris metų metus mane 
kamuodavo, naktimis kaskart rodydamas italų 
restorano svetainę, kurioje degė ne dešimt, ne 
šimtas, o tūkstančių tūkstančiai žvakių. Tas vaiz- 
das iš pradžių mane siaubingai išgąsdino, kadan- 
gi tokią begalę degančių žvakių buvau matęs tik 
šarvojimo salėse ir kaip galimą jo iššifravimą vaiz- 
davausi mirties, savo paties mirties, nuojautą. Tik 
tada, kai prisigretino antrasis reginys — dviračiu 
važiuojančios mergaitės ilgais, šviesiais plaukais 
vaizdas iš nugaros, mirties baimė palengva atslū- 
go ir tada jau įstengiau tuos vaizdinius aiškintis 
be ypatingos hipochondrijos. Pasekmė — filmas 
Rosinis. 

Tamsus vokiečių fiurerio, kurio lavonas nieku 
gyvu nesudega („Jis nedega — tas fiureris, pone 
oberšturmbandfiureri!), vaizdas taip pat virto 
filmu (Scbtonk!), kaip ir storo, nusiminusio te- 
levizijos komiko paveikslas, trankančio galvą į 
video ekraną, rodantį jį patį (Late Schow). Taip 
per keletą dešimtmečių ėmiau priprasti prie to, 
kad naktiniai vaizdiniai bei balsai anaiptol nėra 
nei bausmė, nei piktavališkas kliuvinys, o veikiau 
dovana, už kurią turėčiau jaustis dėkingas. Galų 
gale juk taip užsidirbau gyvenimui. Visko turė- 

ti neįmanoma! Aišku, pernelyg daug geidaučiau 
norėdamas ramiai miegoti ir tuo dar prasimanyti 
pinigų. 

Taigi savo miego sutrikimais buvau visiškai 
patenkintas. Vaizdiniai atkeliaudavo ir iškeliau- 
davo, kartais aš juos norėdavau išsiaiškinti, o kar- 
tais — ne. Tariausi, jog jie palengva man paklūsta, 
jog tampu tų vizijų šeimininku. Tik štai - aną 
minėtąją 2000-ųjų gegužę patyriau kai ką geres- 
nio, o gal ir blogesnio. 


Netrukus po mano sugrįžimo iš vienos Karibų 
salos, kurioje su savo naująja gyvenimo drauge, 
paskui ir ketvirta žmona, praleidau itin harmo- 
ningas atostogas, be kita ko, dar ir todėl, kad ji 
kuo puikiausiai ir maloniausiai sutarė su mano 
trečiąja žmona, toje saloje gyvenusia jau ilgėliau, 
tarsi iš giedro dangaus prapliupo tikras naktinių 
apokalipsių teroras. Apie jokį miegą kalbos būti 
nebegalėjo, nei prieš dešimtą vakaro, nei po, nei 
apie trečią, ketvirtą ar penktą valandą paryčiais. 
Tai buvo nuolatinis ir pilniausias demonų 
sambūris, kokį lig tolei man buvo tekę išgyventi. 
Jis nutrūkdavo tik sekundėms, gal minutėlėms, 
panašiu į sąmonės praradimą sukiužimu — akys 

vos teužsimerkdavo ir vėl išsyk prasiplėšdavo sta- 
čios iš siaubo. Demonų draugė posėdžiavo ne- 
paliaujamai, tikras jakobinų klubas, sudarytas iš 
moterų, ir dar visų tų, kurios kada nors pasitaikė 
mano kelyje: jaunos, senos, blondinės, juodap- 
laukės, raudonplaukės, storos ir plonos. Net ir 
meiliausios iš jų buvo virtusios tikromis furijomis. 
Pirmiausia priebėgą tariausi rasiąs pas Fellinį, dar 
sykį perskaičiau La cittd della donne scenarijų, su- 
pratau, kad nesu vienišas su savo problemomis, 
bet ką tas gelbėjo? Nepermaldaujamų erinijų 
ruja nesiliovė mane teisusi. Tokiame savo varge, 
sumaiščiai vis didėjant, kuo rimčiausiai ėmiausi 
svarstyti, jog reikėtų susirasti advokatą, kuris ap- 
gintų mane nuo tų antpuolių, susitikau su savo 
geru draugu, aukščiausios klasės teisininku, kuo 
atsargiausiai pradėjau jam dėstyti reikalą, bet jis 
bemat pareiškė nesąs kompetentingas ir vietoj 
savęs parekomendavo kitą gerą draugą, psichote- 
rapeutą. Bet dar nespėjus pasinaudoti jo pagalba, 
naktinis teroras įgijo naują mastą. Kaltinamasis, 
beje, labai įdomu, kad jo profesija — nei rašytojas, 
nei režisierius, o kompozitorius, nusižudė. Nega- 
na to, ir po mirties jis nerado lauktosios ramybės, 
trumpam puolė į kažin kokios hermafroditiškos 

dievybės glėbį, o paskui nugarmėjo į Hadą. Per- 
prask mane, pusgalvi! Dabar jau mano kantrybė 
trūko. Tai neturėjo nieko bendro su ankstesniais 
maloniais vaizdiniais. Čia jau visai atvirai ir daug 
aiškiau nei Rosinio tūkstančiais žvakių man buvo 
grasinama mirtimi. Dar daugiau: tai, regis, jau 
buvo nuspręsta. 

Pirmučiausia mečiau rūkyti. Po vienos absti- 
nencijos dienos mane taip ėmė pilti prakaitas, 
galvą plėšė, širdis mataravo ir aš taip sunegala- 
vau, kad įsibaiminau vien nuo to susibaigsiąs, 
juolab kad demonai nė menkiausiai neatsižvelgė 
į mano sveikatos būklę ir nesutvardomai tebe- 
siautėjo įvairiausiais variantais. Daugybė mano 
buvusių mylimųjų tai susiliedavo į vieną, tai iš 
tos vienintelės ir vėl rasdavosi visos. Nebegalėjau 
to ištverti. Visų pirma, net ir blaiviai svarstyda- 
mas apie naktinius kankinimus, negalėjau per- 
manyti, kaip iš jų galėtų iškeroti būtinas naujam 
filmui įkvėpimas. Ir dar komedijai, vieninteliam 
žanrui, kuriame iki tol jaučiausi tvirtas ir tariausi 
bent kiek jį įvaldęs. 

Kas čia juokingo, kad dar nesulaukęs pensinio 
amžiaus turėčiau nėšintis pragaruosna? Ir koks gi 
tai būtų filmas, kuriame pagrindinis herojus nu- 

sižudo jau pirmojo veiksmo pabaigoje? Kas ap- 
skritai ta dainininkė, įsisukusi tarp demonų, ta 
dainavimo studentė, kurią kompozitorius įsimy- 
lėjo? Net ilgokai laužęs galvą neprisiminiau nė 
vienos dainininkės, kurią kada nors būčiau be- 
protiškai ar su protu įsimylėjęs. Senas draugas ir 
buvęs bendraautorius Patrickas Sūskindas, visas 
tris dešimtis metų pažįstantis ne tik mane, bet ir 
kone visas mano moteris, neprisiminė jokios dai- 
nininkės. Jo tai ir nedomino. Nerūpėjo jam išties 
ir mano demonai — įdomiausia, kad jį domino 
visai kas kita: ar galima sukurti filmą, kurio pa- 
grindinis personažas beveik išsyk numiršta? Šis ne 
toks jau nereikšmingas klausimas nedavė mums 
ramybės ištisus dvejus metus, kol galiausiai pri- 
ėjome prie išvados, kad tai, aišku, neįmanoma, 
nebent tokį filmą vis tiek imtum ir sukurtum. 
Ėmęsi šio darbo ne tik įstengėme permanyti pir- 
mosios demonų sueigos reikšmę, bet pasiekėme 
ir dar kai ką svarbesnio man: mūšis su piktosio- 
mis nakties dvasiomis buvo laimėtas. Žingsnis po 
žingsnio jos traukėsi tarsi įsižeidusios, kad buvo 
perprastos, įvardytos ir taip įmintos. O aš? Aš 
grįžau prie savosios visai įprastos, net pamėgtos 
nemigos, pradėjau kūdikį, kiek galėdamas daž- 

niau ėjau su šunimi pasivaikščioti gryname ore, 
paskui miegojau taip pat prastai kaip visuomet ir 
nemigo valandomis be galo daug mąsčiau — visų 
pirma apie meno kaip terapijos akto problemą. 

Ir vėl arplūdo vaizdiniai. Vienas jų persekio- 
ja mane taip įkyriai, kad negaliu jo nepaminėti: 
kažkas meta akmenį, o jis skrieja ir skrieja — ir 
skrieja  nenukrisdamas žemėn. Paprasčiausiai 
skrieja tolyn, vis tolyn. Tolsta ir tolsta... Perprask 
mane, pusgalvi! 


HELMUT DIETL 
IR 
PATRICK SUŪSKIND 


Apie meilės paieškas ir suradimą 


FILMO SCENARIJUS 


Berlynas. Kolonada. Operos teatras „Unter den 
Linden“. Lauke. Naktį. 


Muzika: Orfėjo arija iš Glucko operos Orfėjas ir 
Euridikė “Che farno senza Euridice". 
Šaltas balandžio vakaras. Liūtis. Varganame ko- 
lonados prieglobstyje, per kurią vėjas kartkartė- 
mis bloškia lietaus šuorus, kameros link iš labai 
toli atklibikščiuoja žmogaus siluetas. Kai figūra 
priartėja, įžiūrime maždaug trisdešimties metų 
vyrą (Mimi Nachtigalį'). Jis dėvi tamsų lietpaltį 
ir juda pasiramsčiuodamas ramentais. 
Pasakotojo balsas: Romantiška, be galo dra- 
matiška ir skausmingai širdį draskanti Mimi 


! Lakštingala (vok., vert. past.). 

Nachrtigalio ir Veneros Morgenštern* meilės 
istorija prasidėjo lygiai taip par kaip ir bet 
kuri kita meilės istorija... 

Ramentai ir sugipsuota koja patenka į kadrą. 
Pasakotojo balsas: ...Vienišas vyras, sergan- 
tis sunkia depresija ir mažumėlę šlubčio- 
jantis... 

Vargais negalais Mimi nuklibsi iki kolonados pa- 

baigos ir pakelia akis į operos teatro laiptus. 
Pasakotojo balsas: ...išėjęs pasivaikščioti šal- 
tą ir lietingą vakarą pamato tokią pat vieni- 
šą moterį, kuri, regis, labai skuba ir atrodo 
keistai sutrikusi... 

Mimi akimis: Pro Operos duris išeina jauna mo- 

teris, greitomis per lietų nulipa laiptais žemyn 

prie gatvės, susijaudinusi, kone įtūžusi eina prie 
šiukšlių dėžės ir, metusi į ją ryšulį popierių, nu- 
skuba tolyn. 
Pasakotojo balsas: ...Už vokio neįprasto el- 
gesio vyriškis bemat spėja slypint gilią ir 
keistą paslaptį, kurią žūtbūt panūsta at- 
skleisti. Delsdamas, kaip ir dauguma vyrų, 
jis telaukia ženklo iš dangaus... 


*. Aušrinė (vok., vert. past. ). 

Artimas planas: Susižavėjęs Mimi žvelgia mote- 
riai pavymui. Tą pat akimirksnį, lyg stebuklas, 
staigiai liaujasi lietus. Negalėdamas tuo patikėti 
Mimi pakelia akis į dangų. 
Pasakotojo balsas: ...(O kadangi šis kaipmat 
pasireiškė meteorologinio stebuklo forma, 
jis numano, kad pasitvirtino jo nuojauta, 
jog nepažįstamoji — ne kas kitas, o ilgai ieš- 
kota jo gyvenimo moteris... | 
Artimas planas: Šiukšlių dėžė. Mimi atremia vie- 
ną ramentą į šiukšlių dėžę ir laisvąja ranka ištrau- 
kia iš jos ryšelį popierių, kuriuos išmetė jaunoji 
moteris. Stambus planas: Aptrinti natų lapai: for- 
tepijono gaidų ištrauka iš Glucko operos Orfėjas 
ir Euridikė. Stambus planas: Mimi žiūri į partitū- 
rą ir akimirksnį mąsto. Paskui pasibruka ryšelį po 
pažastim, stveria ramentus ir nusiveja moterį. 
Pasakotojo balsas: ...Remdamasis ramentais 
jis skuba kiek įkabindamas jai iš paskos... 


Berlynas. Tiltas per Šprė prie Muziejų salos. Lauke. 
Naktį. 


Mimi kopia plačiais pėsčiųjų tilto, vedančio per 
Šprė į Pergamono muziejų, laiptais. 

Pasakotojo balsas: ...ir pagaliau užtinka ją 
ten, kur prasideda visos didžiosios meilės 
istorijos: ant tilto per upę. 
Viduryje tilto Mimi sustoja prie turėklų. Prie 
turėklų kitoje tilto pusėje, arčiau upės, nugara 
į jį stovi atsirėmusi jauna moteris (Venera Mor- 
genštern) ir žvelgia, vos girdimai kūkčiodama, 
žemyn į tamsią upės tėkmę. Mimi išsitraukia iš 
užančio natų ryšelį, nuima antraštinį lapą ir iš- 
meta į upę. Vanduo palengva nuplukdo lapą po 
tiltu į Veneros pusę. Venera pastebi upėje plūdu- 
riuojantį lapą su stambiomis raidėmis užrašytu 
pavadinimu Orfėjas ir nustebusi atsigręžia. Iš ki- 
tapus tilto Mimi eina jos link pasiramsčiuoda- 
mas ramentais. 
Mimi: Jūs tikriausiai dainavimo studentė? 
Venera (su ašaromis akyse): Esu visiškas 
niekas. Nesu nei įvaldžiusi technikos, 
neturiu nei diapazono, nei aukščio anei 
gylio... 
Mimi: Aš jau seniai iki aukštumų nepakylu, 
tiesą sakant, pažįstu tik... gylį. 
Venera: ...be to, esu pernelyg jausminga. 
Per mažai valdausi. Per daug jausmo ir per 
mažai balso. 

Mimi: Galbūt jaunai moteriai nebūtina 
dainuoti partijų, parašytų pagyvenusiems 
kastratams. 

Venera: Galbūt nederėtų dainuoti apie mei- 
lę, kuria netiki — vienintelę didelę gyvenimo 
meilę, pranokstančią ir net įveikiančią mirtį. 
Mimi: O kodėl gi ne? 

Venera: Nes tokios meilės nebūna ir niekada 
nebuvo. Nes tai — iliuzija. 

Mimi: Iiuzija? 

Venera (su dideliu patosu): Ar Jūs galėtumė- 
te įsivaizduoti save ką nors taip mylintį... 
taip be galo... taip visa širdimi, kad sektu- 
mėte paskui į mirusiųjų karalystę... kaip 
Orfėjas paskui savąją Euridikę? 

Mimi (šypsosi): O Jūs negalėtumėte? 
Venera: Ne! 

Mimi: Aš Jumis netikiu. Žinote, ką manau? 
Aš manau... 


Restoranas "Newton Bar". Viduje. Naktį. 


Mimi ir Venera sėdi prie stalo ir valgo. Mimi atrė- 


męs ramentus į stalą, o sugipsuotąją koją užkėlęs 


ant trečios kėdės, stovinčios tarp jo ir Veneros. 


27 


Mimi (kramtydamas): ...kad Jūs savo gy- 
venime patyrėte keletą slogių išgyvenimų, 
ne kartą buvote skaudžiai įžeista, bet ku- 
ria kaina tą skausmą savo širdyje norite 
išsaugoti kaip kankinamą prisiminimą ir 
taip manotės apsisaugosianti nuo naujų 
galimų skaudulių. Bet juk tai būtų beveik 
tas pat, jei nutarčiau visą likusį gyvenimą 
vaikštinėti sugipsuota koja, kad tik nie- 
kas man nebejspirtų į blauzdikaulį. — Ar 
žinote, kad labai... labai žavingai laikote 
šakutę? 
Stambus planas: Veneros rankos virš lėkštės. Peilį 
ji laiko visai įprastai dešinėje rankoje tarp pirš- 
tų, o šakutę kaip vaikas kaire plaštaka apgniau- 
žusi vidury rankenos. Ant šakutės pasmeigti trys 
skrudintų bulvių gabaliukai. 
Venera: Ak... atsiprašau! 
Ji pataiso rankoje šakutę ir ketina suimti ją 
pirštais. 
Mimi: Ne, ne... prašau! Man tai atrodo la- 
bai... hm... tai labai patrauklu... man tai 
atrodo labai... seksualu... 
Venera (šypsosi): Taip? 
Mimi: Taip! 

Ji padeda ant stalo peilį ir perbraukia ranka per 

sugipsuotą Mimi koją, padėtą šalia jos ant kėdės. 
Venera: Man jūsų sugipsuota koja taip pat 
atrodo... labai seksuali. Ji kažkokia pa- 
žeista. 


Žandarų aikštė. Mimi namas. Lauke. Naktį. 


Muzika. Name prie naktinės Žandarų aikštės 
šviečia tik viršutinis aukštas. 


Mimi butas. Svetainė. Viduje. Naktį. 


Muzika. Juodas fortepijonas, apstatytas sinteza- 
toriais, muzikos instrumentais ir natų rietuvė- 
mis, užgožia visą didžiulę darbo ir gyvenamąją 
patalpą. 

Mimi be ramentų stovi atsirėmęs į savo fortepi- 
joną ir švelniai žvelgia į Venerą, stovinčią kitapus 
instrumento. Ji pakelia akis ir jam nusišypso. Lai- 
kydamasis fortepijono Mimi nušokčioja jos link. 
Tuomet paleidžia fortepijoną ir įsirveria Veneros 
pečių. Abudu bučiuojasi. 


Mimi butas. Miegamasis. Viduje. Naktį. 

Mimi ir Venera guli plačioje Mimi lovoje. Venera 
tykiai pabučiuoja tebemiegantį Mimi į kaktą ir 
atsargiai keliasi, stengdamasi nepažadinti Mimi. 
Ji siekia savo drabužių, gulinčių šalia lovos ant 
žemės, ir ketina juos vilktis. 

Mimi (už kadro): Kur eini? 

Venera: Namo. 

Mimi: Yu esi namuose. 

Venera nustebusi žvelgia į Mimi. Mimi ištiesia į 
ją ranką. 

Mimi: Pasilik! 

Venera: Taip... bet... 

Mimi: Pasilik čia ir niekada nebeišeik! 
Stambus planas: Venera žvelgia į Mimi. Ji įsitveria 
jo rankos ir leidžiasi įtraukiama atgal į lovą. Arzi- 
mas planas: Abu glamonėjasi. 

Venera: Ir mes mylėsime vienas kitą... visa- 

da ir amžinai? 

Mimi: Visada ir amžinai! 


Mimi Butas. Viduje. Naktį. 
Po septynerių metų: Vienišas, gerokai senstelėjęs 


Mimi Nachtigalis rūkydamas vaikštinėja savo 
bute pirmyn ir atgal tarp muzikos instrumentų. 

Jis dėvi pižamą, ant jos vilki chalatą. Jis nesisku- 
tęs ir atrodo liūdnas. Dvivėrės jo miegamojo du- 
rys praviros. Milžiniško dydžio lova užima kone 
visą kambarį. Joje niekas nemiegojo. 
Pasakotojo balsas: Visada ir amžinai truko, 
kaip, beje, būna ir visiems kitiems, lygiai 
septynerius metus, kitaip tariant, du tūks- 
tančius penkis šimtus dienų ir naktų. Kaip 
laimingai prabėgo pirmosios penki šimtai 
naktų, taip sudėtingai klostėsi po jų seku- 
sios du tūkstančiai dienų. Galiausiai pa- 
aiškėjo, kad nepaliaujami Mimi bandymai 
bet kuria kaina paversti dainavimo studentę 
Grėtel Grynaizen populiaria dainininke Ve- 
nera Morgenštern itin nepalankiai paveikė 
jų meilės ryšio harmoniją. 


PERPLAUKIMAS 


Garso įrašų studija. Viduje. Naktį. 
Venera, apsupta U raidės formos akustine siena, 


stovi prie mikrofono. Mimi su garso operatoriu- 
mi sėdi prie mikšerio už storos stiklo pertvaros. 

Stambus planas: Venera nusiima ausines. Jos jėgos 
akivaizdžiai išsekusios, ji nusibraukia nuo kaktos 
prakaitą. 
Venera: Kas ir vėl buvo ne taip? 
Mimi: Viskas. 
Venera (nusimena): Jau šešiasdešimt keturis 
kartus mėginau... 
Mimi: Taigi - būtent taip ir skamba. O no- 
rėčiau išgirsti lyg... pirmąsyk! 
Venera: Tada pasiimk pirmąjį įrašą! 
Mimi: Jis buvo tikras mėšlas ir aš... 
Venera (pertraukia jį): Paleiskit įrašą nuo 
pradžių! 
Ryžtingu mostu ji vėl užsideda ausines. Suskam- 
ba muzika. Paskutinėmis išgalėmis Venera susi- 
kaupia partijai. 
Venera (dainuoja): 
"Aš eisiu su tavim 
į pasaulio krašrą, 
iki laiko pabaigos, 
kol ims snigti žvaigždėm...." 
Mimi (pertraukia): Ne, ne. Srop! Reikia tar- 
ti ne čisiu', o "eisiu" ir ne “pabeigos", o 


< . » 
pabaigos“. 

Venera: Pirmiau sakei, kad "e" — visai ne "e", 

o labiau “ė" nei "e". 

Mimi įtūžęs pašoka. 

Mirni: Ne, tikrai to nesakiau!.. 

Jis arplėšia duris ir įsiveržia įrašų studijon pas 

Venerą. 

Mimi: ...Aš sakiau: kartais “ė" būna veikiau 
"e',o "e" labiau “ė", ir atvirkščiai. O žodyje 
"eisiu" ji veikiau "e" su daugių daugiausia 
"e" dvelktelėjimu, o va žodyje “žvaigždėm", 

aišku, labiau “ė" nei e", nes “žvaigždėčėm" 
niekas nesako, nebent koks pirdžius ar... 
hamburgietis. Ar supratai pagaliau? Aš 
draskausi visas kaip nesavas, kad nors ką 
charakteringo sukurpčiau iš tavo saldaus 
balselio... 

Venera įniršusi nusiplėšia nuo galvos ausines. 
Venera: Viskas! Baigta! Gana! Pars ir dainuok 
savo šlamštą... savo saldžius šlagerius, savo 
sumautą jausmų surogatą! Tu visai neturi 
jausmų! Nė mažiausios kibirkštėlės. Žinai, 
kas esi? Tu — sadistas! Aš gerai žinau, ko tu 
nori. Bet man nusišvilpt į tai, idiote! Man 
nusišvilpt ant tavo muzikos... ir man nu- 
sišvilpt ant tavo dainuškų... ir į viską man 

nusišvilpt... o dabar aš išeinu — smaukykis 
sau vienas su tais čisiu“ ir eisiu“, ir 'snigs 
žvaigždėčėm". 
Ji veržiasi prie durų. Mimi ją sulaiko. 
Mimi: Dainuok! 
Venera (šaukia): Nedainuosiu! 
Kai Mimi jos nepaleidžia, laisvąja ranka ji šeria 
jam per veidą. Mimi vis tiek jos nepaleidžia. 
Mimi: Taip! Mušk mane, kiek nori! Tik dai- 
nuok! 
Venera meta bejėgišką žvilgsnį į Mimi, tada dar 
sykį trenkia jam per veidą. 
Mimi (ramiai): Aš myliu tave. 
Stambus planas: Venera ir Mimi kurį laiką žvelgia 
vienas į kitą. 
Mimi (ryliai): Dainuok! 
Jis apsisuka ir eina atgal į garso operatorinę. Vene- 
ra grįžta prie mikrofono ir vėl užsideda ausines. 
Mimi (už kadro): Iš naujo! 
Venera dainuoja pasruvusi ašaromis. 
Venera: 
"Aš eisiu su tavim 
į pasaulio kraštą, 
iki laiko pabaigos, 


kol ims snigti žvaigždėm..." 

PERPLAUKIMAS 
Mimi butas. Viduje. Naktį. 


Mimi sėdi vienas prie savo fortepijono ir geria. 
Pasakotojo balsas: Kai po kelerių metų ir 
kuokšto pražilusių plaukų pagaliau atėjo 
didžiulis pasisekimas, didžioji meilė kažkur 
pakeliui jau buvo pasimetusi. 


Potsdamas. Naujieji Rūmai. Lauke. Naktį.. 


Venera ir Mimi stovi pirmoje eilėje tarp daugy- 
bės svečių, susirinkusių rūmų sode priešais paky- 
lą, ant kurios stovi didžiulis baltas fortepijonas. 
Haris Noimanas, sveikintojas, jau kurį laiką sa- 
kęs prakalbą, kreipiasi į Venerą ir Mimi. 
Haris: ...Vienas gudročius feljetonistas yra 
pasakęs, kad tik tokia daina — šlageris, kuri 
per vieną ausį įeina, o pro kitą išeina. Į tai 
galiu atsakyti: tas žmogelis visai nusiador- 
nino? — jis klysta. Tikras hitas, megamilijo- 


3  Theodoras W. Adornas (1903-1969) - vokiečių sociologas, 
filosofas, muzikologas, kompozitorius (vert. past. ). 

ninis hitas, tikrai nebeišeina. Jis lieka viduj. 
Ausyje. O iš ausies prasismelkia tiesiai į di- 
džiai mažuosius smegenų pusrutulius, ten 
činkšteli, ir va tada tai suskamba! Tokios 
kokybės reikia mūsų versle. Vienos, vienin- 
telės ir tikros, ir hm... būtent tokia dvasia 
jūs, miela Venera ir mielas Mimi, dovano- 
jote mums / pasaulio kraštą. Puiki daina, 
supermuzika, superlyrika — ir balsas, kuris 
jaučia, ką dainuoja, dainuoja, ką jaučia, kol 
kiečiausiam akmenširdžiui pašiurpsta oda ir 
jis paplūsta ašaromis. 
Publika juokiasi ir ploja. Venera spinduliuoja iš 
pasididžiavimo ir džiaugsmo, o Mimi stovi šalia 
jos it suakmenėjęs. Haris rankos mostu pakviečia 
abu ant pakylos. 
Hlaris: Prašau Venerą Morgenštern ir Mimi 
Nachtigalį priimti Auksinę plokštelę už 
šimtą milijonų, ak, tūkstantį parduotų / 
pasaulio kraštą vienetų. 
Ant pakylos: Haris įteikia po Auksinę plokštelę 
Venerai ir Mimi, pabučiuoja ir apkabina Venerą. 
Kai pasisuka į Mimi, norėdamas apkabinti ir jį, 
Mimi jau apsigręžęs ir nuėjęs prie fortepijono. 
Venera paima mikrofoną ir taip pat eina arčiau 


36 


fortepijono. Mimi skambina pirmuosius dainuos 
taktus. Stambus planas: Venera žvelgia į Mimi. 
Venera (tyliai kreipiasi į Mimi): Kodėl nebe- 
myli manęs?.. 
Stambus planas: Mimi. 
Mimi (skambina toliau): Tu nebe ta, kuri 
buvai anksčiau. 
Artimas planas: Venera pradeda dainuoti atsisu- 
kusi į publiką. 
Venera: 
"Aš eisiu su tavim 
į pasaulio krašrą, 
iki laiko pabaigos, 
kol ims snigti žvaigždėm, 
jei tik tavo ranka laikys mane 
ir tavo žvilgsnis man žadės: 
“Nepaliksiu tavęs, 
nepaliksiu tavęs, 
nepaliksiu tavęs!“ 
Artimas planas: Mimi. Akompanuoja Venerai 
abejinga mina, žiūrėdamas į ją jai kalba. 
Mimi: Prieš septynerius metus tu buvai 
nekalta mergaitė, kuriai buvo neįmanoma 
atsispirti... Žavinga, romantiška... patikli, 
švelni ir pažeidžiama... ir pakylėjanti savo 

naivumu. Su tavimi pradėjau kurti svajo- 
nes. O kas esi dabar? Tapai šalta verslininke, 
Afrodite iš šaldiklio, kuriai trūks plyš reikia 
topinio šlagerio! 

Venera netenka savitvardos, liaujasi dainuoti ir 

įtūžusi ima šaukti ant Mimi. 
Venera: O kas mane tokią padarė? Kas atėmė 
iš manęs nekaltybę, jei kada nors ją ir turė- 
jau? Juk tu mane perstatei tarsi kokį namą. 
Nepalikai akmens ant akmens. Viską turė- 
jau pakeisti pagal tavo pageidavimus: savo 
rūbus, savo makiažą, savo šukuoseną, savo 
eiseną, savo valgymo įpročius, savo kalbėji- 
mo manierą, savo mąstymą, savo draugus ir 
savo vardą. Visko, kas aš kadaise buvau, at- 
sisakiau dėl tavęs! O dabar man prikaišioji, 
kad esu nebe ta, kurią įsimylėjai. Tau galvoj 
negerai! 

Publika sumišusi stebeilijasi į porą ant pakylos. 

Netaręs nė žodžio Mimi atsistoja ir išeina. Haris 

puola ant pakylos ir guosdamas apglėbia susijau- 

dinusią Venerą. 

Stambus planas: Venera. Ji žvelgia Mimi pa- 

vymui. 

Veneros akimis: Mimi pranyksta naktyje. 

Berlynas. Žandarų aikštė/Mimi butas. Laukelvi- 
duje. Naktį. 


Mimi, dėvintis chalatą, rūko prie savo buto lango 
ir liūdnai žvelgia per aikštę į koncertų rūmus. 
Pasakotojo balsas: Atsisveikinimui Mimi 
padovanojo mylimajai be galo liūdną dai- 
ną su tuo beviltišku klausimu, kurį po 
išsiskyrimo sau užduoda visos mylinčios 
poros. 
Mimi akimis: Koncertų rūmų fasado dalys nu- 
kabinėtos drobėmis su stambiu Veneros veido at- 
vaizdu ir didelėmis raidėmis užrašytu jos vardu. 
Muzika. Venera dainuoja. 
Venera (už kadro): 
“...Kur išeina meilė, kai išeina ji? 
Kur žvilgsnis tas, mane užbūręs, 
Kur tavo šypsnio žavesys...“ 


Koncertų rūmai. Viduje. Naktį. 
Ant scenos stovi Venera ir su patetišku įkarš- 
čiu dainuoja Mimi meilės dainą pilnai salei. Jos 


žvilgsnis nukreiptas į vienintelę laisvą vietą pir- 
mosios parterio eilės viduryje. Salia tuščiosios 

vietos sėdi Helena Stokovski su vyru Teo ir lai- 
kosi už rankų. 
Venera (dainuoja toliau): 
“..Kur tavo balso skambesys? 
Kur išeina meilė, kai išeina ji? 
Ji buvo didelė tokia ir taip sava, 
Ir niekas negalėjo jos išginti..." 


Stambus planas: Teo užmerkęs akis snūduriuoja 
kančios pripildyta veido išraiška. Staiga subirzgia 
vidinėje jo švarko kišenėje. Teo krūpteli ir išsi- 
traukia mobilųjį telefoną. 

Tėo (tyliai į telefoną): Ką?.. Aišku, ji dar dai- 

nuoja, žinoma, tavo dainas, beveik vien tik 

tavo... Ką?.. Ką tu, žmogau, Mimi... 
Helena pažvelgia į Teo, kuris stengiasi kiek įma- 
noma diskretiškiau laikyti atsukęs telefoną į sce- 
nos pusę, kad Mimi galėtų girdėti. 


Koncertų rūmai. Viduje. Naktis/Mimi butas. Vi- 
duje. Naktis/telefono pokalbis. 


Venera (dainuoja toliau): 


€< . . . 
„..net kai melavom viens kitam, 
net kai apgaudinėjome kits kitą, 

ji liko su mumis savu noru, 
kaip šuo, kuris nebėga iš namų, 
net jeigu įspiria jam šeimininkas..." 
Helena žvelgia į Teo, kuris nebepakeldamas tokio 
sentimentalumo vėl užsimerkia. Tada ji ištraukia 
iš jo rankos telefoną. 
Helena (į telefoną): Mimi, pamiršk ją galų 
gale! Ji nebuvo pirmoji moteris tavo gyveni- 
me, nebus ir paskutinė... 
Mimi: Anaiptol! 
Venera (dainuoja): 
“...slapčia, tylom ir nebyli, 
ir mūsų nepasiėmė kartu, 
ir mūsų nepasiėmė kartu." 
Mimi nuleidžia telefoną nuo ausies ir jį išjungia. 


Koncertų rūmai. Viduje. Naktį. 


Daina baigiasi. Venera nusilenkia. Audringi plo- 
jimai. Helena ir Teo keletą kartų iš mandagumo 
taip pat pliaukšteli delnais. Fotografai tekini bėga 
į priekį prie scenos. Venera jiems šypsosi. Haris 
Noimanas, gastrolių organizatorius, su didele gė- 
lių puokšte žengia į sceną, pabučiuoja Venerą ir 
forografuojasi kartu su ja. 

Koncertų rūmai. Viduje. Naktį. 


Apsivilkęs paltą ir užsidėjęs skrybėlę Teo skuba 
atgal į tuščią žiūrovų salę, eina prie eilės, kurio- 
je sėdėjo, ir ieško palikto telefono. Randa jį po 
kėde, uždaro dangtelį ir įsikiša kišenėn. Apsisu- 
kęs išeiti išgirsta nuo scenos Veneros balsą. 

Venera (pašaukia): Teo! 
Teo atsisuka ir pamato scenos gilumoje Venerą, 
kurią lydi keletas draugų (tarp jų ir Haris), ei- 
nančią prie išėjimo. Būrelis, nešinas gėlių puokš- 
tėmis, išeina, ir Venera viena per sceną prieina 
prie rampos. Matyti, kad Teo nemalonu sutikti 
Venerą iškart po koncerto. 

Venera: Juk mes vis tiek galime ir toliau su- 

sitikinėti... aš su jumis, o jūs su manimi, 

mes juk tarsi irgi draugai. 

Teo: Taip... žinoma... 

Venera: Juk mums nebūtina baigti draugys- 

tės, jei tarp manęs ir jo viskas baigta. 

Zėo: Ne, ne... apie tai negali būti nė kal- 

bos... hm.. priešingai... hm, gal viskas dar 

susitvarkys. 

Venera: Ne, Teo, viskas baigta, praėjo, kar- 

tą ir visiems laikams. Nebenoriu nė galvoti 

apie jį ir nieko apie jį girdėti, ir ničnieko... 

Kaip... jam sekasi? 

Zėo: Blogai. 

Venera: Blogai? 

Zėo: Labai blogai. 

Venera: Labai blogai... 
Venera paniūra. Tada skubiai nusisuka ir nueina 
prie Hario, kuris laukia scenos gilumoje. 


Restoranas Bochardt. Viduje. Naktį. 


Sausakimšame restorane švenčiama Veneros kon- 
certinių gastrolių premjera. Šauksmai ir plojimai 
sustiprėja, kai Venera, lydima Hario, įeina į res- 
toraną. Venera iriasi per spūstį, priima sveikini- 
mus, spaudžia rankas, dalija bučinius. Ji atrodo ir 
sudirgusi, ir pavargusi. 


Priešais Mimi namus. Lauke. Naktį. 


Teo stovi ant šaligatvio priešais Mimi namus. 
Helena sėdi prie automobilio vairo. 
Zėo: Juk negaliu jo dabar palikti vieno. 
Helena (piktai): Užtat mane palikti gali! 


Zėo: Tu gi neturi meilės rūpesčių. 

Helena: Išties labai gražu, kad visada rūpi- 
niesi kitais — tik ne manimi. 

Helena užsuka langą. 
Tėo: Helena, juk užbėgsiu tik penkiom mi- 
nutėms ir...— 

Teo dar nebaigus sakinio, Helena nuvažiuoja. 


Mimi butas. Viduje. Naktį. 


Viena vienintelė bebaigianti degti žvakė apšviečia 
kambarį. Užsimerkęs Mimi guli ant savo didelės 
kušetės. Jo dešinėje sėdi Teo, dėvintis smokingą, 
ir guosdamas laiko draugo ranką. Tušti vyno bu- 
teliai ir pilnos peleninės ant žurnalinio stalelio 
rodo, kad meilės kamuojamo Mimi sielos gydy- 
mas užtruko ilgokai. 

Mimi (kreipiasi į Teo): Ką konkrečiai ji pa- 

sakė, tada, po koncerto? 

Zė0: Mimi, aš juk nestenografavau.... ji šiaip 

kalbėjo... ir aš taip pat, ir... apskritai man 

susidarė toks įspūdis, kad ji pradėjo tokį... 

na, naują gyvenimą ir... taigi be tavęs... ir, 

hm... — 

Mimi: Ar ji taip pasakė? 

1eo: Kaip? 


Mimi (primygtinai): Ar ji pasakė: “Ketinu 
pradėti naują gyvenimą be jo“? 

Zėo: Mimi, džiaukis, kad pagaliau viskas 
baigta! 

Mimi: Ar ji taip pasakė? 

Teo: Juk ir tu taip sakei. 

Mimi: Taip... nes jau buvo nebeįmanoma. 
Teo: Mimi, juk nuo pat pradžių buvo ne- 
įmanoma! Faktas, kad jūs niekada netikote 
vienas kitam — ji netiko tau, o tu jai. 
Mimi: "Teo, ji buvo vienintelė didžioji 
mano gyvenimo meilė. Ištisus septynerius 
metus... 

Tėo (pertraukia): ...jūs tik ginčydavotės... 
Juk mačiau, kaip kentėjai dėl jos intelekto 
stokos. 

Mimi: Netiesa. Ji buvo labai intelektuali. 
Gal ir ne protu, bet siela. Šiaip ar taip, jos 
širdies intelektualumo koeficientas didesnis 
negu tavo Žmonos smegenų. 

Teo: Taigi, taigi, širdies skausmas! Bobučių 
tauškalai! Septynetą metų tu kaip liokajus 
tarnavai perdėtų ambicijų turinčiai dainavi- 
mo studentei, kuri šiaip jau tebūtų įstengusi 
iškopti iki liaudies muzikos laidos choristės, 

ir pavertei ją tuščia ir stilizuota nupezusių ir 
iš visų pakampių surankiotų ašaringiausių 
muzikos istorijos numerių atlikėja, — vien 
tik tam, kad ant jos išlierum savo paties kū- 
rybines neurozės... 
Stambus planas: Nusiminęs Mimi žvelgia į Teo. 
Teo atsistoja. 
Teo: Taip! Ji kelia tik gailestį. Ta moteris ga- 
lėjo būti laiminga, jei nebūtų sutikusi tavęs. 


Restoranas "Bochbardt. Viduje. Naktį. 


Muzika. Venera atrodo pavargusi ir išsekusi nuo 
sumaišties. Jai vis sunkiau sekasi išlaikyti šypseną 
ir demonstruoti gerą nuotaiką. Stambus planas: 
Akimirksnį Venera užsimerkia, atgalia ranka per- 
braukia drėgną kaktą ir sėdasi ant artimiausios 
kėdės, tarsi jai būtų pasidarę silpna. Haris pasi- 
lenkia prie jos. 

Haris (susirūpinęs): Blogai jautiesi? 

Venera: Ne, nieko... man tik reikia gryno 

oro... 
Ji atsistoja sunkiai kvėpuodama. 

Venera: Tuoj grįšiu. 
Ji pasuka prie išėjimo. 

Prancūzų gatvėlZandarų aikštė. Lauke. Naktį. 


Užsimetusi paltą ant pečių Venera iš lėto eina 
nuo 'Borchardt' per Prancūzų gatvę pro šiaurinę 
Koncertų rūmų pusę Žandarų aikštės link. Vos 
tik ji pradingsta iš kadro, prie pietinės Koncertų 
rūmų pusės išnyra Mimi ir iš lėto eina prie 'Bor- 


chardt.. 

Žandarų aikštė. Lauke. Naktį. 

Venera viena stovi didelėje aikštėje ir žvelgia 
aukštyn į Mimi butą, kurio langai blausiai ap- 
šviesti. 


RETROSPEKTYVINIS EPIZODAS 


Venera ir Mimi savo meilės pradžioje guli lovoje 
ir mylisi. 


Priešais Borchbardt' restoraną. Lauke/viduje. Naktį. 
Kitoje gatvės pusėje, priešais restoraną, stovi 


Mimi, apsivilkęs paltą, ir ieškančiu žvilgsniu žvel- 

gia pro langus. Stambus planas: Mimi akimirksnį 
svarsto. Paskui nusisuka ir patraukia namo. 


Žandarų aikštė. Lauke. Naktį. 


Stambus planas: Venera dar sykį meta žvilgsnį 
aukštyn į Mimi buto langus, apsigręžia ir pasu- 
ka atgal į restoraną. Visos aikštės bendras planas: 
Iš dešinės į kadrą įeina Venera, iš kairės - Mimi. 
Pabrėžtinai lėtai, tarsi vaikštinėtų sau be tikslo, 
jie artėja vienas prie kito ir susitinka aikštės vi- 
duryje. Artimas planas: Mimi ir Venera stovi ir 
žiūri vienas į kitą. 
Venera: Tai ką, hm... vaikštinėji? 
Mimi: Taip, taip, dabar paprastai... tokiu lai- 
ku išeinu pasivaikščioti... prieš miegą. O tu? 
Venera: Aš irgi... Dabar daug dažniau einu 
pasivaikščioti nei anksčiau... labiausiai 
mėgstu ankstyvą rytą prieš atsikeliant... hm, 
turiu galvoj: atsikėlusi... prieš pusryčius. 
Mimi: O aš... hm... pastaruoju metu vi- 
sai nebepusryčiauju, aš... išgeriu puodelį 
kavos ir tik apie pietus ką nors užkandu... 
kokį skrebutį su kiaušiniene arba... kalaku- 
tienos dešrelę. 

Venera: Aš visai nebevalgau mėsos. Tik dar- 
žoves... ir vaisius. 

Mimi: Aka, tai irgi labai neblogai. 

Venera: Taip, labai gerai. 

Mimi: Kokias? 

Venera: Ką kokias? 

Mimi: Daržoves. 

Venera: Cukinijas... hm... | 
Mimi (nustebęs): Cukinijas? Tu valgai cu- 
kinijas? 

Venera: Taip, o kodėl gi ne? 

Mimi (vaizduoja sužavėtą): Nuostabu! Cu- 
kinijas — anksčiau tu jų niekada nevalgyda- 
vai... hm... cukinijų. Ar atmeni, kaip tau 
vis sakydavau: “ Valgyk cukinijų! Bent para- 
gauk! Juk jos labai skanios!“ 

Venera: Tikrai skanios. Labai skanios. Jei 
dvi ar tris suvalgau per dieną, tai jų man ir 
gana... daugiau ir nebenoriu. Bet man jos 
be galo tinka. 

Mimi: Jau numečiau tris... gal keturis ki- 
logramus. 

Venera: Ir aš. Taip mąstant... matyt, ir ge- 
rai, kad mes... išsiskyrėm. 

Mimi: "Taip, labai gerai, kad dabar... yra 
taip, kaip yra... ir... kad dabar pagaliau 
visai atvirai ir draugiškai galime konstatuo- 
ti... kad vienas kito... hm... nebemylime. 
Venera: Taip, tai yra gerai. Man atrodo, 
net labai gerai, kad pagaliau vienas kitam 
nebepučiam miglos ir garbingai pripažįs- 
tame, kad paprasčiausiai vienas kito... ne- 
bemylime. 

Abu linkteli. Pokalbis nutrūksta. 

Venera: Juk tu nebemyli manęs? Ar ne? 
Mimi: Ne, ne, žinoma, ne. Juk tu taip pat 
nebe? 

Venera: Aš? Ar tave myliu? Manau, tikrai 
nebe. 

Pokalbis vėl nutrūksta. Abu žvelgia vienas į kitą. 
Venera: Man... hm... jau laikas grįžti pas 
saviškius... reikės tuoj eit miegoti. Mes... 
išvykstame rytoj į gastroles. 

Mimi: Man irgi kuo greičiau reikia grįžti 
namo ir susikrauti... lagaminus ir... 
Venera: Ak, tu irgi išvyksti? 

Mimi: Taip, taip. Man reikia pailsėti. Nuo 
visko atsijungti ir... pravėdinti galvą... ir 
įkvėpti gryno oro. 

Venera: Taip... ir man... tai labos nakties, 

Mimi. Saldžių sapnų! 

Mimi: Ir tau. Labanakt, Žvaigždele! 
Bendras planas: Akimirksnį abu neryžtingai te- 
bestovi vienas priešais kitą. Paskui per tuščią 
aikštę nueina skirtingomis kryptimis. 


Teo butas. Viduje. Naktį. 


Visiškai išsekęs Teo atveria vaikų kambario duris. 
Tykiai prieina prie vaikiškos lovelės ir žvelgia į ją. 
Lova tuščia. Teo eina prie Helenos kambario ir 
pasibeldžia. 
Zėo: Helena?.. 
Jokio atsako. Jis atidaro duris, įeina vidun ir ty- 
liai prieina prie jos lovos. Lova tuščia. 
Teo: Helena?.. 
Jis atidaro duris į Helenos vonios kambarį. Vo- 
nios kambarys tuščias. Teo eina koridoriumi į 
savo miegamąjį ir atidaro duris. Helena, vilkinti 
naktiniais marškiniais, sėdi jo lovoje ir skaito. 
Tėo: Ką tu čia, atsiprašau, mano lovoje veiki? 
Helena: Laukiu tavęs ir skaitau, kaip matai. 
Zėo: O kur Leandras? | 


Helena: Pas močiutę ir senelį. 

1ėo: Kaip? 
Helena: Kad mes galbūt ir vėl niekieno ne- 
trukdomi... vieną kitą vakarą galėtume 
praleisti kartu. 

Helena užverčia knygą ir nusiima akinius. 
Teo: Ką mes galėtume? 
Helena: Vėl pasimylėti. 
Zėo: Kaip tai... “pasimylėti? 
Helena: Ogi taip, kad šiandien aš to no- 
rėčiau. 
Zėo: Taip... hm... bet aš nenoriu. Pusę nak- 
ties praleidau pas tą beprotį ir klausiausi jo 
psichopatinių meilės fantasmagorijų. Ne- 
benoriu nieko girdėti šia tema. 
Helena: Kalbu ne apie meilę, o apie seksą. 
Zėo: Palauk, Helena! Dėl sekso esame aiškiai 
sutarę. Nekišk man čia savo “šiandien aš to 
norėčiau“. Tai visai neatitinka nei mūsų 
santykių stiliaus, nei įprastos praktikos. 
Helena: Žinau. Bet kodėl negalėtume imti 
ir pasielgti spontaniškai? 
Zėo (žiovauja): Spontaniškai? Kaip? Mes juk 
visuomet vienodai galvojome... beje, net ir 
kulinariniu požiūriu, kad žmonės viens ant 


kito nepuola kaip gyvuliai ... /Spontaniš- 


2 


kas dulkinimasis teikia tik trumpą, todėl ir 
mažesnį malonumą - juk tai tavo žodžiai!.. 
o iš anksto praneša ir tada turi pakankamai 
laiko pasiruošti tam... įvykiui dvasiškai, 
kūniškai ir higieniškai. - Gal jau galėčiau 
atsigulti savo lovon? 
Užuot atsikėlusi, Helena pasislenka į vos metro 
pločio lovos kraštą ir kviesdama mosteli ranka. 
Teo pasiima nuo lovos pižamą, nuo naktinio 
stalelio — knygą, apsisuka ir be žodžių išeina iš 
kambario. 


Tėo butas. Viduje. Dieną. 


Teo ir Helena, nepriekaištingai apsivilkę, — ji 
dėvi kostiumėlį, jis — kostiumą, — sėdi prie pus- 
ryčių stalo. Abu pasidėję priešais save po nešio- 
jamą kompiuterį ir atsivertę kalendoriaus su nu- 
matytais dalykiniais susitikimais puslapius. 
Helena: Kaip būtų trečiadienį, vienuoliktą, 
apie septynioliktą valandą? 
Teo (išsigąsta): Tai... juk tai jau po... poryt! 
Helena: Na ir kas? 
Teo: Labai jau staiga, man atrodo per 
greitai. 

Helena vėl žvelgia į savo kompiuterį. 
Helena: Penktadienį taip pat tiktų... iki vie- 
nuoliktos būsiu teisme... bet apie... trylik- 
tą valandą galėčiau grįžti namo. 
Tėo (pasibaisėjęs): Penktadienį, tryliktą die- 
ną... tryliktą valandą! 
Helena: Kas gi mums miegamajame galėtų 
nutikti? 
Teo: Marai... hm... pagal statistikos duo- 
menis daugiausia nelaimingų atsitikimų 
įvyksta namuose. - Kada galėtum kitą sa- 
vaitę? 
Helena: Kitą savaitę man mėnesinės. 
Zėo: Na va... visai ne kas, nes... tuomet ge- 
gužės mėnesį teks visai pamiršti. Birželį irgi 
netinka, nes tada bus Sekminių atostogos. 
Helena: Taip, per atostogas tiesiog idealu! 
Zėo: Palauk! Juk jas ketinome praleisti kartu 
su Leandru. 
Helena: Viena netrukdo kitkam! 
Zėo: O kaipgi! Kas būtų, jei jis staiga per 
atostogas įeitų pro duris, kai mes abu akto 
vidury arba... jei jis imtų ir pažiūrėtų pro 
rakto skylutę? 

Helena: Vadinasi, ir čia- mūsų namuo- 
se — nebetinka. Tai kada ir kur išvis tas dar 
įmanoma? 

Zėo: Helena, septynerių metų vaikui pa- 
matyti savo tėvus tokia... gyvuliška poza — 
trauminis išgyvenimas. Berniukas dar pa- 
manys, kad tėtis mamytei kelia skausmą, 
ypač jei tu... gal dar ir... šauksi. 

Helena: Kada gi jau aš šaukiu? 

Zėo: Juk paskui jis niekada negalės gyventi 
normalaus... įprasto visaverčio seksualinio 
gyvenimo su savo žmona! Ar tu to nori? 
Helena: Gal galėtume vėl grįžti prie rei- 
kalo?.. 

Tėo: Apie ką mes kalbėjome? 

Helena (aiškiai): Apie dulkinimąsi! 

Teo: Helena, kodėl tu visą laiką nori užmi- 
nuoti mūsų harmoningą šeimyninį gyveni- 
mą savo nimtomaniškomis intrigomis? 
Helena: Nimfomaniškomis? Jei vieną kartą 
per ketvirtį aš... — 

Teo: Kartą per ketvirtį? Tu apie tai kasdien 
kalbi! Nebegaliu to klausytis! Ir kalbėti apie 
tai nebenoriu. O jei tu dar ilgiau apie tai 
kalbėsi, niekada nebenorėsiu to daryti! 

Jis ryžtingai užvožia savo kompiuterio dangtį. 
Helena: Ar tu... turi kitą? 
120: Kitą? 


Aukštoji muzikos mokykla. Auditorija. Viduje. 
Dieną. 


Auditorija pilna vien moteriškosios lyties studen- 
čių. Laikydamas rankoje paskaitos rankraštį Teo 
entuziastingai eina prie ant pakylos stovinčio for- 
tepijono ir sėdasi ant taburetės. 
Zėo: Mano ponios ir ponai... hm... po- 
nios... — mano ponios! 
Kelios studentės sukikena. 
Teo: Pamišimas ir mirtis iš meilės XIX ir XX 
amžiaus operoje. Meilė ir kančia, ilgesys ir 
išsipildymas..... 
Dvi trumparegės merginos trečioje eilėje pasi- 
lenkia į priekį ir svajingais žvilgsniais įsisiurbia į 
savo profesorių. 
Tėo: ...mirties ir išganymo kulminacija 
1865 metais: Tristano akordas. 
Teo skambina fortepijonu garsiuosius akordus 
iš Richardo Wagnerio “Tristano ir Izoldos". Tuo 

momentu Teo švarko kišenėje suskamba mobilu- 
sis telefonas. Kelios studentės sukikena. 

Tėo (suirzęs į telefoną): Dabar negaliu, aš... 

Kas yra? 

Mimi (už kadro): Teo, padėk man! Aš ne- 

begaliu... 

Teo: Ko? 

Mimi (už kadro): ...įeiti į savo butą. Nebe- 

galiu peržengti savo buto slenksčio. 
Sėdėdamas ant taburetės Teo nusisuka nuo klau- 
sytojų. 

Teo: Kur esi? 

Mimi (už kadro): Prie atvirų savo buto durų, 

laiptinėje... o kai pažvelgiu žemyn, tada... 

galva ima taip svaigti... kaip koks sūkurys, 

Teo, tarsi imčiau ir tuoj pat šokčiau žemyn, 

tarsi kažkokia jėga, kuriai negaliu atsispirti, 

trauktų mane žemyn... 

Teo: Mimi, nekvailiok! Aš tuoj atvažiuosiu. 

Eik vidun, kraukis lagaminą, aš... — 

Mimi (už kadro, silpnai): Aš negaliu... 

720: Nusiramink — aš tuoj pat atvažiuoju! 
Teo užlenkia telefono dangtelį, įsikiša jį kišenėn, 
stveria rankinę, skrybėlę, paltą ir išbėga iš audito- 
rijos. Studentės nustebusios žvelgia jam pavymui. 

Mimi namo laiptinė. Viduje. Dieną. 


Nesiskutęs, įsusupęs į vilnonę antklodę, Mimi 
sėdi laiptinėje ant kempingo gulto prie atvirų 
savo buto durų. Atrodo, kad visą naktį jis pra- 
leido laiptinėje. Laikydamas rankoje trumpikes 
Teo išbėga iš buto ir kyšteli jas Mimi. 
Tėo (sunkiai tvardydamasis): Yves Sain-Lau- 
rent nėra, Mimi. Yra tik Calvin Klein. 
Mimi (purto galvą): Ne, šitų nesimausiu. 
Teo (agresyviai): Kuo blogos šitos trum- 
pikės? 
Mimi: Šitas ji man nupirko. San Chuane. 
Puerto Rike... ten mes buvome... 
Teo: Žinau, žinau, labai laimingi. Mimi, jei 
nenori šitų trumpikių, tai eik pats vidun 
ir... susikrauk vienas tą sumautą lagaminą! 
Negaliu versti laukti du šimtus studentų, 
kad su tavimi padiskutuočiau apie trumpi- 
kes ir... 
Mimi: Daugiau nė kojos nekelsiu į šį bu- 
tą, kuriame septunerius metus su ta mo- 
terimi... 
Laikydamas rankoje trumpikes lyg vėliavą Teo 
mosteli jomis buto link. 


Tėo (pertraukia): Liaukis, Mimi, šitame bute 
miegojo ir gyveno visos tavo moterys, jau 
nekalbant apie legionus naktinių praskren- 
dančių damų ir trumpalaikių lankytojų! 

Mimi: Vaip. Bet jų čia nebėra. Nė vienos 
nebeliko. O jį vis dar čia! Ji yra kiekviename 
kambaryje. Už visų durų. Kiekvienas rank- 
šluostis ja kvepia. Kiekvienas natų lapas. 
Mano fortepijono klavišai. Įeik vidun ir pa- 
uostyk mano fortepijoną! Eik! Prašau tavęs, 


įeik ir pauostyk! 
Mimi butas. Viduje. Dieną. 


Teo sutrikęs stovi prie Mimi fortepijono. Prie 
buto durų slenksčio mindžikuoja Mimi. 
Mimi: Pauostyk, sakau gi tau! 
Teo: Mimi, aš ir taip tikiu. 
Mimi: Ne, ne, tas ir yra, kad netiki. Tu 
manai, kad aš kliedžiu. Bet aš nekliedžiu. 
Pauostyk klavišus! Tuos, per vidurį... nuo 
kontroktavos iki antrosios oktavos do! 
Teo: Mimi... prašau... 
Tėo: Gal galėtum padaryti man paslaugą ir 
pauostyti klavišus? 

Kankinio išraiška Teo žvelgia į Mimi, paskui pa- 
linksta ties klaviatūra. Stambus planas: Teo pa- 
uosto klavišus ir vėl atsitiesia. 
Mimi: Ar užuodi? Ant mano klavišų ji pa- 
liko savo aurą! 
Zėo: Tai —- ne aura, o paprasčiausias pirštų 
prakaitas, be to, tavo. Jei kuo ir trenkia, tai 
tik tavo cigaretėm. Tai — nikotinas nuo tavo 
pirštų. Paimk skudurėlį, truputuką spiri- 
to — ir neliks tos eros... hm... auros. 


Mimi namas. Liftas. Viduje. Naktį. 


Teo įstumia Mimi su visu kelionės krepšiu į lifrą. 
Rankoje Mimi laiko mėlyną nusišėrusį kelioni- 
nį dantų šepetėlį, kurį tyrinėja melancholišku 
žvilgsniu. Lifto durys užsidaro. Kol Teo ir Mimi 
leidžiasi žemyn, Teo įkiša ranką į palto kišenę, 
ištraukia mažytę, dailiai supakuotą šokolado dė- 
želę ir svajingai susimąstęs ją apžiūrinėja. 
Teo: Gal o perduoti mažajai Kalip- 
sei... tai, kuri valo mūsų namą... matai, 
ji taip mėgsta šokoladą... o jo ten, saloje, 
negausi... Tai apsidžiaugs... “Plonytės ply- 
telės' karčiojo. 

Jis įkiša dėžutę į Mimi švarko kišenę. Mimi bru- 
ka Teo panosėn seną kelioninį dantų šepetėlį. 
Mimi: Teo, jei tu kartais ją sutiktum, pa- 
sakyk jai, kad šis mažytis mėlynas dantų 
šepetėlis... 
Tėo (pertraukia): Aš jos nesutiksiu. 
Mimi: Tu... jos nesutiksi?.. 
Zėo: Ne. 
Mimi: Tada... nieko jai nesakyk. 
Nusiminęs Mimi įsikiša dantų šepetėlį kišenėn. 


Žandarų aikštė. Priešais Mimi namą. Lauke. Naktį. 


Privažiuoja taksi, kelioninis krepšys įkraunamas į 
bagažinę. Mimi prisitraukia Teo, laiko jį ilgai ap- 
kabinęs ir netaria nė žodžio. Galiausiai atsiplėšia 
ir sėda į taksi. Su palengvėjimu Teo moja nuva- 
žiuojančiam automobiliui pavymui. 


Prie Berlyno oro uosto. Lauke. Naktį. 
Taksi sustoja prie oro uosto išvykimo salės. Mimi 
išlipa, išima iš bagažinės kelionkrepšį ir eina į oro 


uosto pastatą. Pranešama apie skrydį Berlynas- 
Atėnai. 


GI 


Priešais Baltijos jūros kurorto viešbutį. Lauke. 
Naktį. 


Per ramią jūrą ir paplūdimį lėtai priartėjama prie 
ryškiai apšviesto „Grandhotel“ viešbučio, priešais 
kurį stovi Veneros gastrolių autobusas. Venera ir 
Haris išlipa. Už jų iš autobuso lipa muzikantai, 
nešini muzikos instrumentais. 
Venera (susijaudinusi, už kadro): ...Paskam- 
bink! Tegul išneša fortepijoną, lovą taip pat: 
aš noriu kito kambario... 


Baltijos jūros kurorto viešbučio kambarys. Viduje. 
Naktį. 


Venera (toliau): ...Paskambink! Aš noriu iš 
šio viešbučio išsikelti kitur... 

Haris sėdasi prie Veneros ant lovos ir ją glosto. 
Haris (švelniai): Žvaigždele, mano Žvaigž- 
dele... 

Venera ūmiai išsilaisvina iš Hario glėbio, pašoka 

ir įtūžusi vaikšto po kambarį. 

Venera (drebėdama iš įniršio): Nevadink ma- 
nęs visąlaik Žvaigždele! — Kasnakt iki penk- 


tos ryto jis skambindavo šiuo fortepijonu... 

Negalėdavau nė sekundės užmigti... Bet ne- 
galėjau išsinuomoti ir kito kambario, nes jis 
negalėdavo būti vienas. Paskui jis visą dieną 
miegodavo. Užsitraukęs užuolaidas. Turėda- 
vo būti tamsu kaip naktį. Ir varge, jei visame 
viešbutyje kas nors bent menkiausiai su- 
krebždėdavo! O aš, mirtinai išvargusi, viena 
visą dieną vaikščiodavau... per kopas. Va- 
karais per koncertus jis būdavo žvalus kaip 
agurkėlis, o man būdavo net bloga iš... silp- 
numo. Jis grodavo kaip dievas — aišku, tik 
savo paties dainas... ko kito aš juk neturėjau 
teisės dainuoti... ir varge, jei man nepavyk- 
davo sudainuoti taip, kaip jis pageidaudavo: 
su polėkiu, bet liūdnai... santūriai, bet eks- 
presyviai... paprastai, bet rafinuotai... sen- 
timentaliai, bet ironiškai - pamėgink taip, 
kai esi nusivaręs tiek, kad net kaukti norisi! 

Prislėgta prisiminimų Venera pravirksta ir puola 

Hariui, einančiam jos link, į glėbį. 
Haris: Dabar to nebebus, Žvaigždele. Gausi 
iš manęs viską, ko tik panorėsi: kitą kam- 
barį, kirą viešbutį, viską — tik... pamiršk jį 
pagaliau, pamiršk jį! 

Venera be žodžių linkteli. 

Keltas prie salos Egėjo jūroje. Lauke. Brėkšta. 


Saulėtekis. Mimi stovi ant kelto denio ir žvelgia į 
jūrą. Horizonte ryškėja salos kontūrai. 


Montažas. Lauke. Dieną. 


Saulė patekėjo. Laivas artėja prie salos. Jis pra- 
plaukia pro tykią įlanką, ant kurios kranto stovi 
didelė, į pilį panaši vila su dviem apvaliais bokš- 
tais (vila „Helena“). Ji nudažyta kalkėmis baltai, 
o langinės - mėlynai. Mimi eina ant kelto, plau- 
kiančio į salos uostą, priekinio denio. 
Pasakotojo balsas (už kadro): Kas paskatino 
Mimi po išsiskyrimo išvykti būtent tenai, 
kur su prarasta mylimąja praleido nepapra- 
stai laimingas dienas, nežinome. Jei ir norė- 
jo sukelti sau prisiminimų skausmą, kodėl 
būtent Graikijos saloje, apgyventoje veik 
tik ožkų ir avių? Galbūt Mimi tikėjosi, kad 
vienatvė ir jūros vaizdas sugrąžins jam sielos 
ramybę? Galbūt jis norėjo išginti kankinan- 
čius prisiminimų demonus stodamas prieš 
juos būtent ten, kur jie kadaise apkerėjo jį 

kaip linksmos susižavėjimo, aistros ir eroti- 
nės ekstazės dvasios? 


Graikijos sala. Slėnis ties vila „Helena“. Lauke. 
Naktį. 


Už kadro: Tolumoje burzgia kateris. Netoli avi- 
ganių trobelės sėdi Kalipsė ir melžia vieną savo 
bandos ožkų. Ji vilki kaimietiškas varganas dra- 
panas, basom kojom, pasirišusi skarelę. Išgirdusi 
burzgimą atsistoja ir nubėga per slėnį prie kranto. 
Kalipsės akimis: Valtis plaukia įlanka į vilos „He- 
lena“ prieplauką. Valties priešaky stovi Mimi, 
prie vairo sėdi graikas žvejys. 


Vila „Helena“. Prieplauka. Lauke. Dieną. 


Mimi išlipa iš valties ir, nešinas kelionkrepšiu, 
stačiais laiptais kopia prie namo. 


Kalva virš vilos „Helena“. Lauke. Dieną. 
Kalvos viršūnėje išnyra Kalipsė. Nešina pintine 


su sūriu, duona ir daržovėmis, ji bėga žemyn prie 
vilos. 

Alyvmedžių giraitė priešais vilą „Helena“. Lauke. 
Dieną. 


Mimi palengva traukia per sodą vilos link. Praei- 
damas pro keistą šulinį, apsuptą antikinių kolonų 
likučių, meta į jį žvilgsnį. Mimi akimis: Šulinys 
laisvai neprieinamas. Kaltos geležies konstrukci- 
ja, panaši į gigantišką senamadišką paukščių nar- 
velį, gaubia šulinį. Mimi pastato krepšį ir eina 
prie geležinio paviljono. Grotuotos virbų durys 
užrakintos pakabinama spyna. Mimi žvelgia pro 
grotų virbus į atvirą šulinį. Artimas planas: Tamsi 
šulinio gelmė. 


PERPLAUKIMAS 


Priešais vilą „Helena“. Alyvmedžių giraitė. Lauke. 
Naktį. 


Prieš septynerius metus: Žvilgsnis iš šulinio. Virš 
apskritos ertmės matyti naktinis dangus. Mimi 
ir Venera smalsiai palinksta virš šulinio rentinio 
ir žvelgia žemyn į gelmę. Teo pašviečia kišeniniu 
žibintuvėliu. 

Teo: Mesk žemyn akmenį! 

Mimi pakelia akmens luitą ir meta į šulinį. Tada 

visi suklūsta laukdami akmens pliūkštelėjimo. 

Teo didžiuodamasis. 
Tėo (išdidžiai): Matai - tu nieko negirdi. 
Kadangi šis akmuo krenta tiesiog Ana- 
pus - į Hadą, Mirusiųjų karalystę. Šis šuli- 
nys — tai įėjimas į Požemių karalystę, tokių 
visoje Graikijoje tėra trys. Du iš jų užversti, 
ir tik vienas išlikęs: mūsiškis! Pro čia Orfėjas 
įžengė parsivesti savosios Euridikės. 
Mimi: Taip šneka žmonės. 

Savininkiškai didžiuodamasis Teo stovi prie savo 

šulinio (kuris dar neaptvertas grotomis) ir dėsto 

svečiams paslaptingojo šulinio istoriją. 
Teo: Ne tik šneka, o kuo tvirčiausiai tuo įsi- 
tikinę. Net nepatikėsi, kokių bėdų turime 
su šituo sumautu šuliniu. Prieš pat mums 
nusiperkant šį namą uosto smuklininkas 
įėjo... hm... įšoko čionai, nes jo jauna my- 
limoji, jo brolio, burmistro, žmona, mirė 
apsinuodijusi žuvimi, ir jis norėjo susigrą- 
žinti ją iš Anapus... 

Kol Teo pasakoja, Mimi ir Venera glaudžiasi vis 

arčiau vienas kito, linksi jam tariamai susidomė- 

ję, bet jau visai kuo kitu užsiėmę: jis pakišo ranką 

po plonu Veneros vasariniu sijonu ir glosto jai 
sėdmenis, o ji įkišo ranką į jo kelnes ir į glamones 
atsako tuo pačiu. 
Zėo: ...Nuo to laiko policija ir popas rei- 
kalauja užritinti ant viršaus toną sveriančią 
betoninę plokštę. Anie - saugumo sume- 
timais, O popas — nes jo supratimas apie 
Anapus kitoks. Bet mirusiojo žmona ir jo 
brolis, burmistras, reikalauja palikti šuli- 
nį atvirą. — Kitaip sakant: šulinys turi būti 
atviras, bet tuo pat metu ir uždengtas. Su 
tokiu klausimu anksčiau būtų tekę eiti pas 
Delfų orakulą. 
Mimi: Kitas klausimas, Teo. Kur mūsų 
kambarys? 
Zėo: Jūsų kambarys? Na... hm... čia. Name. 
Viršuje. 
Mimi (nekantraudamas): Kuris gi? Grei- 
čiau! Mums kuo greičiau reikia... 
Tėo: A-a-a-a — tą galima ir čia, pirmame 
aukšte, dešinėje, už lauko durų. 
Mimi: Ne, ne, ne. 
Venera: Geriau viršuje. 
Tėo: Laiprais aukštyn, antras aukštas, antros 
durys dešinėje. 

Mimi: Ačiū. Tuoj grįšim. 
Mimi ir Venera susikibę už rankų neria į namą. 
Vos tik jie pranyksta, iš sodo ateina Helena, ly- 
dima auklės Kalipsės. Toji laiko ant rankų jų kū- 
dikį Leandrą. 

Helena: Kur jie? 

Zėo: Trumpam užbėgo viršun... Jiems tik 

reikėjo... kuo greičiau. 
Tą akimirksnį iš antro aukšto pasigirsta aistingi 
šūksniai ir garsios dejonės. Suglumę Teo ir Hele- 
na žvelgia viršun. Kalipsė kikena. 


Vila „Helena“. Terasa/kambarys. Laukelviduje. 
Nakrį. 


Terasoje į jūros pusę Helena ir Teo sėdi prie ke- 
turiems asmenims padengto, žvakių apšviesto 
stalo — laukia ir klausosi. Iš antrojo aukšto kaip 
ir anksčiau girdisi aistringi šūksniai ir aimanos. 
Regis, taip tęsiasi jau visą vakarą. Kalipsė atneša 
ėrienos kepsnį ir grįžta į namą. Helena akivaiz- 
džiai suirzusi. Teo ritinėja tarp pirštų kombolų 
karoliukus, o tai Heleną dar labiau erzina. 
Helena: Teo, jei ėriuko kulšis atšals, pa- 
švinks. — Lipu viršun ir baigsiu tą reikalą. 

Zėo: Na, palauk dar minutėlę... tas reika- 
las jau at...slūgsta... per visą vakarą juk jau 
gerokai pritilo. Juk dabar tik... hm... pa- 
skutiniai trūkčiojimai. 
Helena: Jaučiuosi kaip studentų bordely- 
je... hm... hotelyje. Pirkau šį namą, kad 
bent kelias savaites per metus galėtume ra- 
miai pailsėti ir negirdėti nieko kito kaip tik 
jūros ošimą ir cikadų čirpesį, o... 
Helena nutyla vidury sakinio ir suklūsta. Iš ant- 
rojo aukšto pasigirsta tylus, švelnus dainavimas. 
Venera (už kadro, dainuoja): 
“Miki, vaikuti brangus, 
Sutemos gaubia laukus." 
Artimas planas: Teo ir Helena žvelgia vienas į 
kitą, paskui aukštyn į miegamojo antrame aukš- 
te langą. 
Venera (už kadro, dainuoja): 
“Miega ėriukai garde, 
Tyla bitelės sode." 


Vila „Helena“. Svečių kambarys. Viduje. Naktį. 
Venera sėdi ant siauros lovos krašto. Ji dainuoja 


ir glosto miegantį Mimi. 

Venera (už kadro, dainuoja): 
“.„„Mėnuo, įkopęs dangun, 
Žvelgia pro langą vidun... 
„Nieko, brangus, nebijok, 
mik, karalaiti, miegok, 
miegok, miegok, miegok.“ 


Kalipsė (už kadro): ...Pone! 
PERPLAUKIMAS 


Alyvmedžių giraitė priešais vilą „Helena“. Lauke. 
Dieną. 


Po septynerių metų: Mimi, tebestovintis prie gro- 
tomis aptaisyto šulinio į Hadą, atsisuka. 

Mimi (paskendęs mintyse): Ką?.. 
Tolėliau stovi Kalipsė su maisto produktų pilnu 
krepšiu. 

Kalipsė: Sveiki atvykę, pone! 

Mimi: Taip... 

Kalipsė: Atnešiau tau valgyti, pone. 

Mimi: Taip... ačiū. 
Jis įkiša ranką į švarko kišenę ir ištraukia šokola- 
do dėžutę, eina prie Kalipsės ir paduoda jai. 

Mimi: Nuo profesoriaus... tau! 

Ji paima šokoladą ir sujaudinta šypsosi. 
Kalipsė: Jis mano, kad aš vis dar vaikas... — 
Jei tau, pone, ko reikėtų... 
Nieko neatsakęs Mimi paima kelionkrepšį, apsi- 
suka ir grįžta prie namo. 
Vila „Helena“. Lauke. Dieną. 
Vienišas Mimi sėdi didžiulėje terasoje virš jūros. 


Vila „Helena“. Ant stogo. Lauke. Dieną. 


Tarp apvalių bokštų atsilošęs į mūro sieną sėdi 
Mimi, paskendęs melancholiškose mintyse. 


Vila „Helena“. Tarp bokštų. Lauke. Dieną. 


Mimi žvelgia tolyn į jūrą ir mąsto. Regis, jis ne- 
gali apsispręsti. 


Vila „Helena“. Terasa. Lauke. Dieną. 
Saulė jau žemai nusileidusi. Laikydamas rankose 


mobilųjį telefoną Mimi sėdi ant laiptų priešais 
svetainę ir renka numerį. 

Veneros balsas (už kadro): ...aštuoni-aštuo- 
niasdešimt aštuoni-nulis-du-aštuoni šimtai. 
Po signalo galite palikti žinutę — p/ease leave 
a message after the beep! 

Mimi: Čia... čia Mimi. Tik norėjau tau pa- 
sakyti,...kad man viskas gerai... labai, la- 
bai gerai. Sėdžiu čia, mūsų saloje, apačioje, 
uosto kavinėje, ir čia... net stogas kilnojasi. 
Bet aš visai ne dėl to skambinu, o todėl, kad 
kaip tik pagalvojau apie kai ką, ko nebega- 
liu prisiminti. Primink man, kaip... kaip 
vadinosi tas nusmurgęs viešbutis tame utė- 
lėtame užkampyje prie Mongolijos sienos, 
netoli Petropavlovsko, kur mes valgėme tą 
riebią avienos šaltieną ir kur arbata taip... 
dvokė chloru ir kur mes anuomet buvome 
tokie... laimingi. Būtų labai miela, Žvaigž- 
dele, jei tuo reikalu man kiek galėdama 
greičiau galėtum paskambinti. 


Vilos „Helena“ svetainė. Viduje. Naktį. 


Mimi sėdi tamsioje svetainėje prie žurnalinio 


stalelio ir, įsmeigęs akis į mobilųjį telefoną, geria 


konjaką. Mimi stveria mobilųjį ir paspaudžia at- 


73 


minties mygtuką. Vėl pasigirsta tik Veneros balso 
paštas. 
Veneros balsas (už kadro): ...aštuoni-aštuo- 
niasdešimt aštuoni-nulis-du-aštuoni šim- 
tai... | 
Mimi: Čia vėl aš, Žvaigždele... aš,... aš tik 
norėjau tau pasakyti: dėl to viešbučio Ru- 
sijoje, tai... tebuvo dingstis. Aš... papras- 
čiausiai norėjau išgirsti tavo balsą ir... pasi- 
kalbėti su tavim. 
Stambus planas: Mimi vėl gurkšteli konjako. 
Venera (balsas už kadro, dainuoja): 
“Tu — mano sielos virpesys, 
tu — mano kelių drebulys, 
esi vienintelis, tik tu, 
nebus kitų tokių..." 


RETROPSPEKTYVINIS EPIZODAS 
Mimi butas. Svetainė. Viduje. Brėkšta rytas. 
Prieš septynerius metus. Mimi sėdi prie fortepi- 
jono ir akompanuoja Venerai, kuri, stovėdama 


priešais, dainuoja jai sukurtą dainą. Įsimylėję jie 
žvelgia vienas į kitą. 

Venera: 

“Tu — mano saldi svaja, 

mane glostantis vasaros vėjas, 

su tavim pamirštu save, 

tu ir aš — šaltiena, virėjas?.." 

Suglumusi Venera liaujasi dainavusi. 
Venera: Ką tai turėtų reikšti? 
Mimi: Kad trūksta rimo. Kad eiliuotųsi su 
"vėjas". 
Venera: Na taip, bet tik ne “šaltiena, virėjas“. 
Mimi: Aišku, kad ne, tai — kol kas. 
Venera mąsto. 

Venera: Gal tiesiog reikia, kad viršuj būtų 
ne “vėjas... 
Mimi: O kaip? 
Venera: Vasaros vėjas ant... mano... krū- 
tinės. 
Mimi: Krūtinės! Labai gerai! “Iu ir aš - dan- 
gus begalinis" — duok šen! Visa daina — tik- 
ras šlamštas... sumautas kičas! 
Venera: Mimi, čia ne kičas. Daina nuo- 
stabi... labai graži...: „Tu -— mano sielos 
virpesys, tu — mano kelių drebulys..." Juk 
tai —- be proto stipru ir poetiška!.. Vienin- 

telė gal ir ne itin vykusi vieta — ta šaltiena 


su virėju. 
RETROSPEKTYVINIO EPIZODO PABAIGA 


Vilos „Helena“ svetainė. Viduje. Naktį. 


Muzika: Ežsiu su tavim į pasaulio kraštą. 

Artimas planas: Mimi ranka iškrato baltas tab- 
letes ant juodo fortepijono, stovinčio vidur- 
yje kambario, dangčio. Tada jo pirštai sustumdo 
tabletes į raides, susidaro žodis VENUS. Stambus 
planas: Mimi vėl trukteli gurkšnį iš konjako bu- 
telio. Tada ilgesingai žvelgia į mylimosios vardą, 
sudėliotą iš tablečių. 


Baltijos jūros kurorto viešbučio kambarys. Viduje. 
Naktį. 


Artimas planas: Ant Veneros naktinio stalelio su- 
skamba mobilusis telefonas. Veneros ranka ap- 


graibomis suranda jį ir išjungia. 


Vilos „Helena“ svetainė. Viduje. Naktį. 

Mimi sėdi prie fortepijono ir laiko prie ausies 
mobilųjį telefoną. 
Mimi (į telefoną): Lik sveika, mano Žvaigž- 
dele! Einu miegoti. 
Tada iš lėto įkiša mobilųjį telefoną į kelnių ki- 
šenę, dešine ranka skambina Orfėjo arijos me- 
lodiją, o kairiąja ima pirmąją tabletę ir įsideda 
ją burnon. Išgeria gurkšnį konjako, paima antrą 
tabletę, vėl gurkšteli konjako ir vėl ima tabletę... 
Jo veidas išpiltas prakaito. 


Viešbučio kambarys. Viduje. Naktį. 


Venera ir Haris sėdi lovoje. Abu klausosi. 
Haris: Man labai gaila, bet aš jokio skambi- 
nimo negirdžiu. 
Venera: Bet... juk taip aiškiai skambina. Ty- 
liai... bet labai aiškiai. Argi negirdi? 

Haris klausosi, papurto galvą. 
Haris: Paprastai girdžiu viską labai gerai. 
Gal ir neturiu absoliučios klausos kaip tu, 
bet... Gal kas nors pasilikęs bare dar gro- 
jo... kuris nors iš tavo muzikantų. 
Venera: Glucko Orfėjo ariją? 
Haris: Tokios nežinau. Kokia jos melodija? 

Venera niūniuoja jam arijos temą. 
Haris Pirmą kartą girdžiu. Visai ne- 
bloga... 
Venera: Cit! Dabar skamba vis tyliau... vos 
girdžiu... dabar jau nutilo! 
Venera sėdi ant lovos pritraukusi kelius ir stebei- 
lijasi priešais save. 
Haris: Nagi neliūdėk, Žvaigždele! Nueisiu 
ryt parduotuvėn ir nupirksiu tau ją. Tikrai 
rasiu kompaktą. Kaip ji tiksliai vadinasi? 
Venera (paskendusi mintyse): Netekau aš 
Euridikės, savo laimę praradau... 
Haris: Gražu. Tekstas gal ir liūdnokas. Bet 
melodija — super... 
Jis niūniuoja atkartodamas melodiją, barškina 
pagal ją pirštų galiukais į antklodę ir linguoja 
galva į ritmą. 
Haris (niūniuodamas): ...dadadada — daa- 
daa, dadadada — daa daa, dadadadadada- 
dadadadad-daa-daa...... — super! Tereikia 
šiuolaikiško teksto pagal ją ir pasisekimas — 
garantuotas! Prisiekiu. 
Stambus planas: Venera žvelgia į Harį, tarsi pi- 
mąkart jį matydama, paskui nusisuka ir įsmeigia 
akis į tuštumą. 

Vila „Helena“. Svetainė. Viduje. Naktį. 


Muzika. Fortepijonas žiūrint iš viršaus: Iš žodžio 
VENUS teliko dalis N, U ir S. Bendras planas: 
Šalia kėdės prie fortepijono ant plytelėmis išklo- 
tų grindų guli negyvas Mimi. 


Skrendantis Hermis. Lauke. Rytui brėkštant. 


Muzika skamba toliau. Iš tolo matosi keistas 
skrendantis objektas. Tai — ne lėktuvas ir ne pa- 
ukštis, o žmogaus figūra, plačiu auksiniu apsi- 
austu kaip šikšnosparnis odos plėve apsisiautęs 
Hermis Afroditas. Hermio akimis: Priešais jį sa- 
loje — vila „Helena“ ankstyvo ryto priešaušryje. 
Hermis skrenda prie vilos. 


Vilos „Helena“ slėnyje. Lauke. Rytui brėkštant. 


Muzika groja toliau. Prie šaltinio ties savo pie- 
menų trobele klūpo Kalipsė. Už jos ganosi avys 
ir ožkos. Kalipsė, kuri kaip tik prausiasi šaltinio 
vandeniu, pažvelgia dangun ir išvysta Hermį, 
skrendantį virš salos vilos „Helena“ link. 

Vila „Helena“. Svetainė/terasa. Viduje/lauke. Rytui 
brėkštant. 


Muzika tebeskamba. Lauke matyti iš dangaus 
besileidžiantis Hermis. Jis elegantiškai nutupia 
terasoje su savo auksiniu skrydžio apsiaustu. 
Tyliais šokėjo žingsneliais Hermis eina per terasą 
į svetainę, smalsiai žvilgteli vidun ir žengia į sve- 
tainę. Tada tyliai sušvilpia. Negyvas Mimi pakelia 
galvą ir pažvelgia į jį. Hermis draugiškai mosteli 
jam ir ištiesia ranką. Mimi išsineria iš savo mir- 
tingo apvalkalo, kuris kaip bedvasis lavonas lieka 
gulėti ant žemės, pakyla ir eina prie Hermio. Su- 
stojęs priešais, stebisi matydamas keistą būtybę, 
po kurios ankštu triko ryškėja ne tik moteriškos 
krūtys, bet ir vyriškos genitalijos, o ties kulkšni- 
mis matyti auksiniai sparneliai. 

Mimi (sutrikęs): Kas... hm... Jūs toks? 

Hermis (šypsosi): Aš - Hermis Afroditas. 

Eikš, Mimi! Eiks! Nugabensiu tave į... 

Mimi (pertraukia): Ne, ačiū, į ligoninę aš 

nenoriu... aš... 

Hermis: Eikš! Viskas bus gerai. 

Mimi: Ne, ačiū... man jau ir taip ganėti- 

nai gerai. Nenoriu, kad mane kas grąžintų 

atgal. Tenoriu ramiai numirti ir likti miręs 
visiems laikams. 
Hermis (švelniai): Tu jau esi miręs. Nesirū- 
pink. Pažvelk! 
Mimi atsisuka ir pamato savo paties lavoną, gu- 
lintį prie fortepijono. Muzika nutyla. 
Mimi: ...Tai ko dar iš manęs norite? 
Hermis: Aš — tavo sielos palydovas. Aš tik 
noriu tave... palydėti. 
Mimi (apimtas panikos): Palydėti?.. Kur? 
Hermis: ...Tavo kelionėje... 
Mimi: Aš nenoriu iškeliauti. Labai gerai čia 
sau guliu... 
Hermis: „..į Mirusiųjų karalystę. Eikš, 
Mimi! 
Mimi: Ne, aš niekur nekeliausiu. Ir neisiu 
niekur. Noriu, kad pagaliau viskas baigtųsi, 
kartą ir visiems laikams! 
Hermis: Baigtųsi? Mimi, pabaigos nėra. Tu 
stovi ant amžinybės slenksčio. 
Šypsodamasis jis paima Mimi už rankos. 


Vila „Helena“. Alyvmedžių giraitė/šulinys į Hadą. 
Lauke. Rytui brėkštant. 


Mimi ir Hermis stovi susikibę už rankų priešais 
šulinio į Hadą paviljoną. 
Hermis spragteli pirštais, spyna atšoka nuo varte- 
lių grotų ir jie atsiveria. Kviečiančiu mostu Her- 
mis parodo į tamsų šulinį žemėje. 

Hermis: Prašom! 
Mimi baugščiai žvelgia į Hermį. 

Hermis: Prašau... po tavęs! 

Mimi: Taip... hm... ką? 

Hermis: Šok! 

Mimi: Žemyn?.. 

Hermis: Taip, taip! 

Mimi: Kažkaip nesinori... man... 

Hlermis: Baugu: 

Mimi: Hm... taip... tikrai. 

Hermis (šypsosi): Ko gi? Kas tau dar gali at- 

sitikti? Juk tu jau miręs. Visos tavo kančios 

baigėsi. 
Mimi žvelgia į tamsų šulinį. 

Mimi: Ak, taip... aha... 

Hermis: O gal geriau nori skristi? 
Hermis suplasnoja auksiniais sparnais. Mimi pa- 
purto galvą. 
Hermis paima Mimi už rankos ir užlipa kartu su 
juo ant šulinio rentinio. 

Hermis: Tu nekrisi žemyn, o sklęsi... 
Jis apkabina Mimi ir kartu su juo šoka žemyn. 


Gastrolių autobusas. Viduje/lauke. Dieną. 


Autobusas važiuoja pro rapsų laukus. Muzikan- 
tai ir techniniai darbuotojai snaudžia atloštuose 
krėsluose, o Haris ir grupės vadovas autobuso 
gale sėdi užsidėję ausines ir eksperimentuodami 
prie mažo sintezatoriaus bando sukurpti šiuo- 
laikišką Orfėjo arijos iš Glucko operos variantą. 
Venera eina tarp kėdžių į priekį ir klausosi pra- 
nešimų mobiliajame telefone. 
Grupės lyderis knebinėjasi prie sintezatoriaus, o 
Haris stebi Venerą, kuri stovi autobuso priekyje 
prie kavos aparato. Haris eina į priekį ir įsipila 
puodelį ekspreso. 

Haris: Ko jis ten taip ilgai? 

Venera: Nieko... Jis pamiršo viešbučio Ru- 

sijoje prie Mongolijos sienos pavadinimą. 

Haris: Ar jis ten? 

Venera: Jis nusitašęs. Vienoje Graikijos sa- 

loje. 

Haris: Irgi neblogai. Koks ten oras? 

Haris akivaizdžiai trukdo Venerai klausytis pra- 
nešimo. 

Venera: Leisk gi man išklausyti! 

Haris: Tegul jis duoda tau ramybę arba vo- 

šiu jam per ausį — taip jam ir pasakyk! 

Venera: Juk jo ten dabar nėra... aš klausausi 

jo palikto pranešimo. 

Haris: Ar jis ten visą romaną tau paisto? 

Venera: Užsičiaupk pagaliau! 

Haris: Tegul jis dabar pagaliau užsičiaupia! 
Nešinas puodeliu kavos jis grįžta pas grupės va- 
dovą. Stambus planas: Venera. Ji renka numerį. 

Mimi balsas (už kadro): Cia Mimi Nachti- 

galio balso paštas, kalbėkite po signalo... 


Požemių karalystėje prie Stikso krantų. Lauke. 
Dieną. 


Girdėti kraupus ūžesys — tai galėtų būti ir vėjo 
švilpesys, ir vilkų kaukimas. Hermis veda Mimi 
per nykią dykynę prie Stikso krantų. Iš rūke 
skendinčios tolumos lėtai išnyra tamsi valtis, 
plaukianti per upę, kuri skiria Mirusiųjų kara- 
lystę. Prie vairo stovi valtininkas Charonas, greta 
jo — Cerberis, pragaro šuva. 

Stambus planas: Mimi stovi ant kranto ir sumišęs 
žvelgia į nykiai pilką kraštovaizdį. Hermis, kuris 
stovi per kelis žingsnius už jo, žengia artyn ir drą- 
sinamai nusišypso Mimi. Tada veda nusigandusį 
Mimi prie Charono valties pro pat Cerberį, kuris 


grasinamai urzgia ir šiepia dantis. 
Požemių karalystė. Charono valtyje. Lauke. Dieną. 


Charonas atsistumia nuo kranto ir plukdo valtį, 
tolygiai atsistumdamas ilgu irklu. Šypsodamasis 
Hermis išleidžia savo plaukus, kurie pasklinda už 
nugaros, uždeda ranką ant Mimi klubų ir pri- 
glunda prie jo peties. Mimi, kuriam Hermio 
kūno artumas atgrasus, mėgina išsisukti nuo ap- 
kabinimų ir laikytis atstu nuo dieviškojo pasiun- 
tinio. Muzika. 


Alyvmedžių giraitė priešais vilą „Helena“. Lauke. 
Dieną. 


Muzika skamba toliau. Artimas planas: Per alyv- 


medžių giraitę Kalipsė lėtai eina prie šulinio į 
Hadą, jos žvilgsnyje - smalsumas ir išgąstis. 

Kalipsės akimis: Praviri grotuoti šulinio paviljono 
varteliai su atšokusia pakabinama spyna. Kalip- 
sė atsargiai įeina į paviljoną ir pažvelgia žemyn 
į tamsią šulinio gelmę. Ant šulinio rentinio guli 
auksinė plunksnelė, Kalipsė ją pakelia. Stambus 
planas: Kalipsė pagarbiai apžiūrinėja auksinę 
plunksną, žvilgančią saulėje. 


Aukštoji muzikos mokykla. Auditorija. Viduje. 
Dieną. 


Auditorija ir vėl pilna vien moterų studenčių. 
Teo sėdi prie fortepijono ir vėl skambina Trista- 
no akordą — tuo momentu kišenėje ant krūtinės 
suskamba mobilusis telefonas. 

Visa auditorija kikena. Įniršęs Teo išsitraukia te- 
lefoną ir šnypščia į jį. 


Zėo: Dabar negaliu. Aš vidury... 


Tėlefono pokalbis: auditorija/vila „Helena“. Vidu- 
je. Dieną. 


Kalipsė stovi svetainėje prie telefono. Už jos prie 


fortepijono guli Mimi lavonas. Rankoje ji laiko 
auksinę plunksną. 

Kalipsė (susijaudinusi): Pone, turi tučtuojau 
atvažiuoti! Dievas pasiėmė tavo draugą. 
Teo: Kas? Kaip? 
Kalipsė: Mačiau jį skrendant ir radau jo 
auksinę plunksną. Tai — didžiulė garbė, jei 
Hermis pats palydi mirusįjį. Jis kartu su 
juo įžengė į šulinį ir tiesiai į Požemių ka- 
ralystę.... 
Tėo (sarkastiškai): ...Ar tu ko prisišniojai, 
Kalipse, ar... prisigėrei? 
Kalipsė: Ne, pone. Jis prisigėrė — visą me- 
taksos butelį, o dabar jo negyvas kūnas guli 
po pianinu. 
Tėo: Negyvas kūnas — nesąmonė! Išsimiegos 
ir išsiblaivys. Tegul sau miega. 
Kalipsė: Bet jis, pone, nebekvėpuoja. 
Zėo: Tai pakviesk gydytoją! 
Kalipsė: Ar man imtis jį laidoti? 
Teo: Kalipse, sakiau tau pakviesti gydytoją, 
tegul jį išblaivina, o kai jam bus geriau, te- 
gul man paskambina, bet ne anksčiau kaip 
po dviejų valandų! Dabar aš įtemptai dir- 
bu... iki! 

Teo užvožia telefono dangtelį, įsikiša jį atgal į ki- 

šenę ir kreipiasi į auditoriją. 

Tėo: Atsiprašau. Taigi... hm... apie ką mes 
kalbėjome? 


Saipiai sumišusios studentės žiūri į jį. 
Vila „Helena“. Svetainė. Viduje. Dieną. 


Šalia fortepijono guli Mimi lavonas. Suskamba 
mobilusis telefonas, kyšantis iš jo kelnių kišenės. 
Paskui signalai nutrūksta, vėl įsijungia Mimi bal- 
so paštas. 
Mimi balsas (už kadro): Čia Mimi Nachti- 
galio balso paštas. Kalbėkite po signalo! 


Helenos advokatų kontora. Viduje. Dieną. 


Stambus planas: Teo laiko mobilųjį telefoną prie 
ausies. Dangoraižyje šiuolaikiškai įrengto biuro 
fone prie fasadinio lango stovi Helena ir spau- 
do jungiklį, uždarantį apsauginius stogelius nuo 
saulės. 

Teo užlenkia telefono dangtelį ir nusiminęs žvel- 
gia į Heleną, kuri tuo metu ant siauro bauhauzo 
stiliaus gulto tiesia didelį juodą rankšluostį. 

Teo: Visą laiką balso paštas. 

Helena užsuka raktą biuro duryse ir paspaudžia 
stereogrotuvo mygtuką. Pasigirsta Tolimųjų Rytų 
meditacinė muzika. 
Helena: Paskambink į namus, į paprastą te- 
lefoną, ir paklausk Kalipsės, kas ten atsitiko. 
Juk ji turi ten būti, tokiu metu ji valo namus. 
Tėo: Ne, nevalo, nes liepiau jai tučtuojau 
bėgti į kaimą ir vesti gydytoją. 
Susmukęs fotelyje Teo sėdi prie rašomojo stalo. 
Ant kelių laiko pilną kelionkrepšį. 
Helena: Ak, taip! Tai kas tada, atsiprašau, 
valo? 
Helena pradeda nusirenginėti. 
Tėo (susinervinęs): Helena... ar dabar taip 
svarbu, kas pas mus valo, jeigu ji sako, kad 
jis nebegyvas guli po fortepijonu ir... 
Helena: Prisitvojęs jis. Alkoholio ir narko- 
tikų. Tikriausiai jau visur privėmė. Negaliu 
suprasti, kaip gali išsiųsti valytoją iš namų, 
kai pas mus apsistojęs tas kiūtena. 
Teo, kuris visai nepastebi, kad Helena toliau nu- 
sirenginėja, susirūpinęs trina kaktą. 
Tėo: Helena, ji kažką visai nerišliai kalbė- 
jo... apie kažkokį dievą su auksine plunks- 
na, su kuriuo jis įšoko į šulinį... ir... 

Helena: Na, matai! Sakau tau! LSD, Deg- 
tinė ir ekstazis. Aišku, kad ir ją jis pripum- 
pavo! 
Tėo (pasibaisėjęs): Pripumpavo? 
Helena: Klausyk, ji nėra nekalta mergelė, 
kaip tau norėtųsi. 
Helena vienomis apatinėmis kelnaitėmis ir lie- 
menėle tipena prie Teo savo aukštakulniais. 
Teo: Vargšelė... Juk ji dar nepilnametė... 
jau tikrai man dabar labai neramu dėl... jo. 
Bijau, kad jis nepakels išsiskyrimo su ta mo- 
terimi. Sakau tau, tas vyras linkęs žudytis. 
Skrendu ten. Gal jis prisivalgė tokių sąmonę 
trikdančių grybų, tų... magic musbrooms.... 
tikra kiaulystė. 
Teo atsistoja. 
Teo: Skrendu ten. 
Helena: Tik ne dabar, Teo. 
Teo: Kodėl? 
Helena: Kadangi dabar suplanuotas mūsų 
susitikimas. 
Teo nustebęs žiūri į Heleną, tarsi tik dabar su- 
voktų, jog ji stovi pusnuogė. 
Tėo: Susitikimas? Taigi... hm... po valan- 
dos kyla mano lėktuvas... 

Helena: Tuomet paskubėk! 
Ji vikriai atsega jam kelnes, jis bemat vėl užsi- 
sega. 
Tėo: Helena... žinai, aš visada viskam pasi- 
rengęs, bet... vyras, kurio laukia visas lėk- 
tuvas, fiziškai nepajėgus koncentruotis pa- 
kankamai... hm... erekcijai. 
Jis paima kelionkrepšį ir išeina. 


Gatvė priešais Helenos biuro pastatą. Lauke. Dieną. 


Privažiuoja taksi. Teo pamoja Helenai, ji stovi 
viršuje prie lango ir atsako jam mostu. Jis įlipa į 
taksi ir nuvažiuoja. 


Helenos advokatų kontora/biuras kitoje gatvės pu- 
sėje. Viduje. Naktį. 


Atėjo vakaras. Helena — vėl apsirengusi — sudir- 
gusi sėdi prie rašomojo stalo, sukiojasi ant darbo 
kėdės į šonus ir mąsto. Jos žvilgsnis nuklysta už 
lango. Helenos akimis: Kaimyniniame biure prie 
rašomojo stalo sėdi vyras. Jis atrodo toks pat vie- 
nišas kaip ir ji. 


OI 


Helena atsistoja ir žvelgia į vyrą kitoje gatvės pu- 
sėje. Vyriškis pastebi jos žvilgsnį, taip pat atsisto- 
ja ir žvelgia į Heleną. 


Viešbutis. Berlynas. Viduje. Naktį. 


Helena guli dvigulėje lovoje su tuo vyru ir maty- 
ti, jog jie ką tik baigė lytinį aktą. Helena pasirau- 
sia rankinėje ir ištraukia plaukų šepetį. 

Helena: Tai... buvo labai miela, ačiū. 

Vyras: Prašom, malonu patarnauti, juk tai — 

mano profesija. 

Helena liaujasi tvarkiusi plaukus ir nustebusi 

žiūri į savo lovos kompanioną. 

Helena: Ar Jūs... 

Vyras: Gydytojas. Psichinių ir dvasinių ligų 
specialistas. Depresijos, neurozės, psichozės 
ir nervų ligos. 

Jis įkiša ranką į savo švarko, gulinčio prie lovos, 

kišenę ir paduoda Helenai vizitinę kortelę. 
Vyras: O Jūs? 

Helena paduoda jam savo vizitinę kortelę. 
Helena: Aš - advokatė. Šeimos ir santuokos 
teisė. Daugiausia skyrybų bylos. Jei kartais 
prireiktų... 

Vyras: Manau, neprireiks. Jau labai seniai 
esu susituokęs su savo Žmona — pastaruoju 
metu net labai laimingai. 

Helena: Pastaruoju metu? 

Vyras: Ji apgaudinėja mane, o aš ją. Du tris 
kartus per mėnesį ji važiuoja pas savo mei- 
lužį ir kaskart, kai grįžta, atrodo, kad mūsų 
santuoka prasideda iš naujo: aš geidžiu jos, 
o ji manęs. Tai kaip... hm... atstatomoji 
terapija. 

Helena: Aš taip negalėčiau. Jeigu žinočiau, 
kad vyras mane apgaudinėja... aš taip ne- 
galėčiau. Ne, niekada. 

Vyras: Tai tikrai sunku, labai sunku. Reikia 
labai daug mentalinių treniruočių ir nuo- 
latinių pratybų. Ar norite dar kartą? 
Helena: Pratybų? 


Vyras linkteli. 


Vila „Helena“. Prieplauka. Sodas. Lauke. Dieną. 


Prieplaukoje stovi kateris. Nešinas kelionkrepšiu 


ir pilna maisto produktų pintine, Teo skubiai ko- 


pia laiptais prie namo. Stengdamasis skleisti gerą 


nuotaiką, jis jau iš tolo šaukia. 


93 


Zėo: Mimi! U-ū-ū-ū! Pusryčiai! Ponas Pus- 
rytėlis atvyko! Švieži kiaušiniai, šviežias pie- 
nas, šviežia duona, šviežios figos... Mimi? 
Mimi!.. 


Vila „Helena“. Vidinis kiemas. Svetainė. Lauke/vi- 
duje. Dieną. 


Lėtai, kone baugščiai, Teo žengia į namą. 

Teo: Mimi? 
Labai iš lėto Teo eina su kelionkrepšiu ir pilna 
produktų pusryčiams pintine į svetainę. Staiga 
jis sustoja. Stambus planas: Pašibaisėjęs Teo žiūri 
žemėn. 
Teo akimis: Šalia fortepijono guli Mimi lavonas. 
Tarsi suparalyžiuotas Teo akimirksnį sustoja. Pa- 
skui pastato nešulius ant žemės ir prisiartina prie 
lavono, pasilenkia ties juo ir baugščiai paliečia. 
Suakmenėjusia veido išraiška vėl atsitiesia. 


Berlynas. Požeminis viešbučio garažas. Viduje. 
Dieną. 


Helena sėdi prie automobilio vairo ir jau keti- 
na jį užvesti —- tuo metu jos rankinėje suskamba 

mobilusis telefonas. Helena ištraukia telefoną ir 
pažiūri į displėjų. 
Stambus planas: Displėjuje pasirodo Teo telefono 
numeris ir jo vardas. 
Stambus planas: Helena kiek dvejoja, ar atsakyti 
į vyro skambutį. 
Telefonas tebeskamba, o pro šoninį ir galinį langą 
matyti vyras, su kuriuo ji praleido naktį, einantis 
prie netoliese stovinčio automobilio. Susimąs- 
čiusi Helena tebesėdi ir neatsako į vis skambantį 
telefoną. Pagaliau ji pasiryžta pradėti pokalbį ir 
bemat ima berti žodžius neleisdama Teo tarti nė 
žodžio. 

Helena: Kaip tik galvojau apie tave... 


Zėlefono pokalbis. Vilos „Helena“ terasa/požeminis 
viešbučio garažas. Lauke/lviduje. Dieną. 


Laikydamas telefoną prie ausies, Teo stovi prie 
terasos atbrailos, nukreipęs padėrusį drėgnų akių 
žvilgsnį į jūrą. Jam už nugaros per svetainę į tera- 
są ateina Kalipsė ir lėtai artinasi prie Teo. 

Teo: Helena!.. 

Helena: ...galvojau: "Kada gi jis pagaliau 

paskambins?“ Kaip tik jau norėjau pati 

skambinti ir pasakyti, kad dar niekada tiek 
daug apie tave negalvojau, kaip nuo... va- 
kar vakaro. Tiesą sakant, visą naktį apie tave 
mąsčiau, be paliovos, tada pamaniau, kad 
išsyk tau rytą paskambinsiu ir pasakysiu, 
kad viską apmąsčiau, Teo... 
Teo pertraukia ją ašarų gniaužiamu balsu. 
Teo: Jis... jis nusižudė, Helena! 
Helena (be garso): Nusižudė?.. 
Teo uždaro telefono dangtelį, atsiremia į sieną ir 
tyliai sukūkčioja. 
Kalipsė žengia prie jo ir guosdama uždeda ranką 
ant peties. 


Požemių karalystė. Hermio šventykla. Lauke. Naktį. 


Bendras planas: Hermio buveinė Hade — įspū- 
dinga šventykla, pastatyta ant tvirtos uolos, nuo 
kurios matyti tolimos tamsios Požemių karalys- 
tės lygumos. 
Mimi balsas (už kadro): Gal galėčiau papra- 
šyti Jūsų dar vienos mažytės... paslaugos? 
Atrodo, kad ten, viršuje, savo... lavono... 
hm... kelnių kišenėje, palikau mobilųjį te- 
lefoną... 

Požemių karalystė. Hermio šventykla. Kolonų salės 
terasa. Viduje/lauke. Naktį. 


Prabangi atvira salė su pliuškenančiu baseinu, 
terasa ir gretimu miegamuoju. Pro kolonas ir 
nuo terasos visose pusėse matyti begalinės Pože- 
mių karalystės tolumos. Hermis ir Mimi tyso ant 
gultų prie baseino krašto šalia žemo gausiai nu- 
krauto stalo. Hermis, ryškiai išsidažęs, pasigraži- 
nęs prieš Mimi, vilki ilgą suknelę atvira iškirpte. 
Mimi taip pat dėvi ilgą rūbą. 
Hermis: Mimuli, juk tu norėjai ją pamirš- 
ti! Jeigu dar bent kartelį su ja pasišnekėsi, 
keletą tūkstantmečių tik ir galvosi apie tą 
judviejų paskutinį pokalbį — ar tikrai to no- 
rėtum? 
Mimi (susikrimtęs): Taip... Ne... aišku, 
kad noriu ją pamiršti... 
Jis ima kūkčioti. Hermis pakyla, prisėda prie jo, 
pasemia auksine taure vandens iš baseino ir pri- 
kiša ją Mimi prie lūpų. 
Hermis: Tau paprasčiausiai reikia gerti daug 
vandens, Mimuli. Gausybę Letos vandens 
iš Užmaršties upės arba... imti ir iš naujo 
įsimylėti. 

Hermis priglunda prie Mimi, kuris vienu mauku 
ištuština taurę. 


Požemių karalystė. Hermio šventykla. Kolonų salė. 
Terasa. Miegamasis. Viduje/lauke. Naktį. 


Muzika. Hermis apsikabinęs nuo užmaršties 
vandens jau gerokai apsvaigusį Mimi ir šoka su 
juo didelėje terasoje, nuo kurios atsiveria naktinė 
Požemių karalystė. Hermis mėgina Mimi prisi- 
traukti arčiau savęs, sukasi šokyje pro apšviestą 
baseiną miegamojo link ir pagaliau parverčia jį 
ant plataus šilkinio gulto. Hermis palinksta ties 
Mimi. 
Hermis (su įkarščiu): Kaip tau labiau parin- 
ka? Graikiškai romėniškai ar geriau šiaip... 
pasiglamonėti? Tik pasakyk, kaip manęs 
norėtum? Gal... hm... ir taip, ir taip, ką? 
Na, taip... žinai... borderline... bi...late- 
raliai? 
Mimi (išvargęs): Taip... bi... bi...bi turėtų 
būti tikra palaima. 
Hermis: Aš ne bi. Aš ir tas, ir tas. O jei kaip 
reikiant užsidegu, būnu net ir tri... 
Išsigandęs Mimi išplečia akis. 

Mimi: Iri?.. 
Hermis (pašnibždom): ...o tri, sakau tau, 
tri — jau ne palaima, tri — ir ugnis, ir van- 
duo... 
Hermis mėgina pabučiuoti Mimi. Mimi išsprūs- 
ta iš Hermio glėbio ir atsisėda. 
Mimi: Hermi, bi, tri ar kaip ten būtų... aš 
negaliu. Tokie homoseksualūs žaidimai — 
ne man. 
Hermis (užsigavęs): Aš ne homoseksualus, 
aš hermafro... 
Mimi (pertraukia): Dėl to man nė kiek ne 
lengviau, Hermi. 
Hermis: O kaipgi, Mimi: galiu būti tau 
viskuo, net bet kuria moterimi — bet ku- 
ria, kurios tik užsigeistum... dėl tavęs vis- 
ką padarysiu... Kekšę ir avelę... ištvirkėlę 
ir namų šeimininkę... Mimi! Tik pasakyk, 
kokios norėtum, ir aš ja dėl tavęs tapsiu! 
Mimi tik liūdnai perveria akimis Hermį. 
Mimi: Aš noriu susigrąžinti savo Žvaigž- 
delę... 
Jis atsistoja, netardamas nė žodžio praeina pro 
Hermį laukan į terasą, atsiremia į turėklus ir žvel- 
gia į nykias naktinės Požemių karalystės tolumas. 

Stambus planas: Hermis nulydi Mimi akimis. 
Jis mato, kaip Mimi ilgesingai pažvelgia vir- 
šun. Lengva, klastinga šypsena virpteli ant dievo 
lūpų. 
Hermis: Gaila, mums abiem galėjo būti taip 
gera. Sudie, mano romantiškasis drauge. 
Stambus planas: Hermio kojos įsispiria į sparnuo- 
tus sandalus. 
Stambus planas: Mimi žiūri liūdnai viršun, į 
pilkšvai juodą, debesų gožiamą Požemių kara- 
lystės dangaus skliautą. Už kadro, iš miegamojo, 
girdėti plazdenimas, tarsi didelio paukščio spar- 
nų plasnojimas. 
Mimi nustebęs atsigrįžta ir Žiūri į miegamąjį. 
Mimi akimis: Hermis pranykęs. 


Tėlevizijos studija. Viduje. Naktį. 


Pokalbių šou studijoje laidos vedėjas Robis Ge- 

dineris priešais žiūrovus tauškia su savo svečiais: 

Venera Morgenštern ir Hariu Noimanu. 
Gedineris (spinduliuodamas): Taip - Kur 
išeina meilė, kai išeina ji? Šią dainą juk pa- 
rašė Mimi Nachtigalis, kai Jūs dar kartu su 
juo... taigi, prieš tai, kai Jūs su Hariu... 

Haris: Tai - šlagerio tekstas, Bobi... 
Gedineris: Robi. 
Haris: ...Robi, o ne autobiografinė poetinė 
išpažintis. 
Gedineris: Žinoma, tačiau... 
Haris: Jokių tačiau! Tai — tiesiog tekstas, 
kurį ima ir sukurpia koks nors tekstų kūrė- 
jas. Ir nebūtinai jis turi būti ką nors išgyve- 
nęs. Kai kas nors parašo Yellow Submarine, 
nebūtinai prieš tai turi būti paplaukiojęs 
povandeniniu laivu. 

Publika juokiasi. 
Gedineris: Taip, taip... bet iš dabarties per- 
spektyvos žvelgiant atgal, juk tai skamba 
itin... įžvalgiai, taip sakant, kone pranašiš- 
kai — ar jau tuomet jis negalavo? 
Venera (nustebusi): Negalavo? 
Gedineris: Na, taip. Juk per tą renginį prieš 
keturias savaites, kai kilo tas skandalas, Jūs 
užsiminėte apie smegenų... hm... auglį. 
Venera: Smegenų auglį? Niekada! 
Gedineris: O kaipgi, štai... 

Jis išsitraukia laikraščio iškarpą ir cituoja. 
Gedineris: ...Nenera Morgenštern, dvitaš- 
kis: “Tau galvoj negerai!" — Gal tai ir buvo? 

Venera: Jis niekada nesirgo... ir neserga 

ir... — 

Gedineris: Pasak jo namo kaimynų, pasta- 

ruoju metu jis nė sykio nebeįžengė į savo 

butą, o visiškai nuskuręs tysojo laiptinėje ir 

mito vien šaltomis Vienos dešrelėmis. Juk 

tai be galo įdomu, ar ne? 

Haris: Kad jis ryja šaltas Vienos dešreles? 

Gedineris: Ne-e-e... kad... jis... dėl išsisky- 

rimo, regis, kenčia labiau nei... 

Hlaris (pertraukia): Gal nebekalbėkime dau- 

giau apie jį, Bobi, okay? 

Gedineris: Robi. Taip... hm... mielai, bet 

tas vyras... 

Haris: TAs vyras mums — miręs. 

Gedineris (Venerai): Ar ir Jums taip pat? 
Stambus planas: Venera. 

Venera: Taip, hm... ne, hm... 

Haris (už kadro): Miręs! Mums į jį nusi- 

švilpt. Būtent taip: nusišvilpt. 

Gedineris (už kadro): Ar tikrai? 

Venera: Kas? 

Gedineris: Ar moterys — tokios? 

Venera: Kokios? 

Gedineris (už kadro): Na, hm... nenugrimz- 
ta į liūdesį taip giliai kaip vyrai, jos - ne 
tokios sentimentalios, pragmatiškesnės... 
žiauresnės... po to, kai viskas baigiasi? 

Venera ilgokai kankinamai žvelgia į Gedinerį. 
Venera: ...taip... galbūt... 


Požemių karalystė. Hermio šventykla. Terasa. Lau- 
kelviduje. Naktį. 


Mimi tebestovi prie terasos atbrailos ir ilgesingai 
žvelgia aukštyn į dangaus skliautą. Stambus pla- 
nas: Mimi. Jo nustebęs ir sutrikęs žvilgsnis. Mimi 
akimis: Juoda debesų skraistė prasiskleidžia ir 
išryškėja žvaigždė, kuri šviečia vis ryškiau ir pa- 
lengva artėja. Mimi stovi sustingęs ir stebeilijasi 
į tą žvaigždę. 

Žvaigždė vis labiau artinasi prie Mimi ir nusilei- 
džia ant terasos spinduliuodama šviesa. Artimas 
planas: Ant Mimi veido atsispindi šviesa. Jis tarsi 
apakintas. Mimi akimis: Iš šviesos žengia moteris 
ir saldžiai šypsodamasi eina prie Mimi. Negalė- 
damas patikėti, Mimi stebeilija į prie jo besiarti- 
nančią figūrą: jos plaukai šlapi, ji dėvi seną liet- 

paltį ir atrodo lygiai taip, kaip Venera tą vakarą, 
kai Mimi su ja susipažino. 

Mimi: Žvaigždele?.. 
Neryžtingais, mažais žingsneliais Mimi prieina 
prie Veneros, sustoja priešais, ištiesia ranką ir vir- 
pančia ranka paliečia jos veidą, tarsi tikrindamas, 
ar ji gyva, ar tai — tik miražas. 

VeneraHermis: Aš irgi nebegalėjau ilgiau be 
tavęs ištverti, Mimi. Negaliu be tavęs. 
Mimi sukrėstas. Tarsi pakerėtas jis žvelgia į Vene- 
rą ir apkabina ją. Jie aistringai bučiuojasi ir susi- 
kibę rankomis eina į miegamąjį lovon. Vžizdas iš 
nugaros: Prie Veneros kulkšnis juosiančių minia- 
tiūrinių sandalų dirželių matyti auksiniai sparne- 
liai. Mimi ir VeneraHermis gulasi ant didžiulės 

auksinės Hermio lovos. 


Hermio šventykla. Miegamasis. Viduje. Naktį. 


Mimi ir VeneraHermis guli nuogi lovoje ir 
mylisi. 


Ielevizijos studija. Viduje. Naktį. 


Gedineris kreipiasi į publiką. 

Gedineris: Gerbiamos ponios, gerbiami po- 
nai: Venera Morgenštern, kuri netrukus 
koncertuos ir jūsų mieste, su viena gražiau- 
sių Mimi Nachtigalio dainų, populiariausia 
jos gastrolių, į kurių koncertus visi bilietai 
jau išpirkti, daina: Kur išeina meilė, kai iš- 
eina Ji? 

Publika ploja. Venera atsistoja, žengia prie mik- 

rofono ir pradeda dainuoti. 
Venera (dainuoja): “ Kur išeina meilė, kai iš- 
eina ji..." 

Netrukus ašaros užgniaužia jai gerklę. 


Požemių karalystė. Hermio šventykla. Miegamasis. 
Viduje. Naktį. 


Venera dainuoja toliau. Mimi ir Venera pasiver- 
tęs Hermis guli lovoje ir aistringai mylisi. 
Venera (balsas už kadro): 
“...Kur žvilgsnis tas, mane užbūręs, 
Kur tavo šypsnio žavesys, 
Kur tavo balso skambesys? 
Kur išeina meilė, kai išeina ji?.." 


Televizijos studija. Viduje. Naktį. 

Venera (dainuoja): 
“Ji buvo didelė tokia ir taip sava, 
Ir niekas negalėjo jos išginti. 
Net kai melavom viens kitam, 
net kai apgaudinėjome kits kitą, 
ji liko su mumis savu noru, 
kaip šuo, kuris nebėga iš namų, 
net jeigu įspiria jam šeimininkas. 
Bet vienaryt išėjo ji, 
slapčia, tylom ir nebyli, 
ir mūsų nepasiėmė kartu." 
Venerai ima gniaužti gerklę, ji pradeda kūkčioti 
ir stengiasi suvaldyti balsą, bet jai sekasi vis sun- 
kiau. Galiausiai balsas visai dingsta. Ji susverdė- 
ja ir be sąmonės susmunka ant scenos. Muzikos 
įrašas tebeskamba. Žiūrovai sulaiko kvapą. Regis, 
jie nesuvokia, ar ji iš tikrųjų nualpo, ar tik su- 
vaidino. Haris ir Gedineris taip pat iš pradžių lyg 
suparalyžiuoti, paskui Haris pašoka, pribėga prie 
Veneros ir pasilenkia prie jos. Gedineris kreipiasi 
į iš savo vietų pašokusius žiūrovus. 
Gedineris: Ponios ir ponai, prašyčiau likti 
savo vietose, nėra jokio pagrindo kelti pa- 
nikos. Mes valdom situaciją... 


Haris: Žvaigždele, mano Žvaigždele. B 

Ligoninė. Palata. Viduje. Dieną. 


Palata apstatyta gėlių vazomis ir puokštėmis. Iš 
už žiedų jūros kyšo dvi galvos: nesiskutęs, bet 
laimingas Haris sėdi prie Veneros lovos. Venera 
sėdi tiesi lovoje, priešais ją — padėklas, Haris ją 
maitina. Ji mechaniškai kramto tą patį kąsnį, jos 
žvilgsnis tuščias. 
Venera: Aš nežinau... kas tai buvo, tarsi... 
Haris: Tai buvo ūmus cukraus stygius, susi- 
jęs su padidėjusiu rūgštingumu. Tu tiesiog 
keliom minutėms buvai praradusi sąmonę. 
Venera: Ne, ne, prieš tai... dainuojant... 
staiga jis pasirodė... tai yra, buvo kažkur 
toli, bet ir čia pat... tarsi žiūrėtų į mane... 
iš tolo. 
Haris: Kai žiūri televizorių, tai visai norma- 
lu. Gal jis išties žiūrėjo tą laidą per televizi- 
ją. Gal toje saloje jis turi satelitinę anteną. 
Nūdien bet kurią programą gali matyti, net 
jei ir lindi pasaulio subinėj. 
Venera: Taip, bet... aš jį taip pat mačiau. 
Haris: Tai jau nenormalu. 
Venera: Taigi, o ką aš sakau... be to, jis buvo 
ne vienas. 

Haris: Aišku, kad ne. Ne toks jis tipas. Nu- 
sikabino ten kokią graikų mergšę ir duodasi 
sau smagiai su ja. 
Venera (sumišusi): Manai? 
Haris: Žinoma, džiaukis, kad jis turi kitą. 
Bent jau nebeprisuoks tau pilno balso pašto. 
Venera: Aš ir džiaugiuosi... ir dar kaip!..kaž- 
kaip... jis jau ilgokai... nebeskambino... 
Haris: Žvaigždele, padėk gi pagaliau kryželį 
ant to tipo, ar supranti: jis žiūri į tave, tu Žiū- 
ri į jį - kažkokia nesąmonė. Tavo problema, 
kad esi tokia hiper... superjautruolė. Kaip 
menininkei — tai pliusas. Užtat žmonės taip 
gerai tave priima, nes... kai tu dainuoji, tai 
ne tik dainuoji — tuomet išgyveni, ką dai- 
nuoji, ir dar visa širdimi. O tada pasineri į 
subtilų emocinį jausmų svaigulį, supranti, 
kur, taip... menas ir gyvenimas taip vienas 
su kitu... ir... hm... pranyksta visos ribos. 
Tai jo dainos kaltos. 

Venera žvelgia į Harį tartum ketindama ką nors 

pasakyti, tačiau nutaria neprieštarauti ir trum- 

pam užsimerkia. 
Haris (xoliau): Jos visos pernelyg liūdnos, o 
tai nėra sveika — tik slegia tave. Reikėtų kaž- 

ko linksmesnio, nes... meilė juk gali būti ir 
smagi, ar supranti: mažiau emocijų — dau- 
giau anglies hidratų, taip sako ir gydytojas. 
Prieš kiekvieną koncertą - porcijukę ma- 
karonų, lėkštę spagečių, o tarpuose, prieš 
kiekvieną numerį, kuriam reikia įdėti savęs, 
gabalėlį gliukozės! Pamarysi, Žvaigždele, 
viskas bus gerai! 

Venera (tvirtai): Taip, - duok mano mobi- 
lųjį, Hari, ir prašau palikti mane vieną! 


Neatitraukdamas nuo Veneros žvilgsnio, Haris 


atsistoja, įkiša ranką į Veneros rankinę ir paduo- 


da jai mobilųjį. Venera renka numerį, o Haris 


tuo metu iš lėto traukiasi prie durų. Stambus pla- 


nas: Venera. 


Mimi balsas (už kadro): Čia Mimi Nachti- 
galio balso paštas. Po signalo galite palikti 
žinutę. 

Venera (į telefoną): Mimi, čia aš. Tik norė- 
jau pasakyti, kad noriu grįžti pas tave. 


Stambus planas: Lyg suakmenėjęs Haris stovi prie 


uždarų durų. 


Venera (už kadro): ...Aš... aš negaliu gy- 
venti be tavęs, Mimi. Aš myliu tave... 

Haris sėdasi ant kėdės, stovinčios prie durų, ir 
sustingusiu žvilgsniu žvelgia į Venerą pro gėlių 
jūrą. 
Venera (kadre): ...Nutraukiu gastroles - no- 
rėčiau grįžti pas tave. Lauksiu tavo skambu- 
čio. Prašau paskambinti man... prašau! 


Įlanka ties vila „Helena“. Lauke. Vakaro sutema. 


Ant kranto stovi Teo, Kalipsė ir popas ir žvelgia 
rimtais veidais į jūrą. 

Grupės akimis: Įlanka plaukia ryškai liepsnojantis 
medinis plaustas, ant kurio guli į drobulę įvynio- 
tas Mimi lavonas. Stambus planas: Kalipsė pasu- 
ka galvą į Teo ir žvelgia į jį. Stambus planas: Teo. 
Jo akys sudrėkusios. Bendras planas: Degantis 
plaustas lėtai tolsta į atvirą jūrą. 


Prie Kalipsės piemenų trobelės. Lauke. Naktį. 
Prie piemenų trobelės šalia šaltinio sėdi Kalipsė 
ir Teo. Teo pakelia akis į Kalipsę. 


Teo: Kodėl į mane taip žiūri, Kalipse? 
Kalipsė: Tu žiūri į mane, pone. 

Zėo: Aš netekau draugo ir proto ir... mano 
galvoj... visa tai... nebetelpa. 
Jis purto ir purto galvą. 
Kalipsė: Kas netenka galvos, randa savo 
širdį. 
Teo skeptiškai žvelgia į Kalipsę. 
Tėo: Ar tai... sena graikiška patarlė? 
Kalipsė žvelgia į Teo su užburiančia šypsena. 
Kalipsė: Kai... Odisėjas, leidęsis į klajones, 
priplaukė Kalipsės salą, jis buvo praradęs 
viską: draugus, laivą ir žmoną... 
Rieškučiomis ji semia vandenį iš savojo šaltinio. 
Kalipsė: ...Kalipsė jį pamaitino, pagirdė 
ir pasiūlė savo minkštą guolį. Ji tarė jam: 
“Gerk, Odisėjau! Tas, kas pas mane pasilie- 
ka ir geria iš mano šaltinio, patiria amžinąjį 
gyvenimą, amžinąją meilę ir amžiną malo- 
numą!" * 
Sužavėtas Teo bevališkai žvelgia į Kalipsę. 
Kalipsė: Gerk! 
Ji ištiesia jam vandens. Teo geria iš Kalipsės rieš- 
kučių. Paskui ji bučiuoja jį, galiausiai jis ją ap- 
kabina ir jie nuvirsta į žolę. 


Keltas. Pirėjo uostas. Lauke. Naktį. 

Didžiulis keltas stovi prieplaukoje. Žmonių mi- 
nios plūsta į laivą. Paskutinė ateina Venera, vil- 
kinti šviesiu vasariniu apsiaustu. Iš paskos ji trau- 
kia lagaminėlį. 


Ant kelto. Lauke. Nakųį. 


Venera stovi viršutiniame denyje prie laivo pa- 
skuigalio. Apatiniame denyje prie turėklų prieina 
visa juodai apsitaisiusi moteris. Venera, žiūrinti iš 
viršaus žemyn, atpažįsta Heleną. 
Venera: Helena? - Helena! 
Helena atsisuka ir nustebusi išvysta Venerą, sto- 
vinčią viršutiniame denyje. Ji užbėga pas Venerą 
aukštyn ir ją apkabina. 
Helena: Venera! Man be galo gaila! Taip... 
siaubingai liūdna, kai išsiskyrimas taip... 
galutinai... 
Venera (eutoriškai): Taip, taip, iš pradžių ir 
aš taip maniau, kad tarp mūsų viskas baigta 
visiems laikams, bet paskui man staiga pa- 
sidarė aišku, tiesiog per sekundę... išsyk... 
kad mes skirti vienas kitam... ir dabar jau 
žinau, kad liksime kartu iki gyvenimo pa- 


baigos! 

Helena suvokia, kad Venera nieko nenutuokia 
apie Mimi mirtį. 

Helena: Venera... Mimi... 

Venera: Taip, žinau, jis egocentriškas, val- 

domas nuotaikų, savininkiškas, isteriškas, 

despotiškas - ką tik įmanoma sugalvoti ne- 

pakenčiama. Bet jis - mano vyras. Mano 

gyvenimo vyras. Ir todėl aš dabar už jo iš- 

tekėsiu. 

Helena (atsargiai): Venera... aš... 

Venera: Jei manai, kad kuoktelėjau, tada... 

tada tu visiškai teisi! Aš tokia laiminga... 

Tokia laiminga dar niekada nebuvau! 

Helena (netikėtai): Venera, Mimi mirė. 
Venera žvelgia į Heleną ir palengva purto galvą. 
Helena linkteli ir apkabina Venerą. Venera ir 
toliau netardama nė žodžio mechaniškai purto 
galvą. Paskui lėtai nulipa žemyn į apatinį denį. 
Kelto paskuigalio tiltelis pakyla, laivas išplaukia. 


Požemių karalystė. Hermio šventykla. Viduje. Dieną. 
Artimas planas: Mimi iškiša iš po antklodės basą 


koją ir kojų pirštais apgraibomis ieško Veneros. 
Jos neapčiuopęs, nustebęs atsikelia ir apsidairo. 

Mimi: Žvaigždele?.. 
Jis atsistoja, užsimeta rūbą ir išeina į kolonų 
salę. 

Mimi: Žvaigždele?.. Žvaigždele?.. Žvaigž- 

dele?.. 
Jam iš už nugaros savo ankstesne išvaizda kadre 
pasirodo Hermis. 

Hermis: Ko tu ieškai? 

Mimi: Savo Žvaigždelės... Kur ji?.. Ką jai 

padarei? 
Mimi stebeilija į Hermį, paskui susijaudinęs žen- 
gia prie jo. Hermis atstumia jį ranka. 

Hermis: Jos čia niekada ir nebuvo. 

Mimi: O kaigi! Tai buvo ji! Kur ji dabar? 
Jis bėga per kolonų salę ir bergždžiai ieško Ve- 
neros. 

Mimi (šaukia): Žvaigždele! 
Jo riksmas aidi per plačias Požemių karalystės 
lygumas. Paklaikusiu žvilgsniu Mimi atsisuka į 
Hermį, lėtai einantį jo link. 

Hermis: Ar tu tikras, kad ji čia buvo? 

Mimi: Taip. Ji buvo čia. 

Hermis: O... tu tikrai įsitikinęs, kad... ta, 

kuri čia buvo, buvo būtent +? 


Mimi: Kaip... kaip tai? 

Hermis: Kad ji... nebuvo tik tavo galvoje... 
tik tavo vaizduotėje... kaip... graži iliuzija? 
Mimi: Aš ją laikiau savo glėbyje! Bučiavau 
ją! Su ja miegojau... čia, šioje lovoje... 
Hermis: O jeigu... tu vis dėlto... savo glė- 
byje laikei kažką kitą... tardamasis, kad 
tai... tavo Žvaigždelė?.. 
Mimi kone išsigandęs žvelgia į Hermį. 
Mimi (cyliai): Ne, ne... to negali būti. Nė 
viena nėra tokia kaip ji. Niekas nėra toks. 
Hermis: Niekas?.. 
Priešais Mimi akis Hermis pasiverčia Venera ir 
melancholišku žvilgsniu žvelgia į jį. Pasibaisėjęs 
Mimi spokso į persikeitusį Hermį. 
Mimi: Ne... ne... 
Jis ima drebėti ir be sąmonės susmunka. Hermis, 
vėl tokios par išvaizdos kaip buvo, užjaučiamai 
žvelgia į Mimi. 


Vila „Helena.“ Svetainė/terasa. Lauke. Dieną. 
Kamera lėtai slenka per iš tablečių sudėliorą už- 
rašą ant fortepijono, per kušetę ir stalą, ant-kurių 


išdėliota mirusiojo manta: kostiumas, batai, mo- 
bilusis telefonas, užrašų knygutė ir t. t., mėlynas 

kelioninis dantų šepetukas su nušiurusiais šere- 
liais ir vokas su užrašu “Venerai". Artimas planas: 
Venera. Lyg suakmenėjusi ji stovi prie fortepijo- 
no ir negali suvokti to, kas atsitiko. Venera paima 
mėlyną dantų šepetuką ir pirštu perbraukia per 
šerelius. Tada paima laišką, įsikiša dantų šepetu- 
ką į apsiausto kišenę ir išeina į terasą. 
Bendras planas iš viršaus: Susigūžusi ir nežinanti 
ko griebtis Venera stovi ant terasos ir žvelgia že- 
myn į saulės nurviekstą įlanką ir ramią mėlyną 
jūrą. Artimas planas: Venera. Ji atplėšia laišką ir 
pradeda skaityti. 
Mimi (balsas už kadro): “Mano mylimoji 
Žvaigždele! Šalia rasi mėlyną dantų šepetu- 
ką, kuriuo keturiolika dienų kartu valėmės 
dantis, keliaudami Transsibiro ekspresu iš 
Maskvos į Vladivostoką — pirmiau tu, pa- 
skui aš, paskui vėl tu, tada vėl aš. Pasilik jį 
kaip atminimą to, ką mes abu laikėme di- 
džiule meile... Lik sveika, Tavo Mimi." 


Kalipsės slėnys. Lauke. Dieną. 
Helena bėga nuo kalvos žemyn į slėnį ir dairosi į 


visas puses kažko ieškodama. 

Helena (šaukia): Teo!.. Teo!.. Teo!.. 
Helenos akimis: Priešais savo trobelę sėdi Kalipsė 
ir melžia ožką. Po alyvmedžiais, apsuptas avių, 
stovi Teo, apsigobęs vilnone aviganio palaidine. 


Priešais aviganio trobelę. Lauke. Dieną. 


Neatgaudama kvapo Helena stovi priešais Kalip- 
sę, kuri ramiai melžia ožką. 
Helena: Ką čia veikia mano vyras? 
Kalipsė: Gano mano avis. 
Helena: Kodėl? 
Kalipsė: Jis tapo aviganiu. 
Helena: Ką? 
Kalipsė (šypsodamasi): Jis geria iš mano šal- 
tinio ir miega mano namuose. 
Helena: Mano vyras? 
Kalipsė šypsodamasi linkteli. 


Pieva po alyvmedžiais. Lauke. Dieną. 
Purtoma drebulio Helena eina prie Teo, kuris, 
pasirėmęs ant lazdos, stovi bandos viduryje. 


Helena: Tu miegi jos troboje? 
Teo (ramiai): Taip. 

Helena: Jos lovoje? 

eo: Taip. 

Helena: Su ja? 

Teo: Taip. 

Helena (drebėdama): Kodėl? 

Teo: Nežinau, Helena. Žinau tik tai, kad 
taip turi būti ir taip yra gerai... Esu labai 
laimingas ir patenkintas. 

Helena: Kadangi dabar tratini jauną te- 
lyčią? 

Tėo (dalykiškai): Ji - ne telyčia, Helena, ji 
veikiau kaip... stirnaitė. 

Helena: Stirnaitė? Ir kiek laiko tas tęsiasi? 
Juk prasidėjo, regis, ne vakar. 

Zėo: Vakar, Helena. 

Helena stveria Teo už rankos ir bando jį ištempti. 
Helena: Dabar eisi su manim! Man jau gana. 
Nusiskusi, išsimaudysi ir apsivilksi švarius 
drabužius — nuo tavęs trenkia kaip... nuo 
avino pauodegės! 

Teo papurto galvą ir ištrūksta iš Helenos rankų. 
1zo: Ne, Helena. Aš liksiu čia. 

Helena: Teo! Nekliedėk! Ką veiksi su šita 
piemene? Nuo šitos stirnaitės jau po trijų 
dienų tave ims pykinti! 

Tėo: Anaiptol — net negaliu tiek daug, kiek 
norėčiau... tai yra... hm... turiu galvoj: 
net nenoriu tiek daug, kiek galiu... 
Jis meta žvilgsnį į Kalipsę, kuri jam provokuoja- 
mai šypteli ir pranyksta savo trobelėje. 
Zėo: ...atleisk - man atrodo, kad jau vėl 
metas. 
Helena pažvelgia į Teo aviganio palaidinę, kuri 
papilvėje palengva išsigaubia. 
Helena: Kiek.. kartų... jūs tai darote... vi- 
dutiniškai per... dieną? 
Teo: Žinai... hm.. rytais, per pietus ir va- 
kare ir... hm... šiaip vis kartkartėmis... 
spontaniškai — jei minutėlę palauktum, 
greit grįžčiau. 
Teo nuskuba į trobelę. Helena, praradusi amą, 
nulydi jį akimis. 
Vila „Helena“. Alyvmedžių giraitė. Lauke. Dieną. 
Venera stovi mažame grotuotame paviljone prie 
šulinio ir žvelgia į tamsią gelmę. Paskui pakelia 


akmenuką nuo žemės, įmeta jį į šulinį ir suklūsta. 
Atsiklaupusi prie šulinio krašto, persisveria per 


119 


žemą rentinį ir žvelgia į gelmę. Už kadro girdėti 
žingsniai ir moters kūkčiojimas. Tarsi sučiupta 
darant ką negera, Venera atsistoja, žengia žingsnį 
nuo šulinio ir atsigręžia. 
Veneros akimis: Verkianti Helena atbėga prie Ve- 
neros ir krinta jai į glėbį. 


Vila „Helena“. Svetainė. Viduje. Naktį. 


Venera ir Helena viena šalia kitos guli lovoje. He- 
lena paima Venerą už rankos. Abi moterys tvirtai 
apsikabinusios. Jos guli atmerktomis akimis ir 
nebyliai žvelgia į lubas. 
Helena (po kurio laiko): Noriu susigrąžinti 
vyrą! 
Venera: Ir aš taip pat! 
Helena sutrikusi žiūri į Venerą. 


Kalipsės slėnys. Lauke. Naktį. 


Muzika. Helena, vilkinti naktiniais marškiniais, 
ryžtingai žingsniuoja prie Kalipsės trobelės. 


Kalipsės trobelė. Laukelviduje. Nakųį. 

Pro mažą langelį Helena žvalgosi, kas dedasi tro- 
belėje. Ant šiaudų pakrato guli Teo ir Kalipsė 
ir miega. Avys tyliai meknoja. Stambus planas: 
Helena. Ji keletą kartų giliai įkvepia ir iškvepia, 
stengdamasi nurimti. Tada eina prie durų, tyliai 
jas atveria, įsmunka į trobelę, nusitraukia nak- 
tinius marškinius, nedelsdama atsigula šalia Teo 
ant šiaudų, ant savęs užtraukia kraštą antklodės 
ir priglunda prie vyro. Teo pabunda, pasuka gal- 
vą ir žvelgia tiesiai Helenai į veidą. 
Tėo (mieguistai): ...hm, kaip... kas?.. 
Helena (šnabžda): Tsss... Turiu tau kai ką 
pasakyti. 
Ji dar arčiau priglunda prie Teo. 
Zėo: Kaip... kas čia... dabar? 
Helena (šnabžda): Kai kas neatidėliotino. 
Teo: ...Kas? 
Helena (cyliai): Aš tau buvau neištikima, 
Teo! 
Teo išsigandęs pašoka. 
Tėo (garsiai): Ką... ką tu padarei? 
Helena: Tsss... nepažadink savo stirnaitės! 
Zėo: Ką tu... tu, kekše, padarei?! 
Teo srveria Heleną ir užplūstas staigios aistros 
griūva ant jos. 

Kalipsė prabunda. Stambus planas: Kalipsė. Nu- 


stebusi ji žiūri į nevaržomai besimylinčią porą. 


Alyvmedžių giraitė priešais vilą „Helena“. Lauke. 
Naktį. 


Vilkinti naktiniais marškiniais ir užsimetusi ap- 
siaustą Venera lėtai eina per alyvmedžių giraitę 
prie Hado šulinio. Stambus planas: Venera. Jos 
įdėmus žvilgsnis nukreiptas į šulinį. 

Prie Hado šulinio: Venera praveria grotuotas du- 
reles ir prieina prie šulinio. Atsargiai atsisėda ant 
žemo šulinio rentinio ir pasisuka taip, kad jos ko- 
jos nukimba virš gelmės. Stambus planas: Venera. 
Ji atrodo išsigandusi, bet nusiteikusi ryžtingai. 
Abiem rankom ji atsistumia nuo krašto ir krenta 


į šulinio gelmę. 

Požemių karalystė. Prie Stikso. Lauke. Dieną. 
Venera, vilkinti naktiniais marškiniais ir apsigau- 
busi vasariniu apsiaustu, keliauja per nykiai pilką 


lygumą. Ant Stikso kranto ji sustoja ir suglumusi 
žvelgia į rūke skendinčią upę. 

Venera (tyliai, neužtikrintai): Mimi!.. 
Mimi!.. 
Aplinkui nieko nesimato. Lyg atsakas pasigirsta 
nepakeliamai kaukiantis švilpesys. 


Požemių karalystė. Hermio šventykla. Miegamasis. 
Viduje. Dieną. 


Lyg sunkus ligonis Mimi užsimerkęs guli auksi- 
nėje lovoje, užklostyras iki kaklo. Hermis prieina 
ir įpila miegančiajam į burną Letos vandens. 
Venera (už kadro): Mimi, Mimi! 
Artimas planas: Hermis sustingsta, nerimastingai 
suklūsta ir susirūpinęs žvelgia į Mimi. Stambus 
planas: Miegančio Mimi veidas. 
Venera (už kadro, šaukia garsiau): Mimi, 
Mimi! 
Hermis pavedžioja ranka virš miegančio Mimi 
akių, tikrindamas, ar šis išties miega. Stambus 
planas: Mimi. Hermis atitraukia ranką. Mimi 
miega giliai. Už kadro girdėti sparnų plazde- 


nimas. 


Kitas Stikso krantas. Lauke. Dieną. 

Bendras planas žiūrint nuo kito kranto: Iš rūko iš- 
nyra Charono valtis. Venera stovi pačiame valties 
priekyje. Ant kranto, į kurį plaukia valtis, į kadrą 
žengia vyras: tai - Hermis, pasivertęs Mimi. Mi- 
miHermis iš lėto eina prie kranto. Iš nugaros ant 
jo barų matyti sparneliai. 

Stambus planas: Venera. Tarsi užburta ji žvelgia 
į krantą ir nušvinta iš laimės, išvydusi prarastą 
mylimąjį. Stambus planas: MimiHermis. Šaltas 
šypsnys ant jo lūpų. Vos priyrus Charonui valtį 
Venera šoka į krantą ir nesitverdama džiaugsmu, 
kad vėl mato Mimi, skuba prie MimiHermio. 

Venera (susijaudinusi): Mimi, Mimi!.. 
Išskėstomis rankomis ji tekina leidžiasi prie 
Mim Hermio, kuris artinasi prie jos mažais žings- 
neliais. 

MimiHlermis (šaltai): Ko tau čia reikia? 
Sutrikusi Venera sustoja ir žvelgia į MimiHermį, 
kuris nerodo nė mažiausio džiaugsmo. 

Venera: Ko... ko man reikia? Atėjau parsi- 

vesti tavęs... Argi nesidžiaugi? 

MimiHlermis: Yu pavėlavai. 

Venera (neužtikrintai): Ne... 

MimiHlermis: Tikrai. 


Venera (negalėdama parikėti): ...ne... 

MimHlermis: Aš turiu kitą. 
Venera: Kitą?.. 
MimHermis: Su kuria aš labai laimingas. 
Labai, labai laimingas. 
Venera stveria ji už pečių ir ima purtyti. 
Venera: Ne! Ne! 

MimiHermis atstumia ją nuo savęs. 
MimiHermis: Prašau čia nešūkauti. (Čia 
rimties, ramybės ir harmonijos vieta. 
Venera (tyliai): Tu... tu negalėjai manęs taip 
greitai pamiršti... 

MimiHlermis: Galėjau. Tiesą sakant, nė ne- 
bepažįstu tavęs. Nebenoriu tavęs matyti ir 
nieko apie tave žinoti. Sudie. 

Venera (su ašaromis akyse): Kodėl tu staiga 
taip pasikeitei, Mimi? 

MimiHermis: Aš nepasikeičiau, Žvaigždele. 
Tiesiog įsimylėjau. 

Venera: Ką? 

MimiHlermis (svajingai): Savo svajonių mo- 
terį... svajonę apie moterį. Ji - nuostabi! 
Nenusakoma. Moteris... tarsi dievas! 

Venera stengiasi susitvardyti, pažvelgia į Mimi, 

liūdnai linkteli. Tada įkiša ranką kišenėn ir iš- 

traukia mėlynąjį kelioninį dantų šepetuką. 

Venera: Tuomet linkiu tau daug laimės, 
Mimi. Imk! 
Ji įbruka jam rankon seną dantų šepetuką. 
MimiHermis: Ką... hm?.. 
Venera: Arminimui to, ką mes anapus abu 
laikėm didele meile. 
MimiHlermis: Ak, taip... 
Ji nusisuka, ketindama eiti atgal prie valties, ta- 
čiau be jėgų susmunka ant kranto. MimiHermis 
duoda ženklą Charonui, kad perkeltų ją atgal per 
Stiksą. Stambus planas: Charonas delsia ir kupi- 
nas gailesčio žvelgia į Venerą. Valdingu mostu 
Hermis dar sykį nurodo išplukdyti Venerą. Bet 
Venera pakelia galvą ir apimta skausmo ima dai- 
nuoti. 
Venera (dainuoja): 
“Netekau aš savo mielo, 
savo laimės netekau, 
jau geriau nebūčiau gimus, 
vargas man čionai, sakau, 
vargas man čionai, sakau. 
Mano mielas, 
mano mielas, 
atsakyk, išgirsk mane, 


atsakyk! 

Ak, atsakyk, išgirsk mane, 

išgirski mano balsą, 

tave šaukiu, 

tave šaukiu atgal." 
Stambus planas: Charonas sustoja, jo lūpos vir- 
pa. Sugraudintas Veneros giedojimo, jis pravirks- 
ta. Artimas planas: MimiHermis sumišęs žiūri į 
Charoną, paskui į Cerberį, pragaro šunį, kuris 
liūdnai užkaukia. Stambus planas: MimiHermio 
akyse taip pat sužiba ašaros. Giliai sujaudintas jis 
liaujasi žaidęs ir atvirsta į Hermį Afroditą. 


Vila "Helena". Alyvmedžių giraitė. Lauke. Dieną. 


Helena ir Kalipsė palenkia galvas virš šulinio 
krašto ir žvelgia žemyn. Ilgas, stipriai įtemptas 
lynas nukaręs šulinio gelmėn. Iš gilumos vyriš- 
kio balsas graikų kalba šūkteli komandą. Kitoje 
šulinio pusėje du uniformuoti graikų policinin- 
kai įsiręžę traukia lyną viršun. Trečias policinin- 
kas ištraukiamas, išsikabaroja per šulinio kraštą 
ant žemės, pasisuka į Kalipsę ir išberia ilgą tiradą 
graikiškai. 
Helena: Ką jis sako? 


127 


Kalipsė: Nieko. Viskas gerai, ten nieko nėra 
ir negali būti. 

Helena: Bet jos pėdsakai veda tik iki šuli- 
nio, o ne atgal — taigi ji ten turėjo įšokti, 


Kalipse. 


Ji parodo žemėn. Artimas planas: Veneros pėdsa- 


kai smėlyje. Policininkas mostaguodamas ranko- 


mis toliau kažką graikiškai aiškina ir duoda savo 


kolegoms ženklą išvykti. 


Helena: Taigi ji turėtų ten kažkur apačioj 
gulėti. 

Kalipsė: Ne, Helena. Ji tik nusileido žemyn 
jo parsivesti. 

Helena (nusiminusi): Kalipse, prašau — da- 
ryk ką nors! Juk tai baisu... pirma jis, pa- 
skui ji... siaubinga... 


Helena sėdasi ant šulinio krašto ir užsidengia ran- 


komis veidą. Kalipsė prisėda šalia ir guodžia ją. 


Kalipsė: Tai visai nebaisu. Tai nuostabu. Ji 
sekė paskui meilės balsą. O kai ji suras jį, jie 
abudu sugrįš ir bus be galo laimingi. Mums 
telieka laukti. 

Tėo (už kadro, šaukia): Helena, Helena!.. 


Artimas planas: Kalvos viršūnėje išnyra mieguis- 


tas, į antklodę įsisupęs Teo — pirmiausia pasirodo 

jo galva, paskui visa figūra. Jis nustebęs žvelgia 
į policininkus, lipančius į mašiną ir išvažiuojan- 
čius. Paskui pastebi abi moteris, kurios susiglau- 
dusios sėdi ant šulinio krašto. 


Vila „Helena“. Terasa. Lauke/viduje. Dieną. 


Iš virtuvės per saloną į terasą Teo ridena servira- 
vimo stalelį, gausiai nukrautą pusryčiais. Jis ryši 
prijuostę. Helena ir Kalipsė sėdi terasoje viena 
šalia kitos prie trim asmenims padengto stalo. 
Teo pristumia stalelį arčiau stalo ir padeda du 
papildomus stalo įrankių komplektus: lėkštes, 
šakutes, peilius ir servetėles. 
Helena: Teo, nuimk tas abi lėkštes!.. 
Ji rodo į du papildomus stalo įrankių kom- 
plektus. 
Helena: ...kitaip pradings paskutiniai ape- 
tito likučiai! 
Teo: Taip... hm... aš juos taip... simboliš- 
kai padėjau... 
Helena: Tada... lygiai taip pat simboliškai 
juos ir nuimk! 
Teo meta neužtikrintą žvilgsnį į Kalipsę, dvejo- 
damas atsistoja ir eina prie papildomų lėkščių. 


Tėo: Aš... tik norėčiau gerbti vietinius pa- 
pročius ir tradicijas, nes... hm... Kalipsė 
sako... 
Kalipsė: Aš sakiau, kad mūsų namuose 
mano mirusiam seneliui ilgus metus visuo- 
met būdavo dedama lėkštė ir... 
Helena: Prašau, stirnaite, nepasakok jam 
visąlaik tokių dalykų - mūsų mylimas vy- 
ras jau ir taip ganėtinai sutrikęs. Turėtume 
pasistengti jį grąžinti į bent kiek normalią 
būklę. Kaip toliau trise tvarkysimės? Poryt 
Leandras grįš iš atostogų. Gal reikėtų tave 
įsivaikinti? 

Teo, nešinas abiem lėkštėm, pakeliui į virtuvę 

priblokštas sustoja. 
120: Ką? 
Kalipsė (nepatikliai šypsosi): Tada jis bus 
mano tėvas. 
Tėo (pasibaisėjęs): Tada... ji būtų mano 
duktė! 
Helena: O ką mums, atsiprašant, daryti? 
Gal pasakyti Leandrui, kad tėtukas dabar 
myli ne tik mamytę, bet ir dar kitą moterį, 
kuri pas mus gyvens? Taip juk būtų geriau, 

tada galėtume pasakyti: Leandrai, tu paga- 
liau nebe vienturtis, dabar turėsi suaugusią 
SeSeTį... 
Melancholiška veido išraiška Teo grįžta prie stalo 
ir sėdasi ant kėdės. Stambus planas: Teo. Stambus 
planas: Kalipsė. 
Helena (toliau): ...o kai norėsim išeiti į sve- 
čius, ji galės jį prižiūrėti. Ir tu galėsi visur su 
ja rodytis, nes visuomet galėsi pasakyti, kad 
ji - tavo duktė. Juk tai labai praktiška... pa- 
togu mums visiems. (Kreipiasi į Teo) Kodėl 
nevalgai? 
Tėo (liūdnai): Aš... nenorėjau nieko prak- 
tiško, Helena. Vieną kartą gyvenime no- 
rėjau... | 
Jis mojuoja rankomis ir mėgina rasti tinkamus 
žodžius. 
Teo: ...patirti... hm... romantišką meilę. 


Požemių karalystė. Hermio šventykla. Kolonų salė. 
Miegamasis. Viduje/lauke. Dieną. 


Hermis veda Venerą per kolonų salę į miegamą- 


jį, kur Mimi ramiai miega lovoje. Hermis nusi- 
minęs žiūri, kaip Venera sėdasi ant Mimi gulto 

krašto, švelniai paima jo ranką ir priglaudžia ją 
prie savo skruosto. 
Venera (tyliai): Mano mylimasis! Mano vie- 
nintelis ir mylimasis per amžius! 
Mimi pramerkia akis ir su išvargusia šypsena 
veide žvelgia į Venerą. Tikriausiai jis mano, kad 
ji - persivertęs Hermis, kartą jį jau apgavęs. 
Mimi: Nesistenk, Hermi... tai be galo mie- 
la, bet tarp mūsų nieko nebebus. 
Venera (sutrikusi): Mimi, čia aš! 
Mimi (pavargęs): Taip, žinau, tu kalbi kaip 
ji, kvepi kaip ji, dainuoji kaip ji, bet iš to 
nieko nebus, patikėk - jei jau kartą ją pra- 
radau, tai bent jau leisk man miegoti, kad 
galėčiau ją išvysti sapne! 
Venera (susijaudinusi): Mimi, tau neberei- 
kės manęs sapnuoti, juk aš — čia! 
Ji palinksta prie jo norėdama pabučiuoti. Mimi 
ją atstumia. 
Mimi: Hermi, prašau, nebebučiuok manęs 
ir nebesigrabaliok... tai buvo vieną kartą, 
okay... aš buvau nusigėręs ir... bi ir tri, 
okay... — bet daugiau, prašau, niekada ne- 
belįsk prie manęs! 

Venera (įtariai): Ką?.. 
Mimi (sumišęs): Kaip tai — ką? 
Venera: Kas čia vyko?.. 
Ji pasisuka į Hermį, kuris tik santūriai kilsteli an- 
takius. Tada ji vėl žvelgia į Mimi, kuris nustebęs 
pasikelia, pagaliau pastebi Hermį ir sutrikęs žvel- 
gia tai į jį, tai į Venerą. 
Mimi (sumišęs): Kuris gi čia?.. Kas Čia 
yra).. 
Venera: Ir aš tą norėčiau sužinoti. Tučtuojau 
paaiškink, kokios čia kiaulystės tarp jūsų 
vyko!.. 
Mimi (netekęs savitvardos): Žvaigždele! 
Venera (pasipiktinusi): ...kitaip manęs dau- 
giau niekada nebepamatysi. Galėsi čia su- 
pūti savo olimpiniame malonumų sode! 
Eliziejaus laukų bordelyje... nuskurėlis! 
Mimi (nušvinta): Mano Žvaigždelė! Čia 
tu... čia išties tu! 
Jis prisitraukia Venerą prie savęs ir apkabinęs bu- 
čiuoja nesitverdamas laime. Stambus planas: Her- 
mis. Liūdnas nusisuka. 


Krantas ties vila "Helena". Kateris. Lauke. Dieną. 

Ant įlankos kranto stovi Kalipsė ir moja. Prie 
karerio, kuris kaip tik išplaukia ir ima kursą į at- 
virą jūrą, laivagalio stovi Teo ir Helena. Teo moja 
Kalipsei ir siunčia jai oro bučinius. Kalipsė moja 
atsakydama. 
Helena: Penktadienį po dviejų savaičių galė- 
tum sėsti į lėktuvą devintą penkiolika — dar 
spėtum į vidurdienio keltą ir vakare jau bū- 
tum pas ją. O pirmadienį keturioliktą tris- 
dešimt atgal — vakare ir vėl būsi pas mane. 
Hm? Žavus prailgintas savaitgalis. 

Teo trumpam liaujasi mojęs ir žvelgia į Heleną. 
Tėo (įtariai): O... hm... ką veiksi tu... tuo 
tarpu, kai aš... hm... būsiu išvykęs? 

„Helena: Dėl to tai jau nesirūpink, aš ką nors 
sugalvosiu. 

Teo vėl moja Kalipsei ir tuo pat metu kalba su 

Helena. 

70: Nenorėčiau, kad tu dar kartą susitik- 
tum su tuo vyruku! 

Helena: Jis — ne vyrukas, jis labai solidus... 
išsilavinęs ir labai gerų manierų vyras. Su 
juo tu tikrai kuo puikiausiai sutartum. 

Zėo (pasipiktinęs): To dar betrūko! Dvasinis 
trikampis! Nė nemanau leistis į tokius ero- 

tinius žaidimėlius, kurie devyniasdešimt de- 
vyniais procentais iš šimto katastrofiškai... 
Helena (pertraukia): Na ką gi, Teo... stir- 
naite, sudie! 
Helena pakelia ranką ir moja atsisveikindama 
Kalipsei, jau vos beįžiūrimai nutolusioje saloje. 


Požemių karalystė prie Stikso. Valtis. Lauke. Dieną. 


Hermis stovi kitame Stikso krante ir moja paly- 
dėdamas ką tik išplaukusią valtį. Charonas pluk- 
do Venerą ir Mimi per upę. Mimi ir Venera vie- 
nas greta kito stovi valtyje. Mimi moja Hermiui 
atsisveikindamas. 

Mimi: Dabar mes viską darysim kitaip, 

Žvaigždele. Pradėsim viską iš pradžių ir vis- 

ką darysim kitaip, kai grįšim viršun. 

Venera: Bet tada teks viens nuo kito nieko 

neslėpti ir apie viską kalbėtis atvirai. 
Hermis iš tolo siunčia Mimi oro bučinį, į kurį 
Mimi atsako. | 

Mimi: Aš juk tą ir darau. 

Venera: Ne, nedarai. Nes... kaskart, kai tik 

paklausiu tavęs, kas būtent per tą tri, ar kaip 

jį ten... tą kiaulystę vyko... imi išsisukinėti. 

Hermis mosteli paskutinįkart. 
Mimi: Tai ką, tu nori... sužinoti visas deta- 
les, ar teisingai suprantu? 
Hermis liūdnas stovi prie upės, nusisuka ir pra- 
nyksta rūke. 
Venera: Žinoma! 
Mimi: Aš juk tavęs neklausiu, ką tu su savo 
Hariu... 
Venera: Ber jis ne homoseksualus hermaf- 
roditas... 
Mimi: Užtat šiknius — tai jau tikrai. 
Venera: Na žinai, mano Haris visada su ma- 
nim buvo labai mielas. 
Mimi: Na jau žinai, mano Hermis irgi. La- 
bai, labai mielas. Mane jis tiesiog dievino. 
Venera: Tai ir eik sau atgal pas jį, jei jau jis 
toks nuostabus! 
Mimi: Ko tu išvis čia žemyn atklydai, jei iš- 
kart pradedi su manim ginčytis... 
Venera (įvūžusi): Aš pradedu? Tai tu ginčijiesi! 


Požemių karalystė. Plati lyguma priešais kalnų ma- 
syvą. Lauke. Dieną. 


Artimas planas: Venera ir Mimi. 

Venera: Aš nutraukiu savo gastroles, šoku į 
šulinį ir apačioje dainomis užčiūčiuoju vi- 
sus, kad net „Tore Hosen““ pravirksta... o 
tu man porini, kaip puiku tau buvo su ta 
tavo transvestite. Ir nė žodelyčio padėkos! 

Mimi: Labai atsiprašau, bet aš, šiaip ar taip, 
dėl tavęs nusižudžiau — rask, kas dar dėl ta- 
vęs tą padarytų! Ber... kas buvo — pražuvo, 
apie tai nebekalbėkim. Žiūrėkim į priekį, 
mieloji... Vien tik teigiamai... į ateitį ir 


nesidairykim atgal — 


Per į dykumą panašią lygumą šiapus Stikso Ve- 


nera ir Mimi eina didžiulio kalnyno link, jo vir- 


šūnes gaubia debesys. Jie retsykiais sustoja ir įsi- 


mylėjusiais žvilgsniais žiūri vienas į kitą. Kartais 


Mimi trumpam praveria burną, tarsi norėdamas 


ką pasakyti, kartais - Venera, bet jie nebeištaria 


nė žodžio. 


4 


Pasakotojo balsas: Tylėdami, rimti ir susijau- 
dinę jie žingsniavo tolyn ir didžiavosi su- 
vokdami, kad nuo Orfėjo ir Euridikės laikų 
jie - pirmoji mylimųjų pora pasaulio istori- 
joje, kurių meilė buvo stipresnė už mirtį ir 


„Tore Hosen“ — vokiečių pankroko grupė (vert. past. ). 

todėl jai buvo suteikta galimybė antrąkart 
užgimti žemėje... 


Požemių karalystė. Kalnuose. Lauke. Dieną. 


Venera ir Mimi kopia vis statesniu taku į kalny- 
ną. Venera eina pirmyn tylėdama, Mimi, kiek 
atsilikęs, nebylus seka jai iš paskos. 
Pasakotojo balsas: ...Niekada iš jų lūpų ne- 
bepasigirs piktas, kritiškas, dviprasmiškas ar 
nesusipratimus keliantis žodis. Geriau jau 
jie nieko nesakys, nes prieš akis jie regėjo 
pernelyg grėsmingą Orfėjo ir Euridikės pa- 
vyzdį, kurie vos vienu vieninteliu žvilgsniu 
atgalios viską sugriovė ir amžiams prarado 
savąją meilę ir laimę. 
Artimas planas: Mimi žvelgia į kelią, kuris neto- 
liese pranyksta debesyse. Jis kelissyk krenkšteli, 
tarsi norėdamas ką pasakyti. 
Venera (atsargiai): Hm? 
Mimi: Ak... nieko. 
Venera: Ar norėjai ką pasakyti? 
Mimi: Ne, ne, mieloji, nieko nenorėjau pa- 
sakyti, tik... hm... ar mes iš viso žinome, 
kur... kur einame? 

Venera: Paprasčiausiai kopsime aukštyn tol, 

kol iškopsime viršun. 

Mimi: Ar tu tikra, Žvaigždele, kad šis kelias 

ten veda? 

Venera (lengvai susierzinusi): Na... hm... 

aš juo juk irgi pirmąsyk einu. 

Mimi: Taip, taip, aišku... aš tik manau... 

viena viršūnė už kitos be paliovos išnyra ir 

išnyra, ar nebūtų buvę geriau iš anksto susi- 

žinoti, užuot be jokio tikslo klaidžiojus. 
Debesys taip sutirštėjo, kad Mimi vos beįžiūri 
Venerą. 

Venera: Žinau, kur šis kelias veda. Tiesiog 

jaučiu... man nuojauta sako, kad mes tei- 

singai... 

Mimi (pertraukia): Taip, kaip anąsyk Mara- 

keše, kai aštuonias valandas neradom, kaip 

išsigauti iš turgaus. 

Venera (įsiutusi): Aš būčiau radusi... 

Mimi: Neiškreipk mano žodžių! 

Venera: ...Juk visai neketinome eiti į turgų, 

norėjome eiti į baseiną viešbutyje. 

Mimi: Taip, ir gerai žinau, kodėl. Kad galė- 

tum paflirtuoti su savo masažuotoju — ma- 

nai, to nepastebėjau? 

Venera: Masažuotoją, mielasis, tu man už- 

sakei, ir būtent dėl to, kad staiga sugalvojai, 

jog mano užpakalis per storas. 

Mimi: Per storas ir buvo, lygiai kaip kad 

dabar pasidarė mažumėlę plokščias... va 

čia... 

Venera: Nuo rūpesčių — dėl tavęs. 

Mimi: Man tai atrodo labai gerai, dabar at- 

rodai lyg vyresnė ten... hm... 

Venera (įsižeidusi): Vyresnė... ties užpa- 

kaliu? 

Mimi: Nenorėjau pasakyti nieko blogo, 

mieloji, tik norėjau pasakyti, kad sulauku- 

si tam tikro amžiaus kiekviena moteris turi 

žiūrėti, kad nepasidarytų perdėm liesa, nes 

labai jau greitai gali viskas pradėti karoti... 

Venera: Tai nori pasakyti, kad mano užpa- 

kalis nukaręs? 

Mimi: Taip nesakiau. Iurėjau galvoje, kad 

anksčiau... kai susipažinome.... tavo užpa- 

kaliukas buvo žaviausias pasaulyje... 
Venera užmiršta visus perspėjimus bei gerus keti- 
nimus ir pasipiktinusi atsisuka. 

Venera (aštriai): Žinai ką, jeigu jau tau ir 

mano užpakalis netinka, tu, tu... 

Mimi, bandantį rankomis perteikti buvusio Ve- 
neros užpakaliuko formas, nematoma jėga ima 
traukti atgal į Hadą. 

Venera (pasibaisėjusi): Mimi!.. 

Mimi (ilgesingai): ...ar atmeni, kaip sėdėjai 

ant šlapio smėlio... 

Venera (šaukia): Mimi, pasilik!.. 
Netekusi vilties ji tiesia rankas į Mimi, kuris vis 
labiau tolsta nuo jos. 

Mimi (iš tolo): Tiedu mažučiai, pusapvaliai 

apskritimai... 

Venera: Mimi! Mimi!.. 
Stambus planas: Venera beviltiškai žvelgia žemyn. 
Veneros akimis: Mimi vis mažesnis ir mažesnis, 
tesimato vien mažutis taškelis rūke ir tas galiau- 
siai išnyksta. 


Berlynas. Tiltas per Šprė ties Muziejų sala. Lauke. 
Naktį. 


Nuo Pergamono muziejaus pusės Mimi eina per 

tą patį tiltą, ant kurio pirmąsyk kadaise sutiko 

Venerą. Šalta. Mimi vilki tamsų žieminį paltą. 
Pasakotojo balsas: Mimi negalėjo rasti ramy- 
bės, kad tokių mitinių mastelių meilei teko 

pasibaigti tokiu banaliu nuomonių dėl ana- 
tominės detalės išsiskyrimu. Kankinamas 
minties, kad jo prarasta mylimoji iki gyve- 
nimo pabaigos galvosianti, esą jis kadaise 
bent menkiausiai buvęs jos užpakaliu ne- 
patenkintas, Mimi pagaliau pavyko iš savo 
seno draugo Hermio išgauti vienkartinį 
trim valandom apribotą leidimą nuvykti į 
Berlyno centrą, tiesa, su griežčiausia sąlyga, 
kad lankymosi laikas bus naudojamas tik 
paskutinio išsiaiškinamo pokalbio tikslui 
ir nieku gyvu nebus leidžiamasi į bet kokio 
pobūdžio sentimentalius ar nostalgiškus 
jausmus. 

Mimi lipa pėsčiųjų tilto laipteliais žemyn ir nu- 

skuba Žandarų aikštės link. 


Berlynas. Žandarų aikštė. Lauke. Naktį. 
Ryžtingai nusiteikęs Mimi žingsniuoja per tuščią 
Žandarų aikštę prie šviesų nutviekstų Koncertų 


rūmų. 


Koncertų rūmai. Parteris. Viduje. Naktį. 

Salėje šviesos jau užgesusios, scenos uždanga dar 
nuleista. Mimi prasispraudžia pro pagyvenusias 
damas, kurios dėl jo turi pakilti iš vietų, susiran- 
da savo vietą trečiosios eilės viduryje ir atsisėda. 
Uždanga pakyla, tuo pat metu užgroja orkestras: 
muzika (Nachtigalio dainos Visos tamsios gatvės 
įžanga). 
Stambus planas: Pasicenkinimo šypsnys nušvin- 
ta jo veide, išgirdus pirmuosius savo sukurtos 
dainos taktus. Lūkestingai jis žvelgia į sceną, 
skendinčią blausioje tamsiai mėlynoje šviesoje. 
Iš scenos gilumos žengia moteris, apšviesta tik 
iš nugaros, todėl matyti vien jos siluetas. Plojant 
publikai ji lėtai eina prie mikrofono į avansceną, 
ir čia ją nurvieskia šviesos spindulys. Žėrinčioje 
prožektoriaus šviesoje stovi liekna, trapi maž- 
daug septyniasdešimties metų moteris: Venera 
Morgenštern. 
Stambus planas: Šypsena pranyksta iš Mimi vei- 
do. Sumišęs jis stebeilija į ssną moterį ant scenos, 
kuri pradeda dainuoti. 
Venera (dainuoja): 
Išvaikščiojau visas tamsias gatves, 
audringas jūras perplaukiau - jų 
nepabūgau, 

dangaus žydrynėj rankomis raškiau 
žvaigždes, 

taurės visas išgėriau ligi dugno. 

Baltom naktim ieškojau vis be 
atvangos, 

o kraujas plūdo iš žaizdų manos 
širdies, 

ir prakeiksmus siunčiau pati sau ant 
galvos, 

nes ko ieškojau, rasti negalėjau aš 
išties. 

Kur tavo dainos, padainuok dar sykį jas, 

meilės giesmes dainuoki man ir vėl, 

Dainuok ir vėl... 

Tu per ilgai turėjai mano širdį, 

Ji, vargšė, dėl tavęs tiek iškentėjo, 

Bet negaliu, ak, negaliu tavęs 
pamiršti, 

Tave mylėjau aš, per daug tave my- 
lėjau. 

Kur tavo dainos... 


Mimi sėdi lyg suakmenėjęs. Jis negali patikėti 


tuo, ką mato, ir juolab to ištverti. Dar nepasi- 


baigus dainai jis pakyla, susilenkęs prasibrauna iš 


žiūrovų eilės ir išsliūkina iš salės. 

Žandarų aikštė. Lauke. Naktį. 


Visos aikštės bendras vaizdas. Pradėjo snigti. 
Mimi lipa Koncertų rūmų laiptais žemyn ir eina 
per aikštę. 
Priešais Mimi namą: Mimi stovi priešais namo 
duris ir apžiūrinėja lenteles prie skambučių myg- 
tukų. 
Stambus planas: Visose lentelėse įrašytos pavar- 
dės. Tik viršutinė, buvusio Mimi buto lentelė, 
tuščia. Mimi atsitraukia per kelis žingsnius nuo 
durų ir pažvelgia aukštyn į tamsius langus. 
Trumpas retrospektyvinis epizodas: Jauna Venera ir 
Mimi guli lovoje Mimi bute ir mylisi. 
Vos tik Mimi nusisuka ir ketina nueiti per aikštę, 
iš Koncertų rūmų lėtu žingsniu prie namo priei- 
na Venera. Rankoje ji nešasi gėlių puokštę. Mimi 
sustoja kaip įbestas ir žiūri į seną, elegantiškus 
kailinius vilkinčią moterį. Eidama pro Mimi, ji 
pastebi jį ir stabteli. 
Stambus planas: Mimi nedrąsiai nusišypso Ve- 
nerai. Srambus planas: Venera maloniai atsako į 
šypseną, sustoja ir ramiai žvelgia į Mimi. 

Venera: Jūs šiek tiek... tarsi... panašus į 

žmogų, kurį kadaise labai gerai pažinojau. 

Mimi: Jūs taip pat. 
Venera: Žmogų... kurį kadaise labai mylė- 
jau, prieš daug daug metų. 
Mimi: Tuomet... dabar jis turėtų būti... 
hm... maždaug Jūsų amžiaus. 
Venera: Veikiau kiek senesnis. Jis buvo tru- 
putį vyresnis už mane. Ber aš jo tokio nejsi- 
vaizduoju, kai galvoju apie jį. Kai apie jį gal- 
voju, tuomet... matau jį tokį, koks jis buvo, 
kai pirmąsyk jį sutikau. Keista, ar ne? 
Mimi: "Taip, taip, keista... Man irgi taip 
pat. 
Venera: Keista. Kuo seniau tai vyko, tuo 
labiau prisimeni tik tai, kas buvo gera. O 
baisius dalykus pamiršti. Nė nebenoriu pri- 
siminti, ką jis visąlaik išdarinėjo. Galiausiai 
net tapo šiurkštus ir mane įžeidinėjo. 
Mimi: Galbūt jis to nenorėjo. 
Venera: Dar ir kaip! Ar žinote, ką jis man 
pasakė? 
Mimi (vos girdimai): Ne... o ką? 
Venera: Net nenoriu pakartoti! 
Mimi: Galite drąsiai pasakyti! 

Venera papurto galvą. 

Venera: Kad ir kaip ten būtų, bet aš jam į tai 
atsakiau: Jei jau taip, tai eik tu pragaruosna, 
tu... sutrauka! O jis taip ir padarė... deja. 
Bet ir gerai. 
Mimi: Gerai? 
Venera: Taip, žinoma. Juk mūsų meilė buvo 
tokia didelė, kad didesnė būti nė negalėjo. 
Tik mažesnė. 
Mimi (linkteli): Tikriausiai. 
Venera: Aš mieliau prisimenu ką nors, kas 
didinga, nepakartojama... 
Mimi (nusišypso): ...nepalyginama... ma- 
giška... poetiška... 
Venera (nusišypso): ...romantiška! 
Mimi (tyliai): ...neįmanoma... 
Stambus planas: Abudu žvelgia vienas į kitą. Ve- 
nera prieina prie Mimi ir pakšteli jį į skruostą. 
Venera: Labanakt, Mimi! 
Mimi: Labanakt, Žvaigždele! 
Venera nusigręžia ir nueina. Jo nuostabai ji pa- 
suka tiesiai prie namo, kuriame jis anksčiau gy- 
veno. Atrakina duris ir už jų pranyksta. Mimi, 
dar kiek pastoviniavęs tuščioje aikštėje, palengva 
nukreipia akis viršun į savo buvusio buto langus. 
Bute užsidega šviesa. Muzika (Orfėjo arija). 

Pasakotojo balsas: Vai buvo neįtikėtina, bet 
tikra Mimi Nachtigalio ir Veneros Mor- 
genštern istorija. Jeigu jie abu nemirė, dar 
ir šiandien gyvena. 
Bendras aikštės planas iš viršaus. Apsnigra aikštė 
tuščia. 

PATRICK SŪSKIND 


Apie meilę ir mirtį 


Jeigu niekas manęs neklausia, 
aš žinau, kas tai yra, bet jei no- 
rėčiau klausiančiam paaiškin- 
ti, — nežinau. 


Augustinas, „Išpažinimai“ 


Tai, ką šventas Augustinas sako apie laiką, ne 
menkiau tinka ir meilei. Kuo mažiau apie ją gal- 
vojame, tuo labiau ji mums atrodo savaime su- 
prantama; bet vos tik pradedame apie ją mąstyti, 
galutinai susipainiojame. Šią keistą aplinkybę 
patvirtina faktas, kad nuo pat kultūros istorijos 
pradžios žmogus kaip menininkas, o nuo Orfėjo 
laikų ir žmogus kaip poetas, tik nedaugeliui daly- 
kų taip atkakliai skyrė tiek jėgų kaip meilei. Mat 


poetai, kaip žinoma, rašo ne apie tai, ką gerai iš- 

mano, o apie tai, ko gerai 2ežin0, ir būtent dėl tų 
priežasčių, kurių taip pat nežino, bet būtiniausiai 
kuo tikriau nori sužinoti. Tas nieko tikro nežino- 
jimas, tas „Ich weiss nicht was soll es bedeuten | 
yra pirminis postūmis, kuris juos ir verčia griebtis 
grifelio, plunksnos arba lyros. (Įniršis, sielvartas, 
perteklius, pinigai ir t. t. tėra antriniai dalykai.) 
Jeigu būtų kitaip, nebūtų eilėraščių, romanų, 
dramų ir t. t., o vien tik deklaracijos. 

Regis, meilei būdinga kažin kas slėpiningo, 
kažkas, ko neįmanoma visai tikrai žinoti ir te- 
galima vien varganai paaiškinti. Beje, tai pasaky- 
tina ir apie Didįjį sprogimą arba apie klausimą, 
koks bus oras po dviejų savaičių. Bet vis dėlto 
poetai bei jų skaitytojai nepalyginti mažiau suka 
galvą dėl Didžiojo sprogimo teorijos arba dėl orų 
prognozės negu dėl visų su meile susijusių daly- 
kų. Iš to seka, kad meilėje slypi, ko gero, gerokai 
daugiau nei vien mistika. Akivaizdu, kad kiek- 
vienas žmogus suvokia ją kaip su juo kuo asme- 
niškiausiai susijusį bei egzistenciškai svarbiausią 
dalyką, tokį svarbų, jog net ir besimerginantiems 


' „Nė pars nežinau, kas man daros“ (Heinricho Heines eilė- 


raščio „Lorelei“ pirmoji eilutė (vert. past. ). 

astrotizikams klausimas apie Visatos kilmę nė 
motais — ką jau kalbėti apie orą. 

Bet ar tas pat nepasakytina apie kvėpavimą, 
valgymą ir gėrimą, virškinimą ir tuštinimąsi? 
Kodėl, dažnai klausdavau savęs dar vaikas būda- 
mas, romanuose žmonės niekada neina į tualetą? 
Nei pasakose, nei operose, nei teatre, nei kine ar 
vaizduojamame mene. Viena svarbiausių, kartais 
net neatidėliotinų, tiesiog gyvybiškai būtiniau- 
sių žmogaus veiklų niekada nepasireiškė mene. 
Bet užtat menas su beribiu smulkmeniškumu 
ir variacijomis be atvangos nagrinėja meilės ais- 
tras ir kančias, visas pirmines meilės apraiškas ir 
variantus, be kurių, kaip man anuomet atrodė, 
kuo puikiausiai galima išsiversti. Kodėl žmonijos 
kultūroje niekuomet nebuvo ekskrementų kul- 
to, 0 tik krūtų, vaginos ir falo? Ši mintis, nors ir 
vaikiška, nėra visai jau netikusi. Platono Puotoje 
gydytojas Eriksimachas erosą regi žmogaus kūno 
pripildyme ir ištuštinime ne menkiau manifes- 
tuojamą nei dviejų Žmonių sielų palinkime viena 
į kitą. Tačiau Eriksimachas yra naiviausias kal- 
bėtojas iš septynių puotautojų, postringaujančių 
apie meilės prigimtį. Jam, gamtamokslininkui, 
erosas yra ne kas kita kaip harmonizuojantis pa- 

matinis principas, tarsi fizikinė konstanta, ku- 
rianti tvarką pasaulyje — visose įmanomose srity- 
se, nuo žemės ūkio iki metų laikų kaitos, nuo 
muzikos iki žagsulio. Mūsų dienomis toks kaip 
jis meilę veikiausiai nusakytų esant viena iš nesu- 
skaičiuojamų enzimų, hormonų ar aminorūgš- 
čių veiklos apraiškų. Banaliai mums tai atrodo. 
Menkai pakylėta. Ir, be to, menkai ką tepaaiš- 
kina. Mat apibrėžti juk nereiškia apibendrinti, 
o, priešingai, apriboti ir atsieti nuo bendrybių. 
Jei ketiname kalbėti apie meilę, kuri, kaip vis 
dėlto manome, esanti kažin kas ypatinga, tai 
mums maža tepagelbės kieno nors išvedžiojimai, 
esą ji - universalus pamatinis principas, kuriam 
metų laikai ne mažiau pavaldūs nei virškinamasis 
aparatas. Lygiai taip pat jis galėtų mums pasa- 
kyti, esą mirtis —- termodinaminis reiškinys, bū- 
dingas tiek amebai, tiek ir juodajai skylei Pegaso 
žvaigždyne — ir tuo nepasakytų nieko. 

Gali būti, kad meilei būdingi savi tizikiniai ir 
cheminiai, mechaniniai bei vegetatyviniai aspek- 
tai — Stendhalis ją vienur vadina kristalizacija, 
o kitur — karštine; įsimylėjimas esąs įkaušimas, 
sako Sokratas Faidre, liga, beprotystė. Tačiau ne 
blogas įkaušimas, priduria jis, o geriausias, koks 

tik gali būti; ir ne niokojanti liga, ne tikroji žmo- 
gaus beprotystė patologiška prasme, bet dieviš- 
kumo įkvėpta, dieviškumo besiilginti manija, 
dieviškoji beprotystė, suteikianti sparnus žemė- 
je įkalintai sielai. Nors Erotas nėra pats savaime 
dievas, nėra nei geras, nei blogas, nei gražus, nei 
bjaurus, o didžiulis demonas, žmonių ir dievų 
tarpininkas, nepaliekantis ramybėje, įskiepijantis 
žmonėms troškimą to, ko jiems stinga: grožio, 
gėrio, laimės, tobulybės — visų tų dieviškųjų at- 
ributų, kurių atspindį mylintysis mato mylima- 
jame — ir net galų pagalėj nemirtingumo. Erotas 
esąs „neišvengiama meilė, verčianti pradėti 1f 
gimdyti grožyje“, — taip sako Diotima, “protin- 
giausioji iš moterų“, apie kurią Sokratas pasakoja 
Puotoje. O tas "pradėjimas ir gimdymas“, gal ir 
fizinis bei gyvuliškas, bet vis dėlto labiau dvasi- 
nis, pedagoginis, meninis, politinis, filosofinis, 
trumpai tariant, - tai, ką mes vadiname kūry- 
bingumu, sudaro žmogaus dalyvavimą nemir- 
tingume, mat išlieka ir gyvuoja net jam mirus. 
“.„.grožyje" — tai, beje, nėra nereikšmingas prie- 
dėlis, “pradėti ir gimdyti grožyje" — reiškia, trokš- 
tant būtent tų dieviškų atributų, kurių mums, 
žmonėms, stinga. 

Tai — stiprus tabakas, bet jo aromatas nė kiek 
neišblėso per praėjusius pustrečio tūkstančio 
metų. Nuo šlagerio iki Fidelijo ir Stebuklingosios 
fleitos, nuo nepretenzingo romano iki Kleisto 
Amfitriono visi, kurie rašo ir dainuoja, stengiasi 
išreikšti įsitikinimą, kad meilė esanti kažin kas 
pakylėta, dangiška, išgananti, o terminologija, 
kuria ji apdainuojama ir aprašoma, iki mūsų die- 
nų išlikusi religinga. Tuo ji ganėtinai skiriasi nuo 
ekskrementų. 


Trys pavyzdžiai 


Ne taip seniai buvau išvykęs miestan automobi- 
liu. Ties sankryža, kuri garsėja trumpu žalios švie- 
sos periodu, man teko gerokai pastovėti vienoje 
iš keturių ar penkių kolonų, pasistūmėjančių kas 
keletą minučių vos po striuką ruoželį. Dešinėje 
1 kairėje manęs vairuotojai prisidegė cigaretes, 
sukiojo radijo rankenėles, žvilgčiojo į laikraščius 
arba ėmėsi atnaujinti, jeigu tai - moteriškės, ma- 
kiažą. Darė tai, kuo paprastai užsiimama, kai pa- 
tenkama į nediduką kamštį. 

Tačiau automobilyje tiesiai priešais mane, nu- 
drengrame kavos su pienu spalvos Ope/ Omega 
markės gremėzde, kurio bagažinė buvo apklijuota 
kvailiausio turinio lipdukais („Įvažiuok, man rei- 
kia fanieros“, „Hunk when you're horny“), jauna 
porelė trumpino laukimą kitokiu būdu: be palio- 
vos sudurdami galvas vėpsojo vienas į kitą susi- 
žavėjusiais žvilgsniais, tauškėjo viens kitam, gra- 
binėjosi, bučiavosi ir laižėsi. Tik akimirksnį nusi- 
sukdavo vienas nuo kito lyg išgąsdinti, įsmeigda- 
vo ūmiai beprasmiais virtusius žvilgsnius pro šo- 
ninius langus, bet po dviejų sekundžių, sakytum, 
mėnesių mėnesiais nesimatę, vėl pulte puldavo 
vienas prie kito ir vėl - spoksoti vienas į kitą tarsi 
į kokį stebuklą ir bučiuotis. Ji sėdėjo prie vairo, 
toks pilkos pelytės tipažas, mielo profilio veidelis, 
lankstaus kaklo, tankiais bangomis krentančiais 
plaukais, kurie jai juokiantis vis krestelėdavo, 
mažais blizgančiais dantukais, gyvomis akimis. 
Jis, tikra priešingybė, ant priekinės keleivio sėdy- 
nės veikiau drybsojo, nei sėdėjo, iškabinęs dešinę 
koją pro langą, kairę ranką nelyg paša užmetęs 
jai ant pečių, — su tokiu vyruku nieku gyvu nesi- 
norėtų turėti jokių reikalų. Kraupus vaizdas, ne- 

tašyti judesiai, drūtas sprandas, skustas kiaušas, 
kairėje ausyje — sidabrinis žiedas, spuoguota oda, 
buka nosis ir neužsičiaupianti burna, iš kurios net 
bučiuodamasis neištraukė kramtomosios gumos. 
Bet kuris objektyvus stebėtojas pasakytų, kad ta 
dailutė mažytė tikrai nusipelnė ko nors geresnio 
už šitą šiurpą keliantį storžievį. 

Ji pati, regis, buvo visiškai kitokios nuomonės. 
Flirtuoti liaudavosi tik trumpam, kad per kitą ža- 
lios šviesos periodą pasistūmėtų arčiau šviesofo- 
ro. Tada vėl nukreipdavo akis tik į jį, vėl iš nau- 
jo pradėdavo burkuojančių balandėlių žaidimą, 
prisislinkdavo arčiau jo, kad galėtų bučiuotis ir 
leistis jo niurkoma,. Dar blogiau: stvėrė jo deši- 
nę, vieną po kito bruko jo dešrinius pirštus tarp 
savo nepriekaištingų dantukų ir krimsnojo bei 
lyžčiojo juos, o jis savo kairę leteną panardino į 
jos rusvų plaukų kupetą ir joje kuitėsi, matyt, net 
ir spaudė tol, kol ji, pasidavusi jo spaudimui, o 
gal ir savo pačios geiduliui — kas žino — pradingo 
žemyn palenkta galva iš mano regos lauko į šoną 
jo skreito link, ir ten toliau sau darbavosi, o tas 
nevala visą vyksmą pakvitavo atmesdamas kiaušą 
atgal ir groteskiškai mataruodamas pro langą ky- 
bančia koja, apauta purvinu sportuku. 

Tuo tarpu vėl užsidegė žalia šviesa ir už manęs 
pradėjo signalizuoti. Pagaliau mažulė vėl išniro, 
susitaršiusi, spinduliuojančiu veidu, vėl įsitai- 
sė sėdynėje, o jis — mat vėl kažkas paspaudė si- 
gnalą — atsisuko ir atgręžė į mane, nors aš visai 
nesignalizavau, savo nenusakomai vulgaringumą 
žiaumojančią fizionomiją, suraitė ją į išsiviepusią 
grimasą ir tuo pirštu, kuris ką tik rausėsi gražiuo- 
se jos plaukuose, mostelėjo nepadoriausią gestą 
pasaulyje. Ji nuspaudė akseleratorių ir žviegiant 
padangoms rovė į priekį prieš pat šviesoforui per- 
sijungiant į raudoną šviesą, privertusi mane ir li- 
kusią koloną vėl sustoti. 

„Mann und Weib und Weib und Mann rei- 
chen an die Gottheit an“*, dainuojama Stebuk- 
lingojoje fleitoje. Šį himną meilei gieda Pamina ir 
Papagenas. Operos pabaigoje Pamina su Eroto 
pagalba patenka kartu su mylimuoju Taminu į 
išminties šventyklą; Papagenas, kurio ambicijos 
gerokai žemiškesnės — iš savo mylimosios Papa- 
genos, be fizinių malonumų, tikisi daugių dau- 
giausia truputuko „draugingo pabendravimo“, 


„Vyras ir moteris bei moteris ir vyras kartu prilygsta dievy- 
bėms“ (vert. past. ). 

vis dėlto patirs dieviškąją laimę ir nemirtingumą 
susilaukęs viso būrio vaikučių. Ir viena, ir kita 
yra gražu ir gera ir visiškai atitinka Platono nuo- 
statas. Bet kaip — klausiau savęs, laukdamas prie 
raudono šviesoforo ir nulydėdamas žvilgsniu 
per sankryžą nurūkusią porelę - kaip sugebėjo 
Erotas tuodu abudu priversti pradėti ir gimdyti 
grožyjė! 

Ką gi, galvojau sau, jie dar jauni, labai jauni, 
neturi nė dvidešimties ir dėl to erotiškai neiš- 
prusę. Jis-— ir taip aišku, pati bukumo viršūnė. 
Ber ir ji, miela mažulė, paika, kaip, deja, retkar- 
čiais pasitaiko tokioms mieloms mažulėms. O, 
pasak Platono, kvailiai nesiekia grožio, gėrio ir 
dieviškosios palaimos, nes jie patenkinti savimi. 
Išmintingieji irgi to nesiekia, nes jie visa tai jau 
turi. Tik tie, kurie per patį viduriuką, tarp kvai- 
lių ir išminčių, tai yra, tu ir aš, ir visi kiti, kurie 
tebestovi kamšryje ir kantriai laukia įsijungiant 
žalios šviesos, apskritai pagaulūs Eroto strėlei. 
Todėl tai, kas ką tik dėjosi kavos su pienu rudu- 
„mo spalvos Ope! Omega, neturi nieko bendra su 
meile ar tuo, kas bent kiek su ja susiję, o tėra tik 
atgrasi menkystė. 

Po kelių dienų buvau pakviestas prašmatnios va- 
karienės į vienus miesčioniškus namus. Tokiomis 
progomis paprastai pakviečiamas garbingas sve- 
čias, dėl kurio visi susirenka ir turi galimybę su 
juo susipažinti, ir tai yra gerai, gražu bei pagirtina. 
Šiuo atveju garbės svečias buvo ką tik susituokusi 
pora: ji - žinoma meno mecenatė, jau perkopusi 
septynias dešimtis, blondinė, apvalaina; jis — šeš- 
tą dešimtį pradėjęs rumunų choreografas, buvęs 
pasaulinio garso šokėjas varno juodumo plaukais 
ir įstabiai tiesia nugara. Šį bei tą visi jau buvo pa- 
siskaitę apie juodu laikraščių paskalų skiltyse, ku- 
riose kalba pašaipiu tonu daugiausiai sukosi apie 
jų pinigus ir karjerą, jos buvusius sutuoktinius 
(5) ir jo buvusias žmonas (3), jų amžiaus skirtu- 
mą (17 metų), ir t. t. Tie, kurie dabar juos gyvus 
išvydo priešais save, akimoju įsitikino, kad šios 
neįprastos poros ryšyje lemiamą vaidmenį kuo 
tikriausiai suvaidino ne visuomeninis ar finansi- 
nis skaičiavimas, o Erotas. Visą vakarą jie ne tik 
nenuleido akių vienas nuo kito, bet ir nepaleido 
vienas kito iš glėbio. Susiglaudę lyg dvi beždžio- 
nėlės, kone susiklijavę kaip Filemonas su Bauki- 
de. Sveikindamiesi jie netiesė svečiams rankos, 

nes laikėsi vienas kito už abiejų rankų. Gerdami 
aperityvą verandoje jie sėdėjo greta viename pin- 
tame krėsle, gėrė apelsinų sultis iš vienos taurės 
ir kramsnojo tą pačią sūdytą lazdelę. Negalėjai 
pasišnekėti su vienu kuriuo iš jų, nes jie kalbėjosi 
tik tarpusavyje, tikriau — kuždėjosi aplinkiniams 
nesuprantamu meilės šnektos mišiniu iš prancū- 
zų, ispanų ir vokiečių kalbų. Kai visi pakilo eiti 
prie stalo, juos apniko nerimas, susijaudinę jie 
nuplasnojo prie namų šeimininkės ir paprašė pa- 
keisti tvarką prie stalo taip, kad visoms pakvies- 
toms poroms iš tiesų būtų tekę susėsti atskirai. Jų 
prašymas buvo patenkintas ir jie buvo susodinti 
greta. Savo kėdes sustūmė taip arti viena kitos, 
kad galėjo sėdėti ir valgyti nelyg ant suolelio, ji 
valgė dešine ranka, jis — kaire, nes likusių laisvų 
rankų jiems reikėjo vienam kitą lytėti ir laikyti. 
Jų žvilgsniai apniukdavo, kai tekdavo priversti- 
nai juos akimirksniams vienas nuo kito atplėšti 
ir nukreipti į lėkštes: dvi atskiras lėkštes, iš kurių 
jie turėjo valgyti visiškai vieni, tuo tarpu jie daug 
mieliau būtų valgę kartu iš vienos lėkštelės — jei 
išvis būtų valgę, nes jie tevalgė itin mažai. Val- 
gymas jiems, regis, tebuvo kankinamas laiko 
švaistymas ir nereikalingas dėmesio blaškymas, 

trikdis mėgautis antrojo žvilgsniu ir atsižiūrėti jo 
iki soties. Dar prieš paduodant desertą jie papra- 
šė užsakyti taksi, netrukus pakilo, probėgšmais 
linktelėjo, kolektyviai atsisveikindami su visa 
draugija, ir susilieję vienas su kitu išsklendė pro 
duris, palikę sutrikusius ir su palengvėjimu atsi- 
kvėpusius svečius. 

Ar ai — tikroji meilė? Tam tikras apsvaigi- 
mas — neabejotinai. Beprotybė - garantuotai. 
Bet ar tai — tas prakilniausias apsvaigimas, koks 
begali būti? Dieviškumo įkvėpta beprotystė, 
pakylėjanti dieviškumo link? Nelengva tuo pa- 
tikėti. 


1950-ųjų vasarą, lydimas žmonos ir vyriausios 
dukters, septyniasdešimt penkerių metų ponas 
trim savaitėms apsistoja Ciuricho “Grand Hotel 
Dolder" viešbutyje. Jis vedęs jau keturiasdešimt 
penkerius metus, šešių vaikų tėvas, pasaulinio 
garso rašytojas. Prieš keletą dienų atšvęstas jo 
gimtadienis: su didžiule pompastika ir dalyvau- 
jant visuomenei; jam reikia sakyti kalbas, rašyti 
straipsnius, įveikti šūsnis korespondencijos, už- 
baigti romaną, priiminėti svečius, duoti interviu. 
Politinė situacija pasaulyje kelia jam nerimą, ką 

tik kilęs karas Korėjoje, vis sunkėjanti Jungtinių 
Valstijų padėtis — ten jis gyvena emigracijoje; jo 
žmonai tenka pakelti gana pavojingą operaciją, 
dukra geria mortijų nuo tulžies skausmų, jį patį 
nuolat kamuoja visokie negerumai, pradedant 
ausų uždegimu ir baigiant nemiga, trumpai ta- 
riant: šis vyras turi aibes problemų ir rūpesčių ir 
tikrai nesuka sau galvos, juolab būdamas tokio 
amžiaus, kaip čia leidusis į erotines eskapadas. 

Ir vis dėlto: vieną popietę, geriant arbatą vieš- 
bučio sode, jį aptarnauja devyniolikmetis pa- 
davėjo padėjėjas rudais bangomis krentančiais 
plaukais, rudaakis, švelnių rankų, drambloto 
sprando ir tokio veido, kurio “profilis nėra vertas 
ditirambų“, bet 22 face “nepaprastai pranašus“". 
Vaikino vardas Franclis, jis kilęs iš šeimos, turin- 
čios restoraną prie Iėgerno ežero, “Dolderyje" jis 
mokosi profesijos pagrindų, o po keturiasdešim- 
ties metų baigs karjerą Niujorke kaip vyresnysis 
banketų padavėjas. Jis nė sapne nesapnavo, kaip 
jaudina senąjį rašytoją jo figūra, jo žvilgsnis ir jo 
"tykus, švelnus“, bavarišku dialektu nuspalvintas 
balsas. Jis pavergtas. “Taigi dar kartą tai", — rašo 
jis savo dienoraštyje, — “dar kartą meilė, jaudulys 
dėl žmogaus, begalinis jo siekimas — dvidešimt 

penkerius metus to nebepatyriau, ir va dabar 
man tai dar sykį nutiko". Jo pasaulinė šlovė, re- 
gis, nebeturi jokios vertės, susirūpinimas sergan- 
čia Žmona nutolsta į antrą planą, pasaulinė po- 
lirika ir karas Korėjoje jo nebejaudina. Tuo tarpu 
ypač svarbu, ar pomidorų sriubą per pietus servi- 
ruos vyresnysis padavėjas italas, ar tasai Franclis; 
laimingiausios akimirkos, kai gali persimesti su 
juo keletu žodžių, kai jis paduoda ugnies cigare- 
tei prisidegti arba rašytojas į kišenę įkiša penkis 
frankus arbatpinigių, “nes jis vakar taip maloniai 
patarnavęs", ir už tai sulaukia dėkingo šypsnio. 
Daugiau tarp juodviejų nieko neįvyksta, bet nuo 
ryto lig vakaro ir netgi sapnuose rašytojo min- 
tys sukasi apie "mylimąjį", kurį jis - platoniškąja 
prasme — vadina “sužadintoju" arba "viliotoju". 
Vidury nakties jis prabunda, jis patiria, kaip tiek 
pat didžiuodamasis, kiek ir gėdydamasis pažy- 
mi užrašuose, "galingą pagavą ir išsilaisvinimą. 
Jis darosi vis nervingesnis, išsiblaškęs, nepajėgia 
dirbti, miega prasčiau nei paprastai, geria valeri- 
jonus ir skaito Adorną "kaip raminamąją prie- 
monę [Ouietiv)“, bet tai nieko negelbsti, nes 
viską 'persunkia ir užgožia [...] sielvartas dėl ne- 
pasiekiamo, skausmas, meilė, nervingas lūkestis, 

valandų valandas trunkančios svajos, išsiblašky- 
mas ir kančia . 

Per tą laiką žmona pasveiko, šeima išvyksta iš 
“Dolderio" dar kelių savaičių poilsio į Engadiną. 
Bet Eroto strėlė įstrigusi giliai, senasis vyriškis ne- 
begali pamiršti jaunojo padavėjo. Skausmas dėl 
jo "pagilėjo ir sustiprėjo iki visa apimančio siel- 
varto dėl mano gyvenimo ir mano meilės“, — rašo 
jis dienoraštyje ir: “Visai greta — noras numirti, 
nes ilgiau nebepakeliu dieviškojo berniuko [...] 
ilgesio.“ Jis mėgina užsimiršti, žvalgydamasis pro 
viešbučio kambario langą į kitus jaunus žmones, 
tarkim, į teniso žaidėją, kurio “Hermio kojomis" 
gėrisi — negelbsti niekas. Nekantriai laukia laiško 
iš padavėjo padėjėjo Franclio. Jam buvo parašęs 
ta dingstimi, esą galėtų pagelbėti jo profesinėje 
karjeroje, ir nurodęs savo adresą. Kai pagaliau 
laiško sulaukia — nenusakomai paprasto padėkos 
laiško “su nežymiomis gramatinėmis klaidomis“, 
pasiekiančio viršūnę sunkiai banalumu pranoks- 
tamu sakiniu: "Aš iš tiesų labai apsidžiaugiau, 
kad Jūs mane prisiminėte“, pasaulinio garso rašy- 
tojas, laikomas vienu žymiausių vokiečių kalbos 
stilistų, yra nuoširdžiai sujaudintas ir laimingas. 
“Nepaliaujamą džiaugsmą" jam teikia laiškas, jis 

saugos jį kaip relikviją, labiausiai jį sujaudino tas 
vienas sakinys "Aš iš tiesų labai apsidžiaugiau...“, 
ir net praėjus keliems mėnesiams, kadų kadais 
grįžęs į Ameriką, jis mėgausis juo ir iki pat gy- 
venimo pabaigos nepamirš berniuko, parašiusio 
jam be jokių ketinimų ir nuovokos. “Jis priim- 
tas į galeriją“, — pažymi jis užrašuose, norėdamas 
pasakyti: į jo įsivaizduojamą Panteoną - ten jau 
įsikūrę kiti keturi jaunuoliai, kuriems jis dėkin- 
gas už esminę savo gyvenimo širdies patirtį ir ku- 
riems visiems vienaip ar kitaip savo kūryboje ar 
ja pačia pastatė paminklą. 

Padavėjui irgi bus skirtas toks paminklas, 
tikriau sakant, jis taps kūrybiniu paskutinio šio 
rašytojo kūrinio sužadintoju. Seksualiniu dirgik- 
liu jis išliks iki galo. Po metų prislėgtas senasis 
vyriškis konstatuos, kad jau niekaip nebepajėgia 
dorai masturbuotis, taigi jo seksualinis gyveni- 
mas — baigtas. Dar sykį sapnuoja savo mylimąjį 
ir sapne atsisveikina su juo bučiniu, kurio tik- 
rajame gyvenime niekada nebūtų drįsęs duoti ir 
niekuomet nesulaukė. 


Trys meilės ir įsimylėjimo pavyzdžiai ganėtinai 
skirtingai iliustruoja Platono analizę. Jaunuolių 

elgesį Opel Omega jis veikiausiai priskirtų gy- 
vuliškai sričiai, jų kulto vieta tiktų būti heterų 
namai, bet niekada netaptų Afroditės šventykla. 
Keistos poros, pakviestos vakarienės, atveju tektų 
bijoti, kad Erotas visiškai išsisėmė iki beprotybės. 
Tačiau rašytojo meilė padavėjo padėjėjui įvairiais 
aspektais atitinka kriterijus to, kas sudaro erosą. 
Ji - svaiginanti, ji įžvelgia — ir įvardija — dievišku- 
mą mylimojo grožyje, ji skatina 4 /a /ongue kūry- 
biškumą, ieško nemirtingumo ir jį randa — rašy- 
tojo kūryboje. Ir vis dėlto jaučiame: viskas klos- 
tosi ne taip. Stinga šio to esminio, kai galvojame 
apie tai, ką vaizduojamės, nors ir kaip miglotai ir 
neapibrėžtai, formuluodami sąvoką "meilė". Ne 
tiek šio atvejo homoerotizmas — Franclis lygiai 
taip pat galėjo būti Franciska, jei rašytojo pre- 
ferencijos būtų kitokios (senojo Goerthes atveju 
tai buvo Ulrikė). Ne, tai absoliutus šios meilės 
vienpusiškumas ir itin sąmoningas rašytojo ven- 
gimas bent pamėginti paversti ją abipuse. Mar 
jis labai gerai žino, kad tada ji — visai nesvarbu, 
ar toks mėginimas pavyktų, ar ne — labai greitai 
pasirodytų besanti mažmožis, tuščias niekas (juk 
tas Franclis nėra Alkibiadas) ir, dar svarbiau, ne- 
betiktų tam, kas jam iš tiesų — ir niekas kitas — 

svarbu: jis pats ir jo kūryba. Kad ir kaip senasis 
vyras kenčia dėl realaus savo meilės neišsipildy- 
mo, bet taip pat skubiai ir tikslingai jis vis dėlto 
apsisprendžia ją instrumentalizuoti: narcistiniu 
manualiniu ar sublimacijos būdu, net ima kir- 
bėti įtarimas, jog per visą savo gyvenimą jis vien 
dėl to ir pasiduodavo Eroto pagundoms, kad tik 
įnirtingai jas atremdamas įstengė užkaitinti savo 
tikrąsias aistras. Žinoma, su tuo nė per kruope- 
lytę nepasiginčysi, juo labiau kalbant apie tokį 
rašytoją, kuriam esame dėkingi už jausmingiau- 
sius tekstus, kokių Eroto tema turime vokiečių 
prozoje. Bet taip, kaip nebūtinai iš fokusininko 
geriausiai išmoktume sugauti baltą triušį, nors 
jis ir be galo vykusiai pademonstruotų, kaip tai 
daroma, taip ir iš šios istorijos apie rašytoją ir pa- 
davėją nėra paprasta suvokti, kas yra meilė. 
Tačiau iš jos galime išskaityti kai ką kita, ly- 
giai kaip ir iš kitų dviejų pavyzdžių: per įsimy- 
lėjimą ir meilę pasireiškia geroka porcija kvai- 
lumo. Šiuo klausimu rekomenduočiau pasiskai- 
tyti savo pačių meilės laiškus iš dvidešimties ar 
trisdešimties metų perspektyvos. Veidai. užkais 
iš gėdos išvydus juodu ant balto įamžintą šūsnį 
kvailumo, išpuikimo, pasipūtimo ir apakimo: 

turinys — banalus, stilius - apgailėtinas. Nė už 
ką nesuprasi, kaip tegul ir vidutinio intelekto 
žmogus įstengė kadaise patirti, mąstyti ir užrašy- 
ti tokius svaičiojimus. Tiesa, jei esi palankiai nu- 
siteikęs, gali vadinti tai vaikiškumu, užuojautą ar 
net graudulį keliančiu jausmu. Bet, regis, labiau 
derėtų kalbėti apie laikiną žmogaus sukvailėjimą 
iš meilės. Žinia, su įsimylėjusiais racionalus dis- 
kursas neįmanomas, juolab apie jų meilės objek- 
tą. Kuo nuoširdžiausi įspėjimai, neatremiami ar- 
gumentai atšoka nuo vieno didžiulio "bet": "Bet 
juk aš ją (arba jį) myliu!“ arba, dar blogiau, su- 
vokiami kaip priešiški, pavydo įkvėpti veiksmai 
ir už juos atitinkamai atsilyginama. Neretai taip 
suyra ilgus metus trukusi draugystė ir patikrinti 
ryšiai. Mylinčiajam tai nė motais. Jis pasirengęs 
atsižadėti visko, tik ne savo mylimosios adoraci- 
jos, kuriai kiek išmanydamas pajungia net ir visą 
savo aplinką. Pakanka išvysti žvelgiančio į savo 
mylimąją žvilgsnį ir tenka konstatuoti: šis žvilgs- 
nis tuščias; jis, kaip teisingai sakoma, atsidavęs. 
Viskas, ką jis kadais turėjo: sąmojis, intelektas, 
budrumas, smalsumas ir atsargumas, — pranykę. 
Užsilikusi — kaip apšviestojo, tikinčio, kad išvy- 
do dievybę, žvilgsnyje —- gryniausio kvailumo iš- 

raiška. Šis sukvailėjimo iš meilės reiškinys jokiu 
būdu neapsiriboja vien seksualiai nuspalvintu 
variantu. Tiek pat dažnai stebime jį šuniškoje 
tėvų meilėje nevykusiems vaikams, dvasinėje 
vienuolių meilėje dangiškajam sužadėtiniui — ką 
jau kalbėti apie pavaldinio meilę tėvynei arba 
mylimam fiureriui. Visuomet už meilę moka- 
ma proto praradimu, savęs atsižadėjimu ir iš to 
kylančiu suvaikėjimu. Rezultatas nepavojingu 
atveju — apsijuokimas, blogiausiu — pasaulinės 
politikos katastrofa. 

Jeigu meilės pagrindas abipusis, tai yra, jei tu- 
rime reikalą su mylinčia pora, tai pasekmės jų ir 
artimiausiai, ir labiau nuo jų nutolusiai aplinkai 
yra kad ir mažiau pavojingos, - nes pora pati 
save ganėtinai neutralizuoja, — bet žmogiškumo 
ir etikos požiūriu — gerokai apverktinos. Mat įsi- 
mylėjusios poros dažnai linkusios į bendrą au- 
tizmą (žr. pora vakarienės metu) arba visuotinę 
aroganciją (žr. jaunuolių pora automobilyje). 
Abiem atvejais jie išsprūsta iš pasaulio, įnikę vie- 
nas į kitą arba tenkindamiesi vien pačiais savimi, 
pamiršta viską aplinkui arba jausdamiesi pakylėti 
savo susiporavusio išskirtinumo niekina pasaulį 
ir į kitus žmones, neapniktus šventos Eroto kvai- 

lybės, žiūri kaip į avigalvius, kuriuos gali išdurti 
statmenu pirštu. 

Visa tai yra keista ir trikdo: juk meilė laikoma 
geriausiu ir gražiausiu dalyku, kurį žmogus geba 
duoti bei pats patirti ir tariamai įgalina jį atlikti 
didžiausius ir kilniausius darbus, kokius jis tik 
įstengia. Kaip derėtų išspręsti šią aporiją? Kaip 
galima manyti ir laikyti didžiausia laime tai, kas 
mus apkvailina ir potencialiai atbukina?Ar galų 
pagalėj meilė tėra liga, ir dar - ne gražiausia, o 
baisiausia, kokia begali būti? O gal ji - nuodas, 
kurio dozė nulemia, ar ji suteiks palaimą, ar su- 
niokos? Gelbėk, Sokratai, gelbėk! 

Žmogaus siela, pasak Sokrato, nėra vienalytė, 
ji - trilypė, Sokratas lygina ją su kinkiniu, kurį 
reikėtų įsivaizduoti kaip Antikos laikų kovos ve- 
žimą, traukiamą dviejų arklių ir valdomą vieno 
važnyčiotojo. Žinoma, suvaldyti tokį kinkinį 
reikia meistriškumo. Toks pasivažinėjimas virs- 
ta išties nutrūktgalviška avantiūra, jei, kaip ir 
dvasinio kankinio atveju, tik vienas arklių yra 
prakilnios prigimties, nuovokus ir nuolankus, o 
kitas — prastas, laukinis ir nesutramdomas. O jei 
dar ir Erotas įsijungia į žaidimą, tai toji trilypė 
siela pasileidžia mylėti ir, kai išvysta mylimąjį, 

toks nesubalansuotas kinkinys visai išsprūsta iš 
važnyčiotojo kontrolės. Prastasis kuinas ima verž- 
tis priekin kaip patrakęs, jį tenka čaižyti botagu 
ir be atvangos jėga laikyti kamanas tol, kolei jam 
paskausta šonai, krauju pasrūva žabtai ir galiau- 
siai jis nuolankiai paklūsta važnyčiotojo valiai ir 
kaip puikusis eržilas baugščiai bei nuosaikiai su- 
turėtas ima artintis prie mylimojo. Šiam, kai jau 
jis suviliotas ir palenktas, pradeda busti meilės 
atsakas, jis leidžiasi liečiamas, bučiuojamas ir pa- 
galiau paguldomas į guolį. Ir tik tuomet, — taip 
sako Sokratas, taip rašo Platonas, - “bendrame 
guolyje tas nesutramdomasis meilužio žirgas 
imasi vadovauti važnyčiotojui bei už didžias pa- 
stangas reikalauja mažyčio pasimėgavimo“. 

Beje, Platono požiūriu, siela yra nemirtinga. 
Kiekviena siela. Net ir toji, kurios važnyčiotojas 
silpnas, o arklys duoda prasčiokišką toną. Tiesa, 
tokiai sielai Erotas sparnų nesuteikia, lygiai kaip 
ir toms sieloms, kurios tariasi galinčios apsieiti 
be Eroto. Po mirties visos jos patenka į požemių 
tamsybes ir turi ten atgailauti tūkstantį metų. O 
tie kiti, - mūsų manymu, jų negali būti daug, — 
kurių važnyčiotojai ganėtinai stiprūs bei apdai- 
rūs ir nepaleidžia prasčioko arklio vadžių, bet 

nesitraukia iš kelio meilei, o jos ieško ir žvelgia 
jai tiesiai į akis, — jiems Erotas po mirties išau- 
gina sparnus ir jie plasnoja aukštybėsna, skren- 
da į šviesą ir artėja prie tų sterų, kuriose gyvena 
dievai. — 

Graži alegorija. Bet ši alegorija visai nelauk- 
tai nukreipia mus nuo meilės temos prie mirties 
temos. 


Mirtis — tema? Nejau mirtis nėra netinkama 
tema diskusijoms? Kaip smagiai galima šneku- 
čiuotis apie meilę, taip mažai tepasakytina apie 
mirtį. Ji atima mums žadą. Taip, kadaise, gerais 
senais ir senų seniausiais laikais, girdime sakant, 
buvę kitaip, anuomet ji, šnekesnė ir drauginges- 
nė, buvusi visuomenės ir šeimos dalis, žmonės 
nevengę su ja derėtis, jei su ja ir nesibičiuliavo, 
tai bet jau tujinosi. Per pastaruosius du šimt- 
mečius šis santykis iš pagrindų pasikeitė. Mirtis 
tapo nekalbi, prisako tylėti ir mes jai mielai pasi- 
tarnaujame tylėdami, netgi mirtinai ją nutylime. 
Ne todėl, kad nieko apie ją nenutuoktume - tai, 
kaip žinome, menkiausia priežastis laikyti lie- 
žuvį už dantų, — ne, paprasčiausiai todėl, kad ji 
yra amžina neigėja, mūsų planų griovėja, tikra 

niurzga, o su tokiais žmonėmis nūnai nebenori- 
me prasidėti. 

Tačiau kaip tuomet įmanoma susieti šią ne- 
simpatišką obskurantę su gal ir pakvaišusiu, bet 
veikiau į linksmybes ir smagumus linkusiu Ero- 
tu, ir net ne kaip antipodus - logiškai mąstant 
tai dar būtų suprantama, — o kaip su bendru? Ir 
kaip galėtų būti, kad šios bendrystės iniciatyva 
kyla ne iš Tanato (tas liurbis perdėm tingus ir 
savimyla), o iš paties Eroto, to "vilioko" ir "su- 
žadintojo“, kuris tariamai esąs visų kūrybinių 
impulsų šaltinis? 

Oscaro Wilde'o gražioji princesė Salomė įsi- 
myli religinį fanatiką, kuris per baigštus bent 
žvilgtelėti į ją, bet ganėtinai apakęs ir narsus, kai 
rizikuoja mirti ją atstumdamas; ji įsako nukirs- 
ti jam galvą, palaimingai bučiuoja jo negyvas, 
krauju aptekusias lūpas ir leidžia mums patirti, 
kad meilės paslaptis - didingesnė už mirties pa- 
slaptį. “Na, kas jau man ta Salomė?“ — galėtume 
paprieštarauti. — Išpaikinta dvylikos ar keturio- 
likos metų padykėlė, kuri maža tenutuokia apie 
meilę, o apie mirtį išvis nieko nesupranta." Ir vis 
dėlto: senasis rašytojas, apie kurį pasakojome, 
abu šiuos dalykus labai gerai išmanė ir buvo kaip 

reta protingas, meilę ir mirtį taip pat sugretina, 
ir ne vien savo kūryboje, bet ir gyvenime. Įsimy- 
lėjimo apimtas jis kalba — kaip citavome — apie 
"tokį artimą norą numirti“. “Gyvenk per amžius, 
žavus vilioke!.." — rašo jis dienoraštyje. “Aš dar 
truputėlį pagyvensiu, dar šį bei tą nuveiksiu ir 
mirsiu. O Tu taip pat bręsi savo gilesniame kelyje 
ir kada nors išeisi. O, nesuvokiamas gyvenime, 
pasitvirtinantis meilėje.“ Bet Tanatas prisigretina 
prie Eroto ne tik tuomet, kaip čia, atsisveikinimo, 
atsižadėjimo, tai yra meilės skausmo akimirko- 
mis, bet, kaip mano Stendhalis — kurį, nežiūrint 
jo karštakošiškumo ir sumišo būdo, dera vadinti 
geru šios srities žinovu, - per meilę apskritai už- 
simezga nevaržomas santykis su mirtimi. “Tik- 
roji meilė, — rašo jis, — verčia dažnai, lengvai, be 
baimės galvoti apie mirtį; mirtis tampa paprastas 
lyginimo objektas, tampa kaina, kurią sumokė- 
tume už daugybę dalykų.“ 

Tai suprantama. Suprantamos abi pažiūros: ir 
ta, kuri siekia mirties kaip vienintelio įmanomo 
išsivadavimo iš nepakeliamo meilės skausmo, ir 
toji kita, sakytum, galantiškoji, kuri susitaiko su 
mirtimi kaip neišvengiama rizika siekiant eroti- 
nio tikslo, juolab tais laikais ir tuose sluoksniuo- 

se, kuriuose špagos ir pistoletai neužsibūdavo 
makštyse ir dėkluose. Nė vienos iš jų nevadina- 
me pavyzdine ar sektina, abi pozicijas laikome 
be galo apgailėtina erotinio instinkto aberacija, 
kurią priskiriame jo svaiginančiam ir net pato- 
logiškam pobūdžiui, bet, kaip sakyta, tą galime 
suprasti, o tai reiškia, kad galime įsijausti į tuos 
žmones, kurie žudosi iš meilės sielvarto arba 
žudo meilės vedami. Jeigu būtų kitaip, ar galė- 
tume nesigraudindami skaityti Verterį, Aną Ka- 
reniną, Madam Bovari arba Efę Brist? Ir vis dėlto 
riba, už kurios baigiasi mūsų atjaučiantis su- 
pratimas ir išsenka susidomėjimas, užleisdamas 
vietą grynam pasibjaurėjimui, pasiekiama tada, 
kai Erotas taip karštai puola į Tanato glėbį, tarsi 
geistų su juo susilieti, tai yra, kai meilė mirtyje 
tikisi rasianti aukščiausią ir kilniausią išraišką ar 
net išsipildymą. 

Šis nelemtas meilės ryšys — kaip sužinome iš 
Philippe o Ariėso Mirties supratimo — užsimezgė 
dar šešiolikto amžiaus pradžioje, kai vaizduoja- 
majame mene pirmąsyk viduramžiškas niūriai 
skaistus dance macabre išvirsta į nešvankų dance 
črotigue. Vėliau šis reiškinys įgyja nekrotiliškų, 
paskui — dar prieš de Sade ą -sadistinių bruožų 

ir persimeta į literatūrą. Sukuriamas mitas apie 
pakaruoklių erekciją — tikra niekšybė; prancūzų 
kalba išmąsto sąvoką petite morte kaip orgazmo 
sinonimą — pirmu žvilgsniu ji skamba originaliai 
ir žaviai (iš pradžių veikiausiai vartota ironiškai), 
bet akyliau pažiūrėjus pasirodo visiškai nedera- 
ma; o galiausiai, devynioliktame amžiuje, kuris 
subrandina tiek daug prašvinkusių dalykų, mir- 
ties meilė ir mirtis iš meilės pasiekia kulminaciją 
ekstatiškoje raiškoje: Novalis'o Himnai nakčiai — 
ne kas kita kaip aistringi meilės eilėraščiai mir- 
čiai, o kitame romantikos gale Baudelair'o Pikiy- 
bės gėlės skleidžia tiek veristiniu, tiek ir barokiniu 
būdu aitrią venerinę dvėselienos smarvę. “Lavo- 
nų tvaiku jis mėgaujasi kaip afrodiziakiniais kve- 
palais“, — rašė apie jį Anatole'is France'as. 
Paskutiniuose savo laiškuose Kleistas, jau tvir- 
tai nutaręs nusižudyti, trykšte trykšta gyvenimo 
džiaugsmu ir erotiniu jauduliu. Ištisus mėnesius 
jis žvalgėsi moters, kuri būtų pasirengusi su juo 
drauge numirti. Galiausiai rado vieną tokią: ji 
buvo ligota, sirgo depresija ir buvo ganėtinai 
kvaila, kad su džiaugsmu leistųsi į tokią aferą, 
menko tarnautojo žmona - nė nereikia pastangų 
įsivaizduoti, koks vidutiniokiškas, liūdnas, frigi- 

diškas ir religiškai suklaidintas buvo šis gyveni- 
mas, tikėjęsis po šūvio iškilsiąs į savo egzisten- 
cijos viršūnę! Ji rašo jam susižavėjimo kupinus 
raštelius, jis rašo jai meilės laiškus —- gražesnių 
vokiečių kalba vargu ar buvo kada nors sukurta. 
Rytais ir vakarais jis klūpo dėkodamas Dievui už 
“labiausiai kančių pripildytą gyvenimą“, kokį tik 
kam nors tekę gyventi, nes Jis man atlygins pui- 
kiausia ir palaimingiausia iš visų mirčių“. Savo 
pusseserei, iki tol buvusiai jo favorite, aštuonios 
dienos iki suplanuotos mirties jis rašo tarsi at- 
siprašymo laišką, kuriame prašo jį suprasti, jog 
rado kitą — būtent tą tarnautojo žmoną — kurią 
myli karščiau: “Gal tai Tave paguos, jei pasaky- 
siu, kad niekuomet nebūčiau iškeitęs Tavęs į šią 
draugę, jei ji nebūtų norėjusi nieko daugiau, kaip 
su manimi gyventi?“ Tačiau, deja, deja, pusseserė 
ne kartą atmetė jo siūlymus mirti kartu su juo, o 
toji kita “dievinama draugė“ išsyk sutiko ir tai jį 
“nė negaliu Tau apsakyti, su kokia nenusakoma 
ir neįveikiama jėga prie jos krūtinės“ patraukę. 
Ji pagavęs niekada nepatirtos palaimos verpetas 
“ir negaliu paneigti, — baigia jis —- kad jos kapas 
man mielesnis už visų pasaulio imperatorienių 
guolius“, nepamiršdamas pridėti trumpo pabai- 

gos sakinuko, kuriame "brangiajai draugei“, tai 
yra, pusseserei, linki, kad Dievas ir ją netrukus 
pasikviestų “į tą geresnį pasaulį, kur mes visi su 
angeliška meile galėsime priglausti vienas kitą 
prie širdies. — Sudiev.“ 

Goetrhei buvo prikišama jo pastaba, esą Kleis- 
tas, — kurio genialumą jis, beje, vertino, — jam 
visuomet keldavęs "šiurpą ir pasibjaurėjimą“. — 
“Taip, o ar gali būti kitaip?" — norėtųsi pritarti 
ir dar pridurti, kad pirminėje žodžio “pasibjau- 
rėjimas“? reikšmėje nerasime nieko menkinamo, 
o tik instinktyvų savo paties prigimties vengimą 
ir šalinimąsi — juk tai labiau nei suprantama lai- 
kysena, visų pirma tada, kai neįmanoma atmesti 
galimybės, jog nuosava prigimtis nėra absoliu- 
čiai abejinga šiurpą ir pasibjaurėjimą keliantiems 
dalykams. Suprantama, Verterio savižudybė pri- 
skirtina kitai kategorijai nei Kleisto. Verteris žu- 
dosi, “pasiaukoja" mylimajai, kaip jis teigia, nes 
jam užginta gyventi su ja — taip bent jis mano. 
O Kleistas, priešingai, visą gyvenimą pakerėtas 
savižudybės, bendros savižudybės kaip didžiau- 


2 Abscheu; scheuen - „bijoti, baimintis, vengti“ (vok., vert. 


past.). 

sio intymumo ir abipusės ištikimybės išraiškos, 
galiausiai ima geisti jos, nes tikisi, kaip nūdienos 
žargonu pasakytume, ultimatyvaus erotinio kai- 
fo. Ir vis dėlto esama panašumų tarp (išgalvotų) 
Verterio atsisveikinimo laiškų Lotai ir paskuti- 
niųjų Kleisto laiškų pusseserei ir seseriai, kurie, 
savaime aišku, yra ne informuojamoji proza, o 
aukščiausio lygio poezija. Kaip ir apskritai visas 
tas veiksmas, tobulai suplanuotas ir inscenizuo- 
tas, lirerarūriškai dokumentuotas, numatant jo 
poveikį publikai, atrodo lyg kraupi kompozicija, 
net - sit venia verbo - gali būti vadinamas Kleisto 
0pUs Magnum. 

Verteris vis dėlto prisipažįsta, kad jo širdyje 
“šmėkščiojo klaiki mintis" — vietoj savęs nužudy- 
ti Lotos vyrą Albertą arba net ir pačią Lotą, nes 
"vienas iš mūsų trijų turi trauktis“. Tiesa, jis jai 
nesiūlo kartu pasitikti mirties. Tačiau jis miršta 
aiškiai įsisąmoninęs, kad per jo mirtį ji dabar am- 
žiams priklausysianti jam, kad jis tiktai pirmas iš- 
einąs ir kitame pasaulyje lauksiąs jos ateinant. O 
tada, rašo jis, 'aš atbėgsiu tavęs pasitikti, apglėb- 
siu tave ir liksiu su tavim, amžinai apsikabinęs 
begalybės akivaizdoje". Žingsnis nuo čia iki kleis- 
tiškosios savižudiškos erotikos visai jau mažas. 

Pagyvenęs Goethe nemėgo, kad jam tą pri- 
mintų. Jis pareiškė nebeturįs nieko bendro su 
Jaunojo Verterio kančiomis, nors kadaise jos ir pa- 
dėjo pamatus jo šlovei, o jaunuosius svaičiotojus, 
kurie sekdami Verteriu pakėlė prieš save ranką, 
išvadino idiotais, silpnadvasiais, neužsitarnavu- 
siais nieko geresnio už tokią kvailą mirtį. Taigi 
netenka stebėtis, kad toks kaip Kleistas, kuris 
anaiptol nebuvo silpnadvasis, jį išmušė iš vėžių; 
ir ėmė būgštauti, jog atmes ne tik patį jaunuolį, 
bet ir visą jo kūrybą kaip barbarišką niekšybę, nes 
Kleistą apnikusios pagundos, kurioms jis galiau- 
siai nebesitvardydamas atsidavė, Goethei buvo ir 
liko anaiptol nesvetimos. 

Po daugelio metų — Kleistas jau kadai gulėjo 
po žeme — Goethe parašo vieną garsiausių savo 
eilėraščių, kurį, pavadinęs Vollendung“, 1817- 
aisiais pirmiausia išspausdina kišeninio formato 
knygelėje, skirtoje moterims, o vėliau įtraukia 
kaip Selige SebnsuchP į Rytų Vakarų divaną: pen- 
ki ketureiliai, surimuoti kryžminiu rimu, pirmo- 
sios dvi eilutės mums probėgšmais nurodo, kad 


* Tobulybė (v04., vert. past. ). 


> Palaimingas ilgesys (vok., vert. past. ). 

tolesnis tekstas skiriamas ne prastuomenei, o tik 
nedaugeliui išminčių — ir tik tada einama tiesiai 
prie reikalo, dusliai mušant litaurams: 


Aš gyvybę noriu liaupsint, 
Kur ugny sudegti trokšta. 


Vaizdą jis paverčia metafora, žavėjusia jį visą gy- 
venimą: plaštakė, kuri neatsispiria atviros ugnies 
traukai ir puola į mirtį. Šią metaforą įkelia į tam- 
sų, jaukų įtempto erotinio siužeto paveikslą — 


Vėsumoj naktų aistringų, 
Kurioje užgimęs augai, 

Apima jausmai slaptingi, 
Blausiai žvakei mirgant baugiai. 


Ir apniukusioj krūtinėje 
Sklaidos prielaidų šešėliai, 
Kilnesnių susiliejimų 

Ima geisti tavo siela. 


Nebaugina toliai kurtūs, 
Ilgesys nušviečia kelią, 

Kol galop, šviesos užburtas, 
Žūvi ugnyje, drugeli. 

— kad paskutiniame posme, kuris, nepaisant au- 
toriaus įspėjimo eilėraščio pradžioje, taip išpopu- 
liarėjo, jog pateko į citatų rinkinius, paskelbtų: 


Bt kol to aistringo geismo — 
Žūk ir tapk! — nesi patyręs, 
Tu tik svečias ir belaisvis 
UŪkanotuos žemės tyruos. 


Publikuodamas kai kuriuos eilėraščius Goethe 
buvo itin santūrus, mieliau užrakindavo juos 
kaip intymias brangenybes stalčiuose ir ištrauk- 
davo tik išrinktiesiems perskaityti. Stebėtina, kad 
kai kurie venecijietiški sonetai, Romos elegijos, 
dienoraštis ir panašūs erotiniai tekstai taip ir liko 
stalčiuose, o ką tik cituotas eilėraštis galėjo pasi- 
rodyti bydermejeriškame poniučių kalendoriuje, 
nes jis — gerokai skandalingesnis, o jo autorius 
radikalumu nė kiek nenusileidžia barbaru ap- 
šauktam Kleistui. Žinoma, kai Kleistas viena- 
reikšmiškai ir vienaeigiškai nurūksta klystkeliais, 
Goerhe iš pažiūros švelnina situaciją, tarsi nutie- 
sia interpretacijos gelbėjimosi kelius: religinius, 
metamortfologinius, paremtus pažinimo teorija; 
kai Kleistas reiškiasi smagiai nusiteikęs, perdėm 

jautriai ir ausį veriamai, Goethe užliūliuoja mus 
kalbos garsų darnos gausumu ir santūria senolio 
išminties mina, kad nukreiptų dėmesį nuo bai- 
sių kerų, neduodančių ramybės jam lygiai kaip ir 
Kleistui: erotinio mirties troškimo. — 

Richardas Wagneris minėtas šiuo klausimu 
ne taip dažnai. Nei muzikos harmonijos gausa, 
nei žodis ar veiksmas nepagelbėja Zistane ir Izol- 
doje užmaskuoti šiurpų mezaliansą. Prieblanda 
tvyro jau pirmajame uvertiūros takte. Pirmame 
veiksme paduodamas mirties gėrimas, kuris pa- 
sirodo esąs meilės gėrimas; antrame meilės nak- 
tis išvirsta į gedulingas „ilgesingai trokštamos 
mirties iš meilės“ iškilmes, bet ne diskretiškai, 
kaip Goethes „jausmų slaptingų, blausiai žvakei 
mirgant baugiai“, o džiūgaujant, krykštaujant, 
triumfuojant — absoliučiai Kleisto dvasia, nors, 
kaip ir dera operai, gerokai primityvesne kalba. 
O paskutiniame veiksme nebepaisoma nieko: tą 
akimirką, kai karštai geidžiama Izolda grįžta pas 
Tristaną jo išgydyti, kad galėtų su juo gyveni, jis 
nuplėšia nuo žaizdos pleistrą, nusvirduliuoja prie 
jos srūdamas krauju ir miršta ant jos rankų, o ji 
tik todėl trumpam sutrinka, kad jis neatsižvel- 
gė į nustatytą laiką ir atėjo per anksti, tada „su 

didėjančiu susižavėjimu įsmeigia akis į Tristano 
lavoną“ ir pateikia ilgiausią muzikos istorijoje 
orgazmą (apie 7,5 minutės), kol savo ruožtu ne- 
gyva sukniumba jo glėbyje. 

Kleistas užgaišo trumpiau 1811-ųjų lapkri- 
čio 21-ąją ant kalvelės Mažojo Vanzė ežero ties 
Potsdamu pakrantėje. „Penkiasdešimt žingsnių“ 
nuėjusi — taip policijos apklausiama protoko- 
lui papasakojo gretimo kaimo viešbučio tarnai- 
tė, — penkiasdešimt žingsnių, po to, kai išgirdo 
pirmąjį šūvį ir dar pamanė: „Jau tie pašalaičiai! 
Krečia juokus su šautuvu“, — iki pokštelėjo ant- 
rasis šūvis. Tai tikrai bus mažiau nei viena minu- 
tė. Tiek laiko jam reikėjo įsitikinti, kad jo paly- 
dovė, — net baugu rašyti „jo mylimoji“, — kuriai 
jis šovė tiesiai į širdį, pataikė po kairiąja krūtimi 
tarp šonkaulių, tikrai mirė, gal dar spėjo ją pa- 
guldyti (gulėdama ant nugaros ji patenkinta šyp- 
sojosi), išmesti iššautąjį pistoletą, pagriebti naujai 
užtaisytą (tikrumo dėlei jis buvo pasiėmęs tris), 
atsiklaupti moteriai tarp kojų ir sau per burną į 
smegenis suvaryti šovinį. — 


Istorijos tų, kurie nepripažįsta mirties meilės var- 
dan, pradžioje stovi Orfėjas. Esama ir kitų, kurie 

gyvi būdami išdrįso mesti žvilgsnį arba žengti 
žingsnį į Hado Šešėlių karalystę, bet nė vienas 
jų nenukako kaip Orfėjas į Mirusiųjų karalys- 
tę išsireikalauti mirusios mylimosios. Be šio ne 
itin nusisekusio bravūriško poelgio, Orfėjo var- 
das siejamas su gausybe kitų pasiekimų ir šaunių 
žygių. Jis — lyrinio dainavimo, žodžių bei garsų 
meno protėvis; jis dainavęs taip nenusakomai 
gražiai, kad pakerėdavęs ir suramindavęs ne tik 
žmones, bet ir žvėris, augalus ir netgi negyvąją 
gamtą bei elementus. Vien meno galia jam pa- 
vyko bent jau kuriam laikui civilizuoti, paversti 
kultūringu ir palankiu nenuspėjamą, pirmykštį 
ir smurtaujantį pasaulį. Jis laikomas santuokos 
įkūrėju ir, kad ir keista, meilės berniukams pra- 
dininkų bei magijos išradėju. Jo kultas plito iš 
Trakijos per visą Graikijos, o vėliau ir Romos pa- 
saulį ir virto kuo tikriausia religija. Iki pat Anti- 
kos pabaigos, net ir iki ankstyvųjų Viduramžių, 
Orfėjo autoritetas buvo toks didžiulis, kad pir- 
miesiems krikščionybės skelbėjams neliko nieko 
kita, kaip pasinaudoti jo populiarumu, priskirti 
Orfėjo kulto dalis (pavyzdžiui, gerojo piemens) 
Jėzui ir perimti į savąją religiją — tiesa, nepamirš- 
tant pabrėžti, kad Orfėjo kultas esąs primityvus 

ir stabmeldiškas, o Jėzus visais atžvilgiais Orfė- 
jų pranoksrąs, net ir kaip dainius, kurio giesmė 
amžiams išginusi demonus, kitokius pusdievius 
ir žemesnio rango dievus bei sutramdžiusi pa- 
siučiausią iš visų Žvėrių, tai yra patį žmogų, kurį 
jis nuvedęs atgal į dangų. Be to, jis ne tik metęs 
iššūkį mirčiai, bet kuo asmeniškiausiai ir sykiu 
kaip visos žmonijos atstovas - žemesniu lygiu jis 
nesireiškęs — ją iš tikrųjų pergalėjęs, ką jau kalbė- 
ti apie mirusiuosius, kuriuos tiesiog 62 passant ir, 
priešingai Orfėjui, sėkmingai sugrąžinęs gyveni- 
man. Nepaisant to, leidžiame sau pastebėti, kad 
tie trys prikėlimo iš numirusiųjų aktai, kuriuos, 
kaip skelbia Evangelijos, atliko Jėzus iš Nazare- 
to, — nekalbėsime apie jų rezultatą, — mūsų ma- 
nymu, nei narsa, nei poetine ar mitologine galia 
neprilygsta didingai nenusisekusiam Orfėjo iš 
Trakijos veiksmui. Pavyzdžiu ir įrodymu tepasi- 
tarnaus Lozoriaus atvejis, išsamiausiai aprašytas 
ir įžymiausias prikėlimo iš numirusiųjų Jėzaus 
darbas. Jis klostosi taip: 

Dvi ponios, su kuriomis Jėzus bičiuliaujasi, 
pasiunčia jo atvesdinti; jų brolis Lozorius gulįs 
pasiligojęs patale, Jėzus reateinąs ir tepagydąs jį. 
Ką daro Jėzus? Nesiskubina. Jis taria: „Ši liga ne 

mirčiai, bet Dievo garbei, - kad būtų pašlovintas 
Dievo Sūnus.“ Elgiasi (teisybės dėlei pažymėsi- 
me: pagal evangelistą Joną) ne kitaip kaip bet 
kuris politinis naujųjų ir naujausių laikų vadas, 
susidūręs su netikėtu ir nemaloniu įvykiu: ref- 
leksiškai bando pakreipti tą įvykį sau palankia 
linkme ir, kiek įmanoma, išsunkti iš jo viską sa- 
vireklamai. Kad kažin kas guli paslikas ir kenčia, 
tėra antraeilis dalykas. Daug svarbiau, kaip per 
to ligonio išgelbėjimo sceną kuo labiau paveikti 
publiką, padidinti savąjį autoritetą bei sustiprinti 
savąjį judėjimą. Jėzus tai daro ekstremaliai, tie- 
siog brutaliai. Jis delsia tol, kol Lozorius miršta, 
o savo pasekėjams pareiškia, jog džiaugiasi neat- 
ėjęs pas jį anksčiau, būtent dėl to, kaip jis sako: 
„Kad jūs įtikėtumėte.“ Ir tik tada neskubėdamas 
su savąja palyda išvyksta į Lozoriaus kaimą pa- 
vėlavęs keturias dienas. Suprantama, kad abi 
ponios, kurių vardai —- Marija ir Morta, nusivy- 
lusios. „Jei būtum čia buvęs, - sako jos, - mūsų 
brolis nebūtų miręs.“ Šią pastabą Jėzus priima 
kaip Jo Didenybės įžeidimą, įrūžta ir užsipuola 
jas abi prieš visą susirinkusią gedinčią bendruo- 
menę, €są jos turėjusios ne rypuoti ir raudoti, o 
tikėti — ne kuo kitu, tik juo kaip Dievo Sūnu- 

mi, kuriam nieko nesą negalima. Ir tada jis įsa- 
ko nuvesti jį prie kapo, nepamiršdamas pakeliui 
pagraudenti širdžių, tiksliau — visiems stebint iš- 
spausti ašarą, kuri beregint padaro lauktą poveikį 
žiūrovams. „Štai kaip jis jį mylėjo!“ — šnabždasi 
minia. Atvykęs prie kapo, tokio grotos, užverstos 
uolos plokšte, Jėzus įsako: „Nuriskite akmenį! 
Į vienos iš seserų prieštaravimą, esą geriau jau 
palikti viską, kaip buvę, juk lavonas jau keturias 
dienas čia gulįs ir pradėjęs dvokti, jis atkerta vėl 
ją užsipuldamas: „Laikyk liežuvį už dantų ir ti- 
kėk“. — Pardon, ne visai tiksli citata, Mesijas išsi- 
taria kiek rafinuočiau: „Argi nesakiau: jei tikėsi, 
pamatysi Dievo šlovę?“ Taip jis kalba. O tada 
nuritinamas akmuo. Atėjo lemiamas momentas. 
Minia sulaiko kvapą. Tiesiog regi ją priešais, kaip 
iš pradžių ji vėpso į tamsią grotą, paskui lūkestin- 
gai nukreipia žvilgsnį į Jėzų, tiesiog matai, kaip 
pasekėjai ir priešai (tokių taip pat yra) pastato 
ausis ir išsitraukia grifelius, kad nepraleistų nė 
vieno Meistro žodžio ir nė viena smulkmena ne- 
liktų neaprašyta — Jono pasakojimą skaitai kaip 
vėliau užrašytą reportažą, tariesi dalyvaujantis 
mūsų dienomis rengiamame masiniame spektak- 
lyje, tetrūksta televizijos kamerų. 

Paskui parodomas Jėzus stambiu planu: prieš 
žengdamas atlikti akto, įkomponuoja drama- 
turginę kulminaciją, dar kartelį padidindamas 
įtampą retardaciniu momentu, sykiu paskelbia 
gerąją naujieną ir tiesiog begėdiškai atvirai at- 
skleidžia propagandinį renginio tikslą. Jis pakelia 
akis į dangų Dievopi, kurį vadina savuoju Tėvu, 
ir taria: „Tėve, dėkoju tau, kad mane išklausei. Aš 
žinojau, kad visuomet mane išklausai. Tačiau tai 
sakau dėl čia esančiųjų, kad jie įtikėtų, jog tu esi 
mane siuntęs.“ Ir tik tuomet įsmeigia žvilgsnį į 
olą ir garsiai sušunka: „Lozoriau, išeik!“ 

Ir tas nelaimėlis, nuo galvos iki kojų suvystytas 
aprišalais ir jau tvoskiančiu kūnu, išsvirduliuo- 
ja iš kapo į akinamai spindžią šviesą ir atsiduria 
priešais žioplių minią. „Atraišiokite jį, - sausai 
taria Jėzus, — ir leiskite jam eiti!“ 

Šios akcijos sėkmė, kaip ir planuota, stulbina- 
ma. Dauguma dalyvaujančių žydų spontaniškai 
įstoja į Jėzaus partiją; kiti pasklinda po visą šalį 
skelbdami jo šlovingą darbą, o kai kurie nuskuo- 
džia tiesiai pas aukštuosius kunigus jo įskųsti. 
O šie iš gerai apgalvotų politinių paskatų galop 
nusprendžia tą keliaujantį pamokslininką, tą 
kurstytoją, kuris jau senokai jiems buvo nelyg 

spaiglys akyje, pašalinti iš žaidimo ir nužudyti. 
Taip Lozoriaus prikėlimas iš numirusiųjų tiesio- 
giai pereina į paskutinį su niekuo nelygintinos 
Jėzaus iš Nazareto sėkmės istorijos veiksmą: jo 
paties išpranašautą, geistą ir išprovokuotą mirtį 
ant kryžiaus, kurios propagandinio užtaiso jau 
niekas nebeįstengia suvaldyti. — 

Orfėjas mirė nė kiek ne mažiau šiurpesnėm 
aplinkybėm. Grįžęs iš Požemių karalystės ir ant- 
rąsyk, jau galutinai, praradęs mylimąją, jis pa- 
sinėrė į gilią melancholiją, atsisakė gyvenimo 
malonumų, tai yra, moterų meilės, ir „Vienas jis 
ėjo, — kaip rašo Vergilijus, - per hiperborėjinės 
šiaurės ledynus, / Dono sniegus ir Rifėjų šalnų 
amžinai surakintas / Lygumas, vis dar apverk- 
damas ją, Euridikę“, o toks elgesys sukėlė trakų 
moterų pyktį - dioniziškai geidulingos mote- 
riškės norėjo būti geidžiamos, taigi dainuojantį 
jaunuolį, kuris jų šalinosi, galiausiai apmėtė ak- 
menimis, sudraskė į gabalus, išbarstė jo kaulelius 
po laukus, o galvą, prikaltą prie lyros, įmetė į gre- 
timai tekančią upę, iš kurios, nešamas tolyn, jo 
balsas vis dar „aidėjo: „O Euridike!“ Atšalęs liežu- 

vis, sielai apleidžiant / Kūną, dar šaukė: Aiman, 

Euridike! O vargše tu mano! — / Ir iš arti ir toli 
kartojo krantai: „Euridike!“ 

Ne programiniu „Atlikta!“ - baigiamuoju 
grandiozinio pasaulio išganymo plano akcentu — 
baigiasi Orfėjaus gyvenimas, o kukliu vienati- 
nės mylimosios apraudojimu. Tokia pačia rauda 
jis ir prasidėjo. Pranašystė skelbė Jėzų gimsiant 
Mesiju, ne kuo kitu, Mesiju jis buvo visą savo 
gyvenimą, o Orfėjas į mitologiją ir istoriją įėjo 
kaip Gedėtojas. Jis prarado jauną žmoną, kuriai 
įgėlė nuodinga gyvatė. Jo niekas negali paguosti 
dėl prarastosios, jis net padaro tą, ką galėtume 
laikyti pakvaišimu, bet kartu ir visiškai supranta- 
mu dalyku: nori susigrąžinti mirusią mylimąją į 
gyvenimą. Jis anaiptol neabejoja mirties galia ir 
paskutiniuoju žodžiu, kurį taria mirtis; dar ma- 
žiau jam rūpi būti vietininku ir visos žmonijos 
labui įveikti mirtį arba amžinai gyventi. Ne, jis 
nori susigrąžinti tik šią vienintelę, savo mylimą 
Euridikę, ir ne amžiams, o tik tiek, kiek įprastai 
trunka žmogaus gyvenimas, kad su ja laimingas 
gyventų žemėje. Todėl Orfėjo kelionė į Požemių 
karalystę nieku gyvu netraktuotina kaip savižu- 
diškas — jis nebuvo nei Verteris, nei Kleistas ir 

juolab ne Tristanas, - o tik kaip, tiesa, rizikin- 
gas, bet vien gyvenimui skirtas, net žūtbūtinai 
už gyvenimą besikaunantis veiksmas — tą Plato- 
nas jam Puotoje, beje, prikiša: Faidras šaiposi iš 
lepaus muzikanto Orfėjo, kuris pristigęs drąsos 
nusižudyti iš meilės, o verčiau gyvas būdamas įsi- 
veržęs į Požemių karalystę. Tarsi tai būtų vaikų 
žaidimas! Juk priešingai Jėzui, Orfėjas, negirdė- 
tai rizikuodamas, neužsitikrina dievų paramos, 
nors - kaip teigia kai kurie - jis, Apolono sūnus, 
garantuotai galėjęs turėti gerų ryšių su Olimpu. 
Atvirkščiai, sąmoningai ir tyčia jis nusižengia 
dieviškajai tvarkai, įsibrovęs į mirusiųjų buveinę. 
Apie savo žygį jis neskalambija, kaip jo nazarietis 
pasekėjas, nepaskelbia apie jį iš anksto, neapsupa 
savęs mokiniais ir žmonių miniomis, rengdamas 
grandiozinį masinį renginį, o eina vienas, pasi- 
kliaudamas tik pačiu savimi, nepasirūpinęs nie- 
kuo kitu, be brazgalo, savo balso ir graudulingos 
giesmės. Šioji — tą jis gerai žino — kerinčiai graži, 
taip drasko širdį, kad net pragaro šuva atstiepia 
visas keturias, valtininkas Charonas pamiršta 
savąsias instrukcijas, furijos numaldytos prityla, 
Tantalas nebejunta kančių, Sizifas, akimirksnį 
metęs darbą, suklūsta, ir net pati Persefonė su 

Hadu, niaurioji Požemių valdovų pora, priešais 
kurios sostą jis dainuodamas žengia, įsibrovėlį 
apžiūrinėja su jauduliu. 

Ir štai tada jis padaro tai, - bent jau taip mums 
porina Ovidijus — dėl ko, kaip pripažįstame, jis 
pasirodo be galo simpatiškas: nereikalauja, ne- 
reiškia savo teisių ir nešūkauja: „Išeik, Euridike!“, 
savo elgesiu nesiekia nieko įrodyti. Lieka kuklus 
ir protingas. Prašo ir argumentuoja. Jis derasi. 

Neleistinai įsibrovęs į Šešėlių tyrus ir prašy- 
damas atiduoti Euridikę, Orfėjas nieku gyvu, 
kaip sako, neketinąs abejoti neribota gerbiamų- 
jų ponų valdžia mirusiųjų vėlėms. „Jūsų valdžia 
žmonėms po to nesibaigia jau niekad“, — tai ne- 
ginčytina ir, savaime aišku, taikytina ir Euridi- 
kei. Tačiau būtent jos atveju —- kokia nelaimė ir 
nelaba lemtis — per už antžeminius reikalus at- 
sakingų biurokratų klaidą gyvybės siūlas buvęs 
per anksti nutrauktas, o vargšė mergelė netekusi 
jai skirtų metų ir galimybės pražysti bei subręsti. 
Mirusiųjų karalystei ji vis tiek anksčiau ar vėliau 
atiteksianti, lygiai kaip ir jis, patsai Orfėjas, kaip 
ir visi mirtingieji. Taigi jo prašymą sumegzti šio 
gyvenimo siūlą ir leisti susigrąžinti mylimąją į 
antžeminį pasaulį derėtų suprasti ne kaip norą 

perimti nuosavybę, o tik kaip terminuotą pasko- 
lą. Po kelerių metų ar dešimtmečių paskolintoji 
jau galutinai būsianti grąžinta teisėtiems savi- 
ninkams. Beje, žemyn jis nusileidęs — tam teikiąs 
didžiulę reikšmę — ne išskaičiavimo, piktų keti- 
nimų ar smalsumo vedamas, bet vien tik mei- 
lės ir nieko daugiau. O meilė esanti tokia jėga, 
kurios neišvengia nė vienas žemės gyventojas, jis 
manąs, kad meilės šviesa karts nuo karto prasi- 
skverbianti net į gūdžiausias Požemių karalystės 
tamsybes. Argi ne meilės jėga kadaise suvedusi 
gerbiamuosius ponus? Argi ne pats Hadas, jau- 
nas būdamas, — jei tai tiesa, ką pasakoja, — ais- 
tringos meilės genamas pamynė kai kuriuos san- 
dėrius su kolegomis dievais ir iš žydinčios pievos 
pasiglemžė į Orką Persefonę? Teprisimena ponai 
savąją jaunystę, savo pačių meilę, tepasigaili mei- 
lės vardan ir tepaleidžia Euridikę, kitaip ir jis, 
Orfėjas, nebegrįšiąs atgalios, o liksiąs čionai pas 
mirusiuosius. 

Visa tai jis dainuote išdainavo. 

Pripažinkime: Orfėjo kalba maloniai skiriasi 
nuo atšiauraus komandinio Jėzaus Nazariečio 
tono. Jėzus buvo fanatiškas pamokslininkas, ne- 
siekęs įtikinti, o reikalavęs besąlygiško paklusnu- 

mo. Jo pasisakymuose prismaigstyta įsakymų, 
grasinimų ir pasikartojančio, apodiktinio „O aš 
jums sakau“. Taip visais laikais kalba tie, kurie 
myli ne vieną žmogų, o visą žmoniją ir gviešiasi 
ją gelbėti. Orfėjas myli tik šią vienintelę ir tik ją 
nori išgelbėti: Euridikę. Todėl ir jo tonas draugiš- 
kesnis, malonesnis, užtariantis, o tai reiškia — jis 
tikisi malonės ir paslaugos. Ir ką jūs manote? Jo 
kalba pasiekia tikslą. Mirusiųjų karalystės valdo- 
vai grąžina jam mylimąją, tiesa, su mums žinoma 
sąlyga, kad eidamas į antžeminį pasaulį nė karto 
neatsisuks į tą, kuri eis paskum jį. 

Ir štai tada jis padaro klaidą. (Nazarietis klai- 
dų niekada nedaro. Net ir tada, kai jis akivaiz- 
džiai suklysta, - pavyzdžiui, į savo komandą 
priėmęs išdaviką, — jo klaida įkalkuliuota ir su- 
daro dalį išganymo plano.) Tačiau Orfėjas yra 
žmogus, neturintis antžmogiškų planų ar su- 
gebėjimų, taigi visada galintis padaryti didžiu- 
lę klaidą, baisiausią kvailystę — dėl to jis ir vėl 
tampa mums labai simpatiškas. Jis neapsako- 
mai džiaugiasi savo sėkme, — kas imtų griežti 
ant jo dantį? Juk jis pasiekė tai, kas iki tol dar 
niekam nepavyko: iš mirusiųjų susigrąžino savo 
mylimąją. Beveik. Mažne visai. Juk tas trumpu- 

tis dar likęs kelio galas neslepia, kaip jis mano, 
jokių pavojų. Čia nebetyko nei pragaro šunes, 
nei erinijos, be to, jis vyksta, veikiau, jie, tai yra 
jis ir už jo keliaujanti priedėlė, vyksta su ypa- 
tingiausiu leidimu. Kas dar galėtų nutikti? Ne, 
reikalas laimėtas, visiškas triumfas. Taip galvoja 
jis. Ir laimės pagautas jis vėl užtraukia dainą, šį- 
syk, žinoma, nebe raudą, o džiaugsmingą himną 
gyvenimui, meilei, Euridikei. Ir nuo savo paties 
gražaus dainavimo jis apsvaigsta taip, kad nebe- 
įvertina, gal nė nebemato pavojaus, dar tebeg- 
lūdinčio jo vykdomoje operacijoje — mat šis pa- 
vojus kyla iš jo paties. 

Orfėjas, turime priminti, yra menininkas, 
o kaip ir visiems menininkams jam nesvetima 
tuštybė arba galime sakyti ir taip: jis didžiuoja- 
si savo menu. Kaip ir daugelis menininkų, pir- 
mučiausia atlikėjai, jis neišsiverčia be publikos, 
jį stebinčios, jo klausančios, jam plojančios ar 
bent į jį reaguojančios, publikos, pagal kurios 
elgseną jis gali išmatuoti savosios dainos povei- 
kio galią. Kai jis nusileido į Požemių karalystę, 
jos poveikis buvo akivaizdus. Iš jaudulio „vėlės 
bekraujės dėl jo raudojo“, - rašo Ovidijus, ir ne 

vien minėtosios įžymybės, bet ir nesuskaičiuoja- 
ma galybė bevardžių vėlių. Visi, jį išgirdę, puolė 
jam po kojų — tai turėjusi būti milijoninė publi- 
ka. O tada, kai kopė sunkiai pereinama, tarpek- 
lių išraižyta vietove, jau pernelyg nutolęs nuo 
mirusiųjų, bet dar nepakankamai arti gyvųjų, jo 
nebesiklausė niekas. Išskyrus tą vienintelę, kuri 
ėjo jam už nugaros. O ji nesakė nieko. Iš tiesų, 
kodėl ji nekalbėjo? Nejaugi jai buvo užginta dar 
ir kalbėti? Ar ji negalėjo šūktelėti nė „bravo!“ 
arba „ak, kaip gražu!“? Ar negalėjo bent pliaukš- 
telėti rankomis iš džiaugsmo ir susižavėjimo? Ar 
ji apskritai dar ten buvo? Gal ji pakeliui dingo? 
O gal ji niekuomet ir nėjo jam pavymui? Gal 
jį tiesiog... — ir jam, tebedainuojančiam toliau, 
atėjo į galvą ta baisi mintis, nes aišku, kad jis 
buvo itin neurotiškas, tai yra visiškai normalus 
žmogus, — ...gal jį tiesiog iš pat pradžių apgavo, 
kad juo atsikratytų, nes niekaip kitaip negalėjo 
jo pravyti, ir nė nepastatė mylimosios jam už 
nugaros? Gal toji vaikiška sąlyga, tas beprasmis 
draudimas atsisukti tik tam ir buvo duotas, 
kad jis nepastebėtų apgaulės, arba atsigrįžtų tik 
tada, kai jau bus per vėlu? O jis, kvailys, pa- 

tikėsiąs ir eisiąs linksmai sau dainuodamas kaip 
idiotas vienui vienas per apleistą dykynę!.. Jis 
tebedainavo, dainavo garsiau negu kada nors 
anksčiau — iš įtūžio ir didėjančios nevilties, kad 
priverstų jį išgirsti, nė pats nežinodamas, ką: 
Euridike, Euridike!.. 

Nė vienas operos dainininkas ilgai netvers dai- 
nuoti atsukęs publikai nugarą, net jei režisierius 
būtent taip pasmailinęs liežuvį ar svaidydamas 
žaibus būtų prigrasęs tūkstančius kartų. Jis taip 
negali. Tai - prieš jo prigimtį. Tas, kurio viso 
meno ir raison d tre esmė — parodyti savąją sielą, 
privalo demonstruoti sugebėjimus, privalo, norė- 
damas išvysti savo sielos atspindį, kreiptis į klau- 
sytojus. Ir kada nors, pamynęs visus draudimus, 
jis tą padarys. 

Orfėjas, kenčiantis dvejopą kančią, - juk ne- 
galėjo kreiptis į klausytojus ir nežinojo, ar nuo 
pat pradžių nėra apgaudinėjamas, — stebėtinai 
ilgai ištvėrė. Jis jau stovėjo anapus šviesos slenks- 
čio, sako Vergilijus, taigi jau saugioje, šiapusinėje 
teritorijoje, kai prarado savitvardą. Galime spėti, 
jog nebesitikėjo išvysti jos už nugaros. Apmautas 
dievų jis dar būtų įstengęs gyventi, galėtų gelbė- 

tis tūžmiomis mintimis apie kerštą. Bet štai — ap- 
sisuko ir savo nuostabai pasibaisėjęs iš tikrųjų iš- 
vydo ją ne toliau negu už dviejų žingsnių, tačiau 
dar už ribos, ir prarado ją dėl savo kaltės. Lygiai 
taip pat pasibaisėjusi žvelgė ji į jį, kaip ir jis į 
ją, su nenusakomu liūdesiu, bet be menkiausio 
priekaišto; vos girdimai sukuždėjo „Lik sveikas“ 
ir amžiams nugrimzdo atgaliop į Orką. 


Orfėjo istorija jaudina mus iki šių dienų, nes tai 
yra žlugimo istorija. Nepaprastos pastangos su- 
taikyti vieną su kita abi slėpiningasias ir galingą- 
sias Žmogaus egzistencijos jėgas, meilę ir mirtį, 
ir padūkiausią iš jųdviejų įkalbėti bent padaryti 
kompromisą, galiausiai nepavyko. Jėzaus istori- 
ja, priešingai, kalbant apie akistatą su mirtimi, 
nuo pradžios iki liūdnos pabaigos — triumfo isto- 
rija. Tik dusyk jis atskleidė žmogišką silpnumą: 
Getsemanėje, trumpam suabejojęs savo misija 
(„Mano Tėve, jeigu įmanoma, teaplenkia mane 
ši taurė.) ir vėliau ant kryžiaus visai netikėtai su- 
krečiančiu tiesumu ištaręs absoliučiai programai 
nederančius paskutiniuosius žodžius: „Mano 
Dieve, mano Dieve, kodėl mane apleidai?“ Beje, 

šis nusivylimo šūksnis paliudytas tik dviejose pa- 
skutinėse Evanigelijose. Vėliau užrašytose Luko ir 
Jono, matyt, įvertintas kaip politiškai nekorek- 
tiškas, jis nebenuskamba, o pakeičiamas išdidžiu 
„Tėve, į tavo rankas atiduodu savo dvasią.“ arba 
jau minėtu „Atlikta!“ 

O meilė? Tas neatidėliotinas geidulingai ais- 
tringas erosas, apie kurį kalbėjome? Ne tuo adre- 
su. Eroso Jėzaus istorijoje neaptinkame. Velnias 
tą žinojo, vesdamas jį į pagundą. To surūgusio 
jauno dailidės nemasino dailių merginų ar ho- 
moseksualių berniukų 4 vo/ontė pasiūlymai. Va/- 
džia — vienintelis jį dominęs dalykas. Ir todėl 
velnias jam pasiūlė valdžią visoms šio pasaulio 
karalystėms, jei tik priklaupsiąs prieš jį ir jam 
melsiąsis — bergždžiai, kaip žinome, nes, nors Jė- 
zus ir neketino atsisakyti valdžios, bet jos siekda- 
mas pasirėmė kita, stipresne partija. 

Toks paskaičiuojantis, toks (beveik) nuolatos 
susitvardantis, toks niekada svaiginančio Eroto 
nesukrečiamas Jėzaus iš Nazareto asmuo pasi- 
rodo begal šaltas, atsiribojęs ir nežmoniškas. Bet 
galbūt per daug iš jo reikalaujame. Galbūt jis iš 
tiesų tebuvo paprasčiausiai tik dievas. 

Orfėjas mums artimesnis. Nežiūrint jo egzal- 
tacijos ir vėlesnio įnoringumo, dėl nefanatiškos 
drąsos, civilizuotumo, absoliučiai neapodiktinio 
sumanumo ir protingumo bei nepaisant ir bū- 
tent dėl jo kracho. Visiškai neabejotinai Orfėjas 
buvo visapusiškesnis žmogus. 


NUORODOS 


Helmuto Dietlo pratarmė Perprask mane, pusgal- 
vi! Arba lėtas filmų darymas snūduriuojant pa- 
rašyta specialiai šiai publikacijai. Spausdinama 
autoriui maloniai sutikus. 

Apie meilės paieškas ir suradimą buvo filmuojama 
Berlyne, Miunchene ir Graikijoje nuo 2004 
kovo 30 iki liepos 26 dienos. Premjera įvyko 
Miunchene 2005 sausio 27-ąją. 

Patricko Sūskindo pabaigos žodis Apie meilę ir 
mirtį taip pat parašytas specialiai šiai publika- 
cijai. Spausdinama autoriui maloniai sutikus. 
Cituojama pagal šiuos leidinius (tokia tvarka 


kaip tekste): 


205 


Aurelijus Augustinas. pažinimai; Priedas: Po- 
sidijus. Augustino gyvenimas; iš lotynų kalbos 
vertė Eugenija Ulčinaitė, Vaidilė Stalioraitytė 
ir Tomas Vaičiulis. — Vilnius: Aidai, 2004 

Platonas, Puota, arba apie meilę; iš graikų kal- 
bos vertė Tatjana Aleknienė. — Vilnius: Aidai, 
2000 

Platonas, Fzidras; iš graikų kalbos vertė Naglis 
Kardelis. „ Vilnius: Aidai, 1996 

Stendhal, Apie meilę; iš prancūzų kalbos vertė 
Janina Brundzienė. - Vilnus: Alma littera, 
1996 

Thomas Mann, Tagebūcher 1949-1950, hrsg. 
von Inge Jens. - Frankfurt am Main: S. Fis- 
cher Verlag, 1991 

Philippe Ariės, Mirties supratimas Vakarų kultū- 
ros istorijoje. Esė rinkinys; iš prancūzų kalbos 
vertė Birutė Gedgaudaitė ir Dalia Šarkūnai- 
tė. — Vilnius: Baltos lankos, 2003 

Heinrich von Kleist, Simzliche Werke und Briefe, 
Bd. II, hrsg. von Helmut Sembdner. - Mūn- 

"chen: Carl Hanser Verlag, 1952, 1986 

Johann Wolfgang von Goethe, Wėst-0stlicher Di- 

van, hrsg. von Max Rychner. - Zūrich: Ma- 


206 


nesse Verlag, 1963, 1994. — Eilėraštį lietuviš- 
kajam leidimui išvertė Antanas A. Jonynas. 

J. V. Getė, Jaunojo Verterio kančios; vertė Euge- 
nija Vengrienė. — Vilnius: Valstybinės grožinės 
literatūros leidykla, 1963 

Richard Wagner, Tristan und Isolde. Textbuch mit 
Varianten der Partitur — Stuttgart: Philipp 
Reclam jun., 2003 

Publijus Vergilijus Maro, Georgikos; iš lotynų kal- 
bos vertė Alfonsas Nyka-Niliūnas. — Vilnius: 
Baltos lankos, 1997, Ketvirtoji knyga 

Šventasis raštas. Naujasis testamentas; iš graikų 
kalbos vertė kun. Česlovas Kavaliauskas. — 
Vilnius: Vaga, 1992 

Ovidijus, Metamorfozės; iš lotynų kalbos vertė 
Antanas Dambrauskas. - Vilnius: Vaga, 1990, 


Dešimta giesmė 


Helmut Dietl, Patrick Siskind 

Di-141 Apie meilės paieškas ir suradimą: [pjesė ir esė] / 
Helmut Dietl, Patrick Sūskind; iš vokiečių kalbos 
vertė Vilija Gerulaitienė. - Vilnius: Alma littera, 


2006. - 208 p. 
ISBN 9955-24-008-3 


„Apie meilės paieškas ir suradimą“ — tai „praktiškai melodra- 
minė romantinė komedija“ apie meilę ir mirtį. 


UDK 830-3+830-4 


Helmut Dietl, Patrick Sūskind 
APIE MEILĖS PAIEŠKAS IR SURADIMĄ 


Iš vokiečių kalbos vertė Vilija Gerulaitienė 


Redaktorė Simona Kaziukonytė 
Korektorė Marijona Treigienė 
Viršelio dailininkai Raimonda Bateikaitė ir Agnius Tarabilda 
Maketavo Albertas Rinkevičius 


Tiražas 2000 egz. 
Išleido leidykla „Alma littera“, A. Juozapavičiaus g. 6/2, 09310 Vilnius 
Interneto svetainė: http://www.almalittera.lt 
Spaudė AB spaustuvė „Aušra“, Vytauto pr. 23, 44352 Kaunas 
Interneto svetainė: http://www.ausra.lt 
Užsakymas 59 


PATRIKAS SŪSKINDAS, 

vienas populiariausių šių dienų vokiečių rašytojų, 
gimė 1949 m. Ambache žurnalisto ir rašytojo Vilhel- 
mo Emanuelio Sūskindo šeimoje. Studijavo istoriją 
Miunchene. 1981 m. debiutavo kaip pjesės teatrui 
Kontrabosas autorius. Jo istorinis romanas Kvepalai (1985) sulaukė pasauli- 
nio pripažinimo, devynerius metus išsilaikė bestselerių sąrašuose, išverstas į 
42 kalbas, 2006 m. laukiama jo ekranizacijos premjeros (režisierius Tomas Ty- 
kweris, Bėk Lola, bėk). Kartu su žymiu režisieriumi Helmutu Dietliu rašo sce- 
narijus televizijos serialams ir kino filmams (Monako Franze, 1984, Kir Royal, 
1986, Rosinis, arba žudikiškas klausimas, kas su kuo miegojo, 1997, Apie meilės 
paieškas ir suradimą, 2005). Populiarūs ir jo apsakymai Balandis (1987), Pono 
Zumerio istorija (1991), Trys istorijos (1995). Apie autoriaus gyvenimą žinoma 
nedaug, jis vengia viešumos ir literatūrinio šurmulio, atsisakė įvairių premijų, 
yra davęs vos keletą interviu. 


Ar dainuoti apie meilę, jei ja netiki, apie vienintelę didžiąją gyve- 
nimo meilę, pranokstančią ir net įveikiančią mirtį? Apie meilės 
paieškas ir suradimą - tai „pasakiškai melodraminė romantinė 
komedija“ (Helmutas Dietlis) apie meilę ir mirtį. 

Kompozitorius Mimi Nachtigalis ir dainininkė Venera Mor- 
genštern įsimyli iki pakvaišimo, septynerius metus pykstasi ir 
pagaliau išsiskiria. Tada skausmingai suvokia praradę didžiąją gy- 
venimo meilę. Savo širdgėlą kiekvienas jų iš pradžių mėgina slo- 
pinti pragmatiškai: Venera susiranda naują draugą, Mimi atsižada 
gyvenimo. Kai jiedu pagaliau supranta, jis - Anapus, ji - šiame pa- 
saulyje, nebegalintys gyventi vienas be kito, atrodo, kad jau per 
vėlu. Tvirtai tikėdama meile, pranokstančia mirtį, Venera, kaip 
kadaise Orfėjas, keliauja į Požemių karalystę susigrąžinti prarasto 
mylimojo... 


Marcel Reich-Ranicki: 

„Taigi vis-dar arba vėl jį turime: vokiečių rašytoją, įvaldžiusį 
vokiečių kalbą; šiuolaikinį pasakotoją, kuris vis dėlto moka 
pasakoti; romanistą, nevarginantį mūsų savo bambos atspindžiu; 
jauną autorių, kuris nėra koks nuoboda.“ 

